jurisdiction: EU

text:
 |
 52013PC0097
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear Clár do Thaistealaithe Cláraithe /* COM/2013/097 final - 2013/0059 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 · Forais agus cuspóirí an togra
 Tá breithniú gníomhach á dhéanamh ar an
 acmhainneacht atá sna teicneolaíochtaí nua i réimse na Bainistíochta Comhtháite
 Teorainneacha (IBM) ar leibhéal an AE ó 2008 i leith nuair a d'fhoilsigh an
 Coimisiún a Theachtaireacht "Preparing the next steps in border
 management in the European Union" ("An bealach chun tosaigh a
 réiteach maidir le bainistiú teorainneacha san Aontas Eorpach[1] Mhol an Coimisiún ina
 Theachtaireacht Clár do Thaistealaithe Cláraithe (RTP) a bhunú le haghaidh
 taistealaithe tríú tíortha a ndearnadh grinnfhiosrúchán orthu roimh ré a
 thaistealaíonn go minic chun trasnuithe éascaithe teorann a cheadú.
 Tacaíodh leis an RTP i "gClár
 Stócólm"[2] a chomhaontaigh an Chomhairle Eorpach i
 Nollaig 2009.
 I mBealtaine 2011 d’iarr an Chomhairle
 Eorpach "go mbrúfaí ar aghaidh go sciobtha le hobair maidir le
 'teorainneacha cliste'". Mar chéad fhreagairt ar an iarraidh sin,
 d'fhoilsigh an Coimisiún Teachtaireacht an 25 Deireadh Fómhair 2011[3] maidir le roghanna cur chun
 feidhme do Chóras Isteach/Amach agus an RTP.
 Cuirtear an togra seo i láthair in éineacht le
 togra chun Córas Isteach/Amach a bhunú agus le togra chun an Cód Comhphobail a
 leasú maidir leis na rialacha faoin rialaítear seiceálacha ag pointí trasnaithe
 na dteorainneacha seachtracha agus maidir le faireachas ag an teorainn
 sheachtrach (Cód Teorainneacha Schengen; CTS)[4]
 chun críche fheidhmiú an dá chóras nua. Cuirtear measúnú tionchair i láthair do
 gach córas faoi seach.
 Ní dhéanann an togra sin difear do rialuithe
 Custaim i.e. rialú earraí.
 · Comhthéacs ginearálta
 Chun críche coinníollacha, critéir agus
 rialacha mionsonraithe a leagan síos ag pointí trasnaithe na dteorainneacha
 seachtracha agus faireachas a dhéanamh ag an teorainn sheachtrach, glacadh an
 RTP an 15 Márta 2006. I gcomhréir le hAirteagal 7, beidh gach
 duine faoi réir seiceálacha ag na teorainneacha seachtracha.
 De ghnáth déantar seiceálacha críochnúla ar
 náisiúnaigh tríú tíortha, agus seiceálacha íosta ar shaoránaigh an AE agus ar
 dhaoine a bhaineann leas as ceart saorghluaiseachta[5]. Mar sin féin, d'fhéadfaí
 rialacha reatha maidir le náisiúnaigh tríú tíortha a thuairisciú mar rialacha a
 oireann do gach duine de thairbhe go mbaintear feidhm as na seiceálacha céanna beag
 beann ar aon difríocht atá ann maidir le baol mar a bhaineann sé le
 taistealaithe éagsúla nó le minicíocht a dtaistil. Is é is cúis leis seo nach
 gceadaíonn reachtaíocht reatha eisceacht ó phrionsabal na seiceálacha
 críochnúla teorann ach amháin do na catagóir sin ina sainaithnítear náisiúnaigh
 tríú tíortha sa Chód Teorainneacha Schengen nó sa Rialachán maidir le Trácht
 Teorann Áitiúil[6]
 amhail Ceannairí Stáit, oibrithe trasteorann agus áitritheoirí teorann.
 Níl ann ach mionlach an‐bheag daoine a
 thrasnaíonn an teorainn sheachtrach ar féidir leo leas a bhaint as na
 heisceachtaí thuasluaite: Tuairim is dhá mhilliún, coibhéis 0.2% sreabh iomlán
 paisinéirí. Is féidir bheith ag tnúth leis go bhfanfaidh an uimhir sin gan
 athrú den chuid is mó, ar a mbeidh méadú imeallach de bharr méadú ar ghlacadh
 córas tráchta teorann áitiúla. Faoi dheireadh 2010, d'eisigh na Ballstáit
 110,000 ceadúnas tráchta teorann áitiúla.
 Chun ceanglais Chód Teorainneacha Schengen
 (CTS) a chomhlíonadh, suífidh an garda teorann go gcomhlíonann an náisiúnach
 tríú tír ceanglais uile an AE ar dhul isteach dó/di (fáth an fhanachta san AE,
 an bhfuil cóir mhaireachtála leordhóthanach aige nó aici agus rún aige/aici
 filleadh go dtí an tír thionscnaimh). Déantar é sin trí agallamh a chur ar thaistealaí
 agus doiciméid riachtanacha a sheiceáil amhail deimniú áirithinte le haghaidh
 lóistín agus le haghaidh turas fillte ar eitleán/ar bhád farantóireachta/ar
 thraein. Déanfaidh an garda teorann faireachán freisin ar an bhfanacht
 údaraithe sa limistéar Schengen rud a dhéantar faoi láthair trí stampaí sa
 doiciméad taistil a ríomh.
 Agus an méadú neamhthuartha i dtrácht
 phaisinéirí ag teorainneacha seachtracha á chur san áireamh, ba cheart nós
 imeachta malartach a thairiscint do dhaoine as tríú tíortha a bhíonn i mbun
 taistil go minic chun imeacht de réir a chéile ó chur chuige de réir tíre go
 dtí cur chuige de réir duine.
 Sa chleachtas d'oibreodh an Clár do
 Thaistealaithe Cláraithe sa tslí seo a leanas: D'eiseofaí dearbhán do
 thaistealaí i bhfoirm cárta meaisín‐inléite nach bhfuil air ach
 aitheantóir uathúil (i.e. uimhir iarratais), rud a dhéantar a svaidhpeáil ar
 theacht isteach agus ar imeacht ag an teorainn trí gheata uathoibrithe a úsáid.
 Léifeadh an geata an dearbhán agus an doiciméad taistil (agus uimhir
 greamaitheora víosa, más infheidhme) agus méarloirg na dtaistealaithe, agus
 dhéanfaí comparáid idir na méarloirg sin agus na cinn atá á stóráil sa Stór
 Lárnach agus i mbunachair shonraí eile, an Córás Faisnéise Víosaí (VIS) san
 áireamh do shealbhóirí víosa. Má éiríonn le gach seiceáil, is féidir leis an
 taistealaí dul isteach ar an ngeata uathoibrithe. I gcás aon fhaidhbe,
 thabharfadh garda teorann cúnamh don taistealaí.
 Bheadh trasnuithe teorann á n‐éascú le
 linn lámhsheiceálacha teorann mar ní bheadh ar ghardaí teorann ceisteanna
 "breise" a chur ar an taistealaí cláraithe amhail ceann scríbe an
 turais agus an bhfuil cóir mhaireachtála leordhóthanach ann.
 Ba réamhchoinníoll é bunú Córais Isteach/Amach
 (EES) ina bhfuil bithmhéadracht in úsáid nó nach bhfuil a thaifeadfadh turais
 isteach agus amach náisiúnach tríú tíortha le fanacht ar feadh gearrthréimhse
 ag teorainneacha seachtracha chun uathoibriú iomlán seiceálacha teorann do
 thaistealaithe cláraithe a cheadú mar a thuairiscítear thuas. Leis an gCóras
 Isteach/Amach d’fhéadfaí an oibleagáid maidir le stampáil an doiciméid thaisti
 dá bhforáiltear i gCód Teorainneacha Schengen a chealú mar bheadh taifeadadh
 agus ríomh uathoibríoch an fhanachta ann ina háit. Aluaithe is a bheidh
 deireadh leis an oibleagáid , bheadh comhairliúchán leis an gCóras
 Isteach/Amach ina chuid éigeantach den chur chuige ag teorainn sheachtrach chun
 a áirithiú nach ndeachaigh an náisiúnach tríú tír thar a raibh ceadaithe dó/di
 maidir le fanacht sa limistéar Schengen. D’fhéadfaí an comhairliúchán sin a
 dhéanamh go huathoibríoch ag úsáid Chrios Meaisín‐Inléite an doiciméid
 taistil nó ag úsáid na méarlorg.
 Cuirfidh an Clár do Thaistealaithe Cláraithe
 agus an Córas Isteach/Amach ag feidhmiú le chéile feabhas mór ar bhainistiú
 agus ar rialú sreabh taistil trí sheiceálacha a threisiú agus trasnuithe
 teorann a thapú ag an am céanna do thaistealaithe a ndearnadh grinnfhiosrúchán
 orthu roimh ré nach as an AE iad.
 Tá an ráiteas airgeadais i gceangal leis an
 togra seo bunaithe ar staidéar a rinne conraitheoir seachtrach ar na costais a
 bhainfeadh le Córas Isteach/Amach agus Clár do Thaistealaithe Cláraithe.
 De bhonn na mbreithnithe thuasluaite, is mar
 seo a leanas cuspóir an togra reatha le haghaidh Rialacháin ó Pharlaimint na
 hEorpa agus ón gComhairle:
 –
 nósanna imeachta agus coinníollacha a bhunú le
 haghaidh rochtana ar an gClár do Thaistealaithe Cláraithe,
 –
 an cuspóir, na feidhmiúlachtaí agus na freagrachtaí
 a shainiú le haghaidh chóras na ndearbhán[7]agus
 an Stóir Lárnaigh mar chóras le haghaidh sonraí taistealaithe cláraithe a
 stóráil agus
 –
 an cúram maidir le forbairt agus bainistiú
 oibríochtúil an Stóir Lárnaigh agus sainmhíniú na sonraíochtaí teicniúla le
 haghaidh dearbháin a thabhairt don Ghníomhaireacht chun bainistiú oibríochtúil
 a dhéanamh ar chórais faisnéise mhórscála sa limistéar saoirse, slándála agus
 ceartais[8]
 (an Ghníomhaireacht) .
 Beidh an Rialachán seo ina chroí-ionstraim le
 haghaidh chreat dlí an RTP. Chun an creat dlí sin a chomhlánadh, tá mionathrú
 ar Chód Teorainneacha Schengen de dhíth i dtaca le trasnuithe teorann éascaithe
 do náisiúnaigh tríú tíortha, agus cuirtear i láthair é go comhthreomhar leis an
 togra seo. Ina theannta sin, cuirtear togra i láthair le haghaidh Córais
 Isteach/Amach a thaifeadann turais isteach agus amach náisiúnaigh tríú tíortha
 ag an am céanna.
 · Forálacha atá ann faoi láthair a bhaineann leis an togra
 Rialachán ó Pharlaimint na hEorpa agus ón
 gComhairle (CE) Uimh. 562/2006 lena mbunaítear Cód Comhphobail maidir leis
 na rialacha a rialaíonn gluaiseacht daoine thar theorainneacha (Cód
 Teorainneacha Schengen).
 Rialachán ó Pharlaimint na hEorpa agus ón
 gComhairle (CE) Uimh. 1931/2006 lena leagtar síos rialacha maidir le
 trácht teorann áitiúil ag teorainneacha talún seachtracha na mBallstát agus
 lena leasaítear forálacha Choinbhinsiún Schengen.
 Rialachán ó Pharlaimint na hEorpa agus ón
 gComhairle (CE) Uimh. 767/2008 maidir leis an gCórás Faisnéise Víosaí
 (VIS) agus maidir le sonraí ar víosaí gearrfhanachta a mhalartú idir Ballstáit
 (Rialachán VIS).
 Rialachán ó Pharlaimint na hEorpa agus ón
 gComhairle (CE) Uimh. 810/2009 lena mbunaítear Cód Comhphobail maidir le
 Víosaí.
 Rialachán ó Pharlaimint na hEorpa agus ón
 gComhairle (AE) Uimh. 1077/2011 lena mbunaítear Gníomhaireacht Eorpach
 chun bainistiú oibríochtúil a dhéanamh ar chórais mhórscála TF sa limistéar
 saoirse, slándála agus ceartais.
 2. COMHAIRLIÚCHÁN LEIS NA PÁIRTITHE
 LEASMHARA AGUS MEASÚNÚ TIONCHAIR
 · Comhairliúchán leis na páirtithe leasmhara
 Déantar tuairisciú ar an gcomhairliúchán leis
 na páirtithe leasmhara sa mheasúnú tionchair a ghabhann leis seo.
 · Measúnú tionchair
 Cuireadh an chéad mheasúnú tionchair[9] i gcrích in 2008 tráth a
 ullmhaíodh Teachtaireacht ón gCoimisiún ar an ábhar seo agus cuireadh ball
 críche ar an dara ceann in 2013[10].
 Rinneadh anailís sa chéad cheann ar na roghanna beartais agus ar na tionchair
 is cosúla a bheadh ag na roghanna éagsúla sin agus baineadh de thátal as gur
 cheart Clár do Thaistealaithe Cláraithe a bhunú do thaistealaithe tríú tíortha.
 I ndiaidh próiseas comhairliúcháin agus
 réamhscagtha rinneadh anailís sa dara measúnú tionchair ar roghanna
 ríthábhachtacha cur chun feidhme.
 I ndiaidh anailís a dhéanamh ar na roghanna
 agus ar a bhfo-roghanna, fuarthas amach gurbh é Clár do Thaistealaithe
 Cláraithe bunaithe ar tháille do thaistealaithe as tríú tíortha a ndearnadh
 réamhscagadh agus réamhghrinnfhiosrúchán orthu a thaistealaíonn go minic agus
 na sonraí (méarloirg, sonraí alfa-uimhriúla agus uimhir aitheantóra uathúil) á
 stóráil i Stór Lárnach agus an t‐aitheantóir uathúil (uimhir iarratais) á
 stóráil ar dhearbhán an rogha ab indéanta chun sreabh réidh paisinéirí a ráthú
 ag na teorainneacha seachtracha gan leibhéal na slándála a laghdú san AE. Leis
 an rogha sin íoslaghdaítear úsáid sonraí pearsanta i gcóras TF de chuid an AE
 mar nach mbailíonn na gardaí teorann aon sonraí pearsanta ag an chéad líne
 rialaithe agus seachnaíonn sé na díomuanna slándála is suntasaí mar a bhaineann
 le córas bunaithe ar dhearbháin amháin. Bheadh gá le cur i bhfeidhm na
 bhforálacha cosanta sonraí céanna don Chóras Faisnéise Víosaí agus don stáid
 reatha lena n‐áirítear faisnéis a choinneáil ar feadh uastréimhse cúig
 bliana chun forálacha cosanta sonraí leordhóthanacha a áirithiú do rogha na
 tosaíochta . Níor cheart na sonraí pearsanta a stórálfar sa Stór Lárnach
 (bithmhéadrachtaí agus sonraí alfa‐uimhriúla ó iarratais) a choimeád níos
 faide ná mar is gá chun críocha an RTP. Is cuí na sonraí a choimeád ar feadh
 uastréimhse cúig bliana, chun gur féidir sonraí ó iarratais a rinneadh roimhe
 sin a chur san áireamh agus measúnú á dhéanamh ar iarratais RTP a chuirfear
 isteach ina dhiaidh sin, rochtain ar an RTP a athnuachan agus athúsáid méarlorg
 atá stóráilte sa stór (59 mí) a chur san áireamh freisin. Ina theannta sin, le
 tréimhse choimeádta cúig bliana d’fhéadfaí rochtain ar an RTP a thabhairt ar
 feadh cúig bliana gan iarratas nua. Ba cheart rochtain tosaigh ar an RTP a
 thabhairt ar feadh bliain amháin. Is féidir
 síneadh a chur leis an rochtain go ceann dhá bhliain, agus dhá bhliain bhreise
 ina dhiaidh sin gan iarratas nua. Bheadh gá le hiarratas nua a chur isteach
 chun an rochtain a athnuachan a luaithe is a rachadh an tréimhse cúig bliana in
 éag. Bheadh sé seo i gcomhréir le víosa dul isteach iolrach a eisiúint le
 haghaidh taistealaithe (uastréimhse cúig bliana) a gcoimeádtar a gcuid sonraí
 sa Chóras Faisnéise Víosaí ar feadh cúig bliana.
 Ba cheart ceithre mhéarlorg a stóráil sa stór
 lárnach chun fíorú cruinn taistealaí cláraithe a áirithiú ag an bpointe
 trasnaithe teorann seachtraí. Trí sonraí méarlorg ina bhfuil ceithre mhéar a
 stóráil ráthaítear go bhfuil dóthain sonraí ar fáil i ngach uile chás, agus
 méid na sonraí a choimeád ar leibhéal réasúnach. I gcás nach stóráltar ach
 méarlorg amháin nó dhá cheann is féidir go gcruthóidh sé sin fadhbanna do na
 taistealaithe agus d'údaráis teorann ag na teorainneacha seachtracha mar is
 féidir méarloirg a smearadh, a fhiaradh nó a oirneachadh. Tá tábhacht ar leith
 ag baint leis seo maidir leis an RTP mar gur féidir an rochtain a thabhairt ar
 feadh cúig bliana agus is féidir na méarloirg chéanna a athúsáid (59 mí) má
 chuireann an taistealaí cláraithe iarratas nua isteach.
 Ní bheadh na sonraí a stóráiltear sa Stór
 Lárnach ar fáil do ghardaí teorann ach amháin nuair a dhéantar iarratas a
 mheasúnú, rochtain ar an RTP a chúlghairm/síneadh a chur leis, nuair a
 chailltear nó nuair a ghoidtear dearbhán nó nuair a thagann aon fhadhb aníos
 maidir le trasnuithe teorann taistealaithe cláraithe a éascú. Le linn na
 seiceála teorann ní bhfaigheadh garda teorann ach eolas faoi amas/gan amas a
 bheith ann ón Stór Lárnach. Mar sin, déantar foráil le rogha na
 tosaíochtamaidir le cothromaíocht chomhréireach idir slándáil, éascú agus
 cosaint sonraí.
 Chun rochtain éasca a ráthú ar an RTP, ba
 cheart é a bheith ar chumas náisiúnach tríú tíortha iarratas a chur isteach ar
 an RTP ag consalacht aon Bhallstáit nó ag aon phointe trasnaithe teorann
 seachtraí. Dhéanfadh sé sin líon níos mó rannpháirtithe a ráthú sa chlár, rud a
 chuideodh dá bhrí sin leis na Ballstáit a sreabha paisinéirí a bhainistiú ag
 pointí trasnaithe teorainneacha seachtracha. Ba cheart iarratais a scrúdú ar
 bhonn na gcritéar céanna agus a bhaineann le víosa dul isteach iolrach a
 eisiúint. Mar sin féin, déanfar scrúdú ar iarratais arna gcur isteach ag baill
 teaghlaigh shaoránaigh an Aontais trí na critéir chéanna a úsáid agus a
 úsáidtear nuair a scrúdaítear a n‐iarratais ar víosa dul isteach. Féadfaidh
 na Ballstáit Cinneadh a dhéanamh an ndéanfaidh siad córais Rialaithe
 Teorann Uathoibrithe a úsáid agus a shuiteáil ag pointí trasnaithe teorainneacha
 seachtracha. Maidir leis an tionchar iomlán a bhaineann leis na critéir scagtha
 chéanna a úsáidtear le víosaí dul isteach iolracha a chomhcheangal le rialú
 teorann atá iomlán uathoibrithe, is léir go bhfuil an tionchar is mó aige seo
 ar thrasnuithe teorann taistealaithe cláraithe a éascú. Ina theannta sin,
 coinníonn sé leibhéal ard slándála agus chearta bunúsacha á n‐urramú ag
 an am céanna. Is é an cur chuige is lú costas freisin agus na costais a
 bhaineann le nós imeachta níos déine le haghaidh grinnfhiosrúcháin agus rialú
 teorann leath‐uathoibrithe a chur san áireamh. Gléas cost‐éifeachtúil
 a bheadh ann mar uathoibriú iomlán go háirithe ag na pointí trasnaithe teorann
 is gnóthaí áit a bhfuil fadhb acmhainne agus scuainí ann cheana sa lá atá inniu
 ann. Mar sin féin, bheadh ar gach Ballstát faoi seach measúnú a dhéanamh le
 haghaidh gach pointe trasnaithe teorann aonair, an dtabharfadh córas
 RialaitheTeorann Uathoibrithe luach breise d'acmhainn tréchuir an phointe
 trasnaithe teorann agus laghdú a dhéanamh dá bharr ar am trasnaithe teorann do
 thaisealaithe, acmhainní daonna a scaoileadh agus gléas a thabhairt don
 Bhallstát a shreabha paisinéirí a bhainistiú agus iad ag dul i méad. Cibé acu a
 úsáidtear aiseanna Rialaithe Teorann Uathoibrithe nó nach n‐úsáidtear, ba
 cheart go mbeadh feidhm ag éascú trasnaithe teorann ag gach pointe trasnaithe
 teorann seachtraí do náisiúnaigh tríú tíortha a dtugtar rochtain ar an RTP
 dóibh. Chun fíorú iontaofa iarrthóirí a áirithiú, beidh gá le sonraí
 bithmhéadracha (méarloirg) a phróiseáil sa Stór Lárnach agus bithmhéadrachtaí a
 fhíorú ag na pointí trasnaithe teorainneacha seachtracha.[11]
 Rinne an Bord um Measúnú Iarmharta (IAB)
 athbhreithniú ar an dréachtmheasúnú tionchair agus thug a thuairim an
 14 Márta 2012. Áiríodh na moltaí maidir le feabhsúchán i leagan
 deireanach na tuarascála. Go háirithe, rinneadh na hathruithe seo a leanas: Rinneadh
 an cás bunlíne a shonrú agus a shoiléiriú; leathnaíodh sainmhíniú na faidhbe
 lena n‐áirítear ceachtanna a foghlaimíodh ó fhorbairt córas mórscála TF
 agus ceachtanna a foghlaimíodh ó chórais Rialaithe Teorann Uathoibrithe agus ó
 RTPanna naisiúnta i mBallstáit an AE agus i stáit nach Ballstáit iad; feabhsaíodh
 ceangail leis na hiarscríbhinní agus leis an measúnú tionchair ó 2008; tuairiscíodh
 tuairimí geallsealbhóirí chomh leitheadach agus ab fhéidir agus cuireadh san
 áireamh gur réasúnta ginearálta a bhí na tuairimí a luaigh na geallsealbhóirí;
 rinneadh leathnadh ar an sainmhíniú ar an modh a úsáidtear chun na costais a
 ríomh agus tuairiscíodh ar dhóigh níos doichte na costais agus na sochair do
 gheallsealbhóirí éagsúla lena rabhthas ag tnúth ; rinneadh soiléiriú ar
 athcheapadh na ngardaí teorann agus an méadú tuartha i sreabha taistil á chur
 san áireamh; agus faoi dheireadh cuireadh forbhreathnú soiléir leis maidir le
 tuairimí an Mhaoirseoir Eorpach ar Chosaint Sonraí.
 3. EILIMINTÍ DLÍ AN TOGRA
 · Achoimre ar na gníomhaíochtaí atá beartaithe
 Ní mór an fheidhm agus na feidhmiúlachtaí a
 bhaineann leis an RTP a shainiú, lena n‐áirítear córas na ndearbhán agus
 an Stóir Lárnaigh agus na freagrachtaí dóibh sin. Ina theannta sin, is gá
 sainordú a thabhairt don Ghníomhaireacht chun bainistiú oibríochtúil a dhéanamh
 ar chórais mhórscála TF sa limistéar saoirse, slándála agus ceartais chun an
 Stór Lárnach a fhorbairt, a bhunú agus a bhainistiú go hoibríochtúil agus chun
 sonraíochtaí teicniúla a shainmhíniú le haghaidh dearbháin bunaithe ar an
 sainmhíniú a bhí ann roimhe maidir le riachtanais gnó. Bunófar na nósanna
 imeachta agus na coinníollacha le haghaidh iarratas RTP a scrúdú agus stóráil
 sonraí ar thaistealaithe cláraithe. Tugtar míniú mionsonraithe ar an togra,
 airteagal i ndiaidh airteagail, i nDoiciméad Inmheánach Oibre an Choimisiúin.
 · Bunús dlí
 Is iad Airteagal 74,
 Airteagal 77(2)(b) agus Airteagal 77(2)(d) den Chonradh ar Fheidhmiú
 an Aontais Eorpaigh bunús dlí an Rialacháin seo. Tugann Airteagal 77(2)(b)
 agus (d) an bunús dlí iomchuí chun na bearta a mhionsonrú maidir le trasnú
 theorainneacha seachtracha na mBallstát agus caighdeáin agus nósanna imeachta a
 fhorbairt lena gcloífidh na Ballstáit le linn dóibh seiceálacha a dhéanamh ar
 dhaoine ar na teorainneacha sin. Le hAirteagal 74 déantar foráil maidir
 leis an mbunús dlí iomchuí chun an RTP a bhunú agus chun nósanna imeachta le
 haghaidh faisnéis a mhalartú idir na Ballstáit, rud a áiritheoidh comhar idir
 údaráis ábhartha na mBallstát agus chomh maith leis sin idir na húdaráis sin
 agus an Coimisiún sna réimsí a chumhdaítear faoi Theideal V den Chonradh.
 · Prionsabal na coimhdeachta
 Faoi Airteagal 74,
 Airteagal 77(2)(b) agus Airteagal 77(2)(d) den Chonradh ar Fheidhmiú
 an Aontais Eorpaigh, tá cumhacht ag an Aontas bearta a ghlacadh i ndáil leis na
 seiceálacha ar dhaoine agus le faireachán éifeachtach a dhéanamh ar thrasnú
 theorainneacha seachtracha na mBallstát. Is gá forálacha reatha an AE maidir le
 trasnú teorainneacha seachtracha a mhionathrú chun na sreabha paisinéirí atá ag
 dul i méad agus na féidearthachtaí atá ann leis an teicneolaíocht nua a chur
 san áireamh. Tá córas comhchoiteann riachtanach chun rialacha comhchuibhithe a
 bhunú maidir le trasnuithe teorann éascaithe do thaistealaithe cláraithe le go
 mbeidh feidhm ag an éascú ag gach pointe trasnaithe teorann gan
 grinnfhiosrúchán ar leith agus gan slándáil a laghdú.
 Dá bhrí sin, ní féidir leis na Ballstáit
 cuspóirí an togra a bhaint amach go leordhóthanach.
 · Prionsabal na comhréireachta
 Luaitear in Airteagal 5 den Chonradh ar
 an Aontas Eorpach nach rachaidh gníomhaíocht de chuid an Aontais thar a bhfuil
 riachtanach chun cuspóirí an Chonartha a bhaint amach. Maidir leis an bhfoirm a
 roghnófar do ghníomhaíocht seo an AE, ní mór go gcuirfeadh sí ar chumas an
 togra a chuspóirí a bhaint amach agus a chur chun feidhme ar shlí chomh
 héifeachtach agus is féidir. Is éard atá sa tionscnamh atá beartaithe forbairt
 bhreise ar acquis Schengen chun a áirithiú go gcuirfear comhrialacha i
 bhfeidhm ag teorainneacha seachtracha ar an mbealach céanna sna Ballstáit go
 léir. Comhlíonann an togra prionsabal na comhréireachta dá bhrí sin.
 · Rogha ionstraime
 Ionstraimí atá beartaithe: rialachán.
 Ní bheadh modhanna eile leordhóthanach ar an
 gcúis (ar na cúiseanna) seo leanas:
 Sa togra reatha leagfar síos rialacha
 maidir le seiceálacha teorann ag teorainneacha seachtracha atá aonfhoirmeach do
 na Ballstáit uile. Dá thoradh sin, ní féidir ach Rialachán a roghnú mar
 ionstraim dlí.
 · Cearta bunúsacha
 Is féidir leis an rialachán atá beartaithe
 tionchar a bheith aige ar chearta bunúsacha, go sonrach ar chosaint sonraí
 pearsanta (Airteagal 8 den Chairt um Chearta Bunúsacha an AE) agus an
 ceart chun leighis éifeachtaigh (Airteagal 47 den Chairt) .
 Tá bearta cosanta sa togra, go háirithe faoi
 Airteagal 15 agus faoi Airteagal 16 i gcásanna ina ndéanfar an
 rochtain arna tabhairt ar an RTP a dhiúltú nó a chúlghairm, lena ndéantar
 foráil maidir leis an gceart chun leighis éifeachtaigh, agus faoi
 Airteagal 48 agus faoi Airteagal 49 maidir leis an gceart chun
 faisnéise, rochtana, ceartaithe agus cealaithe mar a bhaineann leis na sonraí a
 úsáidtear chun críche an Rialacháin lena n‐áirítear freisin an ceart chun
 leighis éifeachtaigh dá bhforáiltear faoi Airteagal 51.
 4. IMPLEACHT BHUISÉADACH
 Áirítear sa togra ón gCoimisiún don chéad
 chreat airgeadais ilbhliantúil eile togra EUR 4.6 billiún don Chiste
 Slándála Inmheánaí don tréimhse 2014-2020. Sa togra, cuirtear EUR 1.1
 billiún i leataobh mar mhéid táscach d'fhorbairt Córais Isteach/Amach agus
 Cláir do Thaistealaithe Cláraithe agus é le tuiscint go gcuirfear tús le
 costais forbartha ó 2015 ar aghaidh.[12]
 Chlúdódh an tacaíocht airgeadais sin ní amháin
 costais na gcomhpháirteanna lárnacha do thréimhse an chreata airgeadais
 ilbhliantúil (leibhéal an AE, idir chostais forbartha agus chostais
 oibríochtúla) ach na costais forbartha le haghaidh chomhpháirteanna náisiúnta
 (na Ballstáit) an dá chóras sin freisin, laistigh de na hacmhainní atá ar fáil.
 Ach tacaíocht airgeadais a chur ar fáil do chostais náisiúnta forbartha
 d’áiritheofaí nach gcuirfeadh imthosca deacra eacnamaíocha ar an leibhéal
 náisiúnta na tionscadail i mbaol ná moill a chur orthu. Áirítear sa mhéid sin
 EUR 145 milliún do chostais ar an leibhéal náisiúnta a bhaineann le
 hóstáil na gcóras TF, an spás is gá chun trealamh úsáideora deiridh a óstáil,
 agus an spás is gá d’oifigí oibreoirí. Áirítear freisin
 EUR 341 milliún do chostais ar an leibhéal náisiúnta a bhaineann le
 cothabháil amhail do cheadúnais do chrua‐earraí agus do bhogearraí.
 A luaithe is a bheadh na córais nua
 oibríochtúil, d'fhéadfaí tacú le costais oibríochtúla sna Ballstáit amach anseo
 trína gcláir náisiúnta. Moltar go bhféadfaidh na Ballstáit 50 % de na
 leithdháiltí faoi na cláir náisiúnta a úsáid chun tacú le costais oibriúcháin
 na gcóras TF a úsáidtear le haghaidh bainistiú sreabh imirce trasna
 theorainneacha seachtracha an Aontais. Is féidir go gclúdóidh na costais sin an
 costas le haghaidh bhainistiú an VIS, an SIS agus na gcóras nua arna gcur ar
 bun sa tréimhse sin, costais foirne, costais seirbhíse, áitribh shlána a
 ghlacadh ar cíos etc. Mar sin, d'áiritheodh an ionstraim a bheidh ann
 leanúnachas maoinithe, más cuí.
 D'athródh costais an uathoibriúcháin go mór ag
 brath ar líon na ngeataí uathoibrithe a chuirfí chun feidhme.
 5. Eolas Breise
 · Rannpháirtíocht
 Cuireann an togra sin le aquis Schengen
 sa mhéid agus go mbaineann sé le trasnú teorainneacha seachtracha. Dá bhrí sin,
 ní mór na hiarmhairtí seo a leanas a chur san áireamh i ndáil leis na Prótacail
 agus leis na Comhaontuithe éagsúla:
 An Danmhairg
 I gcomhréir le hAirteagal 1 agus le
 hAirteagal 2 den Phrótacal (Uimh. 22) maidir le seasamh na
 Danmhairge, atá i gceangal leis an gConradh ar an Aontas Eorpach agus leis an
 gConradh ar Fheidhmiú an Aontais Eorpaigh (CFAE), ní bheidh an Danmhairg
 rannpháirteach nuair a ghlacfaidh an Chomhairle bearta de bhun Teideal V de
 chuid a trí den CFAE.
 De thairbhe go gcuireann an Rialachán seo le acquis
 Schengen, déanfaidh an Danmhairg, i gcomhréir le hAirteagal 4 den
 Phrótacal seo Cinneadh laistigh de thréimhse sé mhí i ndiaidh don
 Chomhairle Cinneadh a dhéanamh ar an Rialachán seo cibé acu a chuirfear
 chun feidhme é ina dlí náisiúnta nó nach gcuirfear.
 An Ríocht Aontaithe agus
 Éire:
 I gcomhréir le hAirteagal 4 agus le
 hAirteagal 5 den Phrótacal lena gcomhtháthaítear acquis Schengen
 isteach i gcreat an Aontais Eorpaigh agus le Cinneadh 2000/365/CE ón
 gComhairle an 29 Bealtaine 2000 maidir le hiarraidh ó Ríocht
 Aontaithe na Breataine Móire agus Thuaisceart Éireann, agus Cinneadh ón
 gComhairle 2002/192/CE an 28 Feabhra 2002 maidir le hiarraidh na
 hÉireann bheith rannpháirteach i gcuid d'fhorálacha acquis Schengen, níl
 an Ríocht Aontaithe ná Éire rannpháirteach i nglacadh an Rialacháin maidir le
 Clár do Thaistealaithe Cláraithe agus ní bheidh sé ina cheangal orthu ná ní
 bheidh siad faoi réir a chur i bhfeidhm.
 An Íoslainn agus an Iorua:
 Maidir leis na nósanna imeachta a leagtar síos
 sa Chomhaontú Comhlachais arna chur i gcrích ag an gComhairle agus ag Poblacht
 na hÍoslainne agus ag Ríocht na hIorua maidir leis an mbaint atá ag an Iorua le
 cur chun feidhme, cur i bhfeidhm agus forbairt acquis Schengen, tá siad
 infheidhme, toisc go gcuireann an togra reatha le acquis Schengen mar a
 shainítear in Iarscríbhinn A den Chomhaontú sin[13]
 An Eilvéis:
 Is éard atá sa Rialachán seo forbairt ar
 fhorálacha acquis Schengen, dá bhforáiltear leis an gComhaontú
 idir an tAontas Eorpach, an Comhphobal Eorpach agus Cónaidhm na hEilvéise
 maidir leis an mbaint atá ag an Eilvéis le cur chun feidhme, cur i bhfeidhm
 agus forbairt acquis Schengen.[14]
 Lichtinstéin:
 Is éard atá sa Rialachán seo forbairt ar
 fhorálacha acquis Schengen, dá bhforáiltear leis an bPrótacal
 idir an tAontas Eorpach, an Comhphobal Eorpach, Cónaidhm na hEilvéise agus
 Prionsacht Lichtinstéin maidir le haontachas Phrionsacht Lichtinstéin leis an
 gComhaontú idir an tAontas Eorpach, an Comhphobal Eorpach, agus Cónaidhm na
 hEilvéise maidir leis an mbaint atá ag Cónaidhm na hEilvéise le cur chun
 feidhme, cur i bhfeidhm agus forbairt acquis Schengen.[15]
 An Chipir:
 Is gníomh é an Rialachán seo lena gcuirtear le
 acquis Schengen nó atá gaolmhar leis ar dhóigh eile, dá bhforáiltear le
 hAirteagal 3(2) d'Ionstraim Aontachais 2003.
 An Bhulgáir agus an Rómáin
 Is gníomh é an Rialachán seo lena gcuirtear le acquis
 Schengen nó atá gaolmhar leis ar dhóigh eile, dá bhforáiltear le
 hAirteagal 4(2) d'Ionstraim Aontachais 2005.
 2013/0059 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear Clár do Thaistealaithe
 Cláraithe
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 74 agus
 Airteagal 77(2)(b) agus (d) de,
 Ag féachaint don togra ón gCoimisiún Eorpach[16],
 Tar éis dóibh an dréachtghníomh reachtach a
 chur chuig na parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[17]
 Ag féachaint don tuairim ó Choiste na Réigiún[18],
 Tar éis dóibh dul i gcomhairle leis an
 Maoirseoir Eorpach ar Chosaint Sonraí,
 Ag gníomhú dóibh i gcomhréir leis an
 ngnáthnós imeachta reachtach,
 De bharr an méid seo a leanas:
 (1)
 Ní mór do sheiceálacha teorann a áirithiú go mbeidh
 leibhéal ard slándála ann agus tréimhsí feithimh a choinneáil chomh gairid agus
 is féidir ag an am céanna. Cuireann an méadú atá faoi shreabha tráchta ag
 teorainneacha seachtracha leis an riachtanas atá ann réitigh nua a fháil chun
 na cuspóirí sin a bhaint amach. Cuirfidh difreáil níos mó seiceálacha teorann
 ar chumas na mBallstát seiceálacha simplithe a úsáid i gcás náisiúnach tríú
 tíortha a mheastar a bhfuil riosca íseal ag baint leo.
 (2)
 Is féidir le saoránaigh an AE córais rialaithe
 uathoibrithe a úsáid agus tá sé léirithe go bhfuil na córais sin éifeachtúil
 maidir le seiceálacha teorann a dhéanamh níos gasta. Ba
 cheart deis a thabhairt do náisiúnaigh tríú tíortha chomh maith iad a úsáid,
 chun an tréimhse feithimh a dhéanamh níos gairide agus leibhéal ard slándála a
 áirithiú ag an am céanna.
 (3)
 Tá achoimre i dTeachtaireacht an 13 Feabhra 2008
 ón gCoimisiún dar teideal Preparing the next steps in border management in
 the European Union (Na chéad chéimeanna eile a ullmhú maidir le bainistiú
 teorainneacha san Aontas Eorpach)[19]
 ar an ngá atá le Clár do Thaistealaithe Cláraithe (RTP) a chur ar bun do
 náisiúnaigh tríú tíortha a bhíonn ag taisteal go minic agus le háiseanna
 Rialaithe Teorann Uathoibrithe chun trasnú na teorann seachtraí a éascú mar
 chuid den straitéis Eorpach ar bhainistíocht chomhtháite theorainneacha.
 (4)
 Chuir Comhairle Eorpach an 19 agus
 an 20 Meitheamh 2008 béim ar a thábhachtaí atá sé leanúint
 d’fhorbairt straitéis an AE ar bhainistíocht chomhtháite teorainneacha, lena n‐áirítear
 úsáid níos fearr a bhaint as teicneolaíochtaí nua‐aimseartha chun
 bainistiú na dteorainneacha seachtracha a fheabhsú.
 (5)
 Cuireadh béim i dTeachtaireacht
 an 10 Meitheamh 2004 ón gCoimisiún dar teideal An area of freedom,
 security and justice serving the citizens (Limistéar saoirse, slándála agus
 ceartais ina bhfreastalaítear ar na saoránaigh)[20] ar an ngá atá le RTP
 a bhunú chun dul isteach réidh san Aontas a áirithiú.
 (6)
 D’iarr Comhairle Eorpach an 23 agus
 an 24 Meitheamh 2011 le linn a sheisiúin go ndéanfaí obair ar
 “theorainneacha cliste” a chur ar aghaidh gan mhoill.
 Mar fhreagairt tosaigh ar an éileamh sin, d’fhoilsigh an Coimisiún an
 Teachtaireacht Smart borders – options and the way ahead (Teorainneacha
 cliste – roghanna agus an bealach chun cinn) an 25 Meán Fómhair 2011.
 (7)
 Ba cheart é bheith de chuspóir ag an gClár do
 Thaistealaithe Cláraithe (RTP) é a dhéanamh níos fusa teorainneacha seachtracha
 a thrasnú ag na taistealaithe tríú tíortha a dhéanann é go minic agus ar a
 ndearnadh scagadh agus grinnfhiosrúchán roimh ré.
 (8)
 Ba cheart na forálacha coiteanna a bheith ag na
 Ballstáit uile maidir leis an RTP chun deis a thabhairt do thaistealaí
 cláraithe sochar a bhaint as na seiceálacha teorann éascaithe ag pointí
 trasnaithe seachtracha uile na mBallstát gan gá a bheith le réamhscagadh agus
 réamh‐ghrinnfhiosrúchán ar leith i gcás gach Ballstáit ar leith.
 (9)
 Ní mór cuspóirí an RTP agus a ailtireachta
 teicniúla a shonrú, rialacha maidir lena oibriú agus a úsáid a leagan síos agus
 freagrachtaí a shainiú maidir leis an gcóras, maidir leis na catagóirí sonraí
 atá le hiontráil sa chóras, maidir le críocha iontráil na sonraí sin, maidir le
 critéir a ndul isteach, maidir leis na húdaráis a bheidh údaraithe rochtain a
 fháil ar na sonraí agus rialacha breise maidir le próiseáil sonraí agus cosaint
 sonraí pearsanta.
 (10)
 Is í an Ghníomhaireacht chun bainistiú
 oibríochtúil a dhéanamh ar chórais mhórscála faisnéise i limistéar saoirse,
 slándála agus ceartais, a bunaíodh le Rialachán (AE) Uimh. 1077/2011 ó
 Pharlaimint na hEorpa agus ón gComhairle an 25 Deireadh Fómhair 2011
 lena mbunaítear Gníomhaireacht Eorpach chun bainistiú oibríochtúil a dhéanamh
 ar chórais mhórscála TF i limistéar saoirse, slándála agus ceartais[21] (an Ghníomhaireacht anseo
 feasta), ba cheart a bheith freagrach as forbairt agus as bainistiú
 oibríochtúil córais láraithe arb é a bheidh ann Stór Lárnach Cúltaca, na
 Comhéadain Aonfhoirmeacha i ngach Ballstát, na Pointí Iontrála Líonra agus an
 an bonneagar cumarsáide idir an Comhéadan Lárnach agus na Pointí Iontrála
 Gréasáin. Ina theannta sin, ba cheart an
 Ghníomhaireacht a bheith freagrach as sonraíochtaí teicniúla a shainiú maidir
 le dearbhán lena ráthófar idir-inoibritheacht an RTP ar fud an Aontais. Is iad na Ballstáit ba cheart a bheith freagrach as
 forbairt agus as bainistiú oibríochtúil a gcóras náisiúnta féin.
 (11)
 Ba cheart an Stór Lárnach a bheith ceangailte de
 chórais náisiúnta na mBallstát, chun é a chur ar chumas údaráis inniúla na
 mBallstát sonraí a bhaineann le hiarratais ar an RTP a phróiseáil.
 (12)
 Chun a áirithiú go bhfíorófar taistealaí cláraithe
 go hiontaofa, is gá an t‐aitheantóir uathúil (uimhir iarratais), na
 sonraí bithmhéadracha (méarloirg) agus na sonraí alfa‐uimhriúla arna
 mbaint as an iarratas i Stór Lárnach agus an t‐aitheantóir uathúil mar
 dhearbhán agus bithmhéadrachtaí a fhíorú ag na teorainneacha seachtracha. Ba cheart na sonraí alfa‐uimhriúla agus na
 méarloirg a stóráil i gcodanna ar leith i gCóras Lárnach agus níor cheart
 ceangal a bheith eatarthu. Ba cheart don
 aitheantóir uathúil, agus don aitheantóir uathúil amháin, an ceangal idir na
 sonraí alfa‐uimhriúla agus na méarloirg a dhéanamh.
 (13)
 Ba cheart do náisiúnaigh tríú tíortha ar mian leo
 páirt a ghlacadh sa RTP a chruthú gur gá é nó údar a thabhairt leis an rún atá
 acu taisteal go minic nó go tráthrialta, de bharr a stádais ghairme nó
 teaghlaigh go háirithe, amhail duine gnó, státseirbhíseach a mbíonn
 teagmhálacha oifigiúla tráthrialta aige le Ballstáit agus le hinstitiúidí an
 Aontais, ionadaí eagraíochtaí sochaí sibhialta atá ag taisteal chun críche
 oiliúna oideachais, seimineár agus comhdhálacha, taighdeoir ag glacadh páirte i
 ngníomhaíochtaí eacnamaíocha, ball teaghlaigh saoránaigh den Aontas, ball
 teaghlaigh náisiúnaigh tríú tír atá ina chónaí go dlíthiúil i mBallstát.
 (14)
 Ba cheart rochtain ar an RTP a thabhairt do
 náisiúnaigh tríú tíortha ag a bhfuil víosa dul isteach iolrach nó víosa D
 bailí ar feadh bhliain amháin ar a laghad nó sealbhóirí ceada cónaithe arna
 eisiúint ag Ballstát, de ghnáth, má iarrann siad é.
 (15)
 I gcás ina ndéanfaidh náisiúnach tríú tír iarratas
 ar víosa dul isteach iolrach agus ar rochtain ar an RTP, féadfaidh na húdaráis
 inniúla an dá iarratas a scrúdú agus Cinneadh a dhéanamh maidir leo san
 aon am amháin, ar bhonn an aon agallaimh amháin agus an aon tacair de
 dhoiciméid tacaíochta amháin.
 (16)
 Ba cheart rochtain ar an RTP a thabhairt, de
 ghnáth, do bhaill teaghlaigh shaoránaigh an Aontais. Ba
 cheart deis a bheith ag baill teaghlaigh shaoránaigh an Aontais sochar a bhaint
 as an RTP fiú mura bhfuil siad ina gcónaí laistigh de limistéar an Aontais má
 thaistealaíonn siad go minic chuig Ballstát chun taisteal in éineacht leis an
 saoránach den Aontas lena mbaineann nó chun teacht le chéile leis. Ba cheart
 seiceálacha ar bhaill teaghlaigh shaoránaigh an Aontais atá ag trasnú na
 dteorainneacha seachtracha a dhéanamh i gcomhréir le Treoir 2004/38/CE ó
 Pharlaimint na hEorpa agus ón gComhairle an 29 Aibreán 2004 maidir le
 ceart shaoránaigh an Aontais agus a mball teaghlaigh gluaiseacht agus cónaí
 faoi shaoirse laistigh de limistéar na mBallstát[22].
 (17)
 Ba cheart na critéir a úsáidtear chun iarratais a
 chuireann isteach baill teaghlaigh shaoránaigh an Aontais a scrúdú a bheith
 comhionann leis na critéir a úsáidtear chun iarratais ar víosa a chuireann
 isteach baill teaghlaigh shaoránaigh an Aontais. Bheadh sin ag teacht leis an
 mbeartas atá ann faoi láthair maidir le teorainneacha a bhainistiú.
 (18)
 Is gá údaráis inniúla sin na mBallstát a shainiú a
 mbeidh rochtain ag a bhfoirne cuí‐údaraithe ar na sonraí chun iad a
 iontráil, a leasú, a scriosadh, a cheadú nó a chuardach chun críoch sainiúil an
 RTP i gcomhréir leis an Rialachán seo a mhéid is gá chun a gcúraimí a
 dhéanamh.
 (19)
 Ba cheart aon phróiseáil a dhéanfar ar shonraí an
 RTP a bheith i gcomhréir leis na cuspóirí atá le baint amach agus atá
 riachtanach do chomhlíonadh cúraimí na n‐údarás inniúil. Agus an RTP á úsáid acu, ba cheart do na húdaráis
 inniúla a áirithiú go n‐urramófar dínit dhaonna agus sláine na ndaoine a
 mbeidh a sonraí á n‐iarraidh agus níor cheart dóibh idirdhealú a dhéanamh
 i gcoinne daoine bunaithe ar ghnéas, ar bhunadh ciníoch ná eitneach, ar reiligiún
 ná ar chreideamh, ar mhíchumas, ar aois ná ar chlaonadh gnéis.
 (20)
 Ba cheart pleananna teagmhasacha a bheith ar bun
 agus ba cheart na pleananna teagmhasacha sin a shoiléiriú do thaistealaithe,
 d’aerlínte/iompróirí aeir agus do na húdaráis uile atá ag oibriú ag an bpointe
 trasnaithe teorann. I gcás nach bhfuil sé ar
 chumas taistealaí chláraithe, mar shampla, ar aon chúis, an córas Rialaithe
 Teorann Uathoibrithe a úsáid, agus má atreoraítear é chuig ionad lámhsheiceála
 teorann, ba cheart féachaint chuige go cuí go gcomhlíonfar leis na nósanna
 imeachta a thagann as sin na cearta bunúsacha go hiomlán.
 (21)
 Níor cheart na sonraí pearsanta a stórálfar sa Stór
 Lárnach (bithmhéadrachtaí agus sonraí alfa‐uimhriúla) a choinneáil níos
 faide ná mar is gá ar mhaithe le cuspóirí an RTP. Is
 cuí na sonraí a choinneáil ar feadh uastréimhse cúig bliana, chun gur féidir
 sonraí alfa‐uimhriúla ó iarratais a rinneadh roimhe sin a chur san
 áireamh agus measúnú á dhéanamh ar iarratais RTP a chuirfear isteach ina
 dhiaidh sin agus athúsáid méarlorg atá stóráilte sa Stór (59 mí) á cur san
 áireamh freisin. Níor leor tréimhse ní ba
 ghiorra ná sin chun na gcríoch sin. Ba cheart
 na sonraí a scriosadh tar éis na tréimhse cúig bliana mura mbeidh foras ann iad
 a scriosadh roimhe sin. Níor cheart an
 tréimhse bhailíochta maidir le rochtain ar an RTP a bheith níos mó ná cúig
 bliana.
 (22)
 Chun próiseáil aon iarratais a dhéanfar ina dhiaidh
 sin a éascú, ba cheart an deis a bheith ann méarloirg a chóipeáil ón gcéad
 iontráil sa Stór Lárnach laistigh de thréimse 59 mí. A
 luaithe a bheidh an tréimhse sin caite, ba cheart na méarloirg a bhailiú
 athuair.
 (23)
 Chun an nós imeachta iarratais a éascú, ba cheart
 cead a bheith ag an iarratasóir iarratas a chur isteach ar rochtain ar an RTP
 ag consalacht aon Bhallstáit nó ag aon bpointe trasnaithe
 teorann seachtraí. Ba cheart cead a bheith ag
 aon Bhallstát an t‐iarratas a scrúdú agus Cinneadh a dhéanamh maidir
 leis ar bhonn na foirme iarratais comhchoitinne agus na rialacha coiteanna agus
 na gcritéar coiteann incháilitheachta. Ba
 cheart agallamh a bheith ann, de ghnáth.
 (24)
 De bharr clárúcháin sonraí bithmhéadracha sa Stór
 Lárnach, ba cheart é bheith de bhuncheanglas ar an iarratasóir teacht i láthair
 – i gcás an chéad iarratais ar a laghad – agus scrúdú á dhéanamh ar iarratais ar
 rochtain ar an RTP agus na cinntí maidir leis sin.
 (25)
 Le linn nós imeachta na seiceála teorann
 uathoibrithe, ba cheart an t‐aitheantas a fhíorú ag teorainneacha
 seachtracha i bhfianaise na sonraí bithmhéadracha sa Stór Lárnach. Ba cheart nárbh fhéidir an fíorú a dhéanamh ach
 tríd an dearbhán agus na méarloirg a thaispeáint go fisiciúil san aon am
 amháin. Le linn nósanna imeachta na seiceála
 uathoibrithe agus na lámhsheiceála teorann, ba cheart an rochtain a tugadh a
 fhíorú i bhfianaise na sonraí alfa‐uimhriúla sa Stór Lárnach tríd an
 dearbhán agus na méarloirg a thaispeáint go fisiciúil san aon am amháin. Níor cheart ach toradh maidir le hamas/gan amas a
 bheith ann a theacht as fíorú aitheantais agus rochtana a tugadh i gcás na
 ngardaí teorann a dhéanann na seiceálacha teorann chéad líne.
 (26)
 Ba cheart bearta iomchuí a bhunú maidir le
 faireachán agus meastóireacht a dhéanamh ar an Rialachán seo. Is gá meastóireacht go tráthrialta a dhéanamh chun
 go ndéanfar faireachán éifeachtach ar chur i bhfeidhm an Rialacháin seo.
 (27)
 Is modh tábhachtach faireacháin ar nósanna imeachta
 seiceálacha teorann iad na sonraí staidrimh agus d'fhéadfaí iad a úsáid mar
 uirlis éifeachtúil bhainistíochta. Ba cheart,
 dá bhrí sin, go dtiomsófaí na sonraí sin go tráthrialta i bhformáid choiteann.
 (28)
 Treoir 95/46/CE ó Pharlaimint na hEorpa agus
 ón gComhairle an 24 Deireadh Fómhair 1995 maidir le daoine aonair a
 chosaint i ndáil le sonraí pearsanta a phróiseáil agus maidir le
 saorghluaiseacht na sonraí sin[23],
 tá feidhm aici maidir le próiseáil sonraí pearsanta ag Ballstát agus an
 Rialachán seo á chur i bhfeidhm. Ba cheart,
 áfach, pointí áirithe a leagan amach ar bhealach níos mionsonraithe maidir le
 dlisteanacht próiseála sonraí pearsanta, an fhreagracht as na sonraí a
 phróiseáil, cearta na ndaoine is ábhar do na sonraí a chosaint agus maoirseacht
 ar chosaint sonraí.
 (29)
 Rialachán (CE) Uimh. 45/2001 an
 18 Nollaig 2000 ó Pharlaimint na hEorpa agus ón gComhairle maidir le
 cosaint daoine aonair i ndáil le sonraí pearsanta a phróiseáil ag institiúidí
 agus comhlachtaí an Chomhphobail agus maidir le saorghluaiseacht na sonraí sin[24], tá feidhm aige maidir le
 gníomhaíochtaí institiúidí nó chomhlachtaí an Aontais agus iad ag déanamh a
 gcúraimí i gcás ina bhfuil siad freagrach as bainistíocht oibríochtúil an
 chórais dearbhán agus stóir. Ba cheart, áfach,
 pointí áirithe a leagan amach ar bhealach níos mionsonraithe maidir le
 dlisteanacht próiseála sonraí pearsanta, an fhreagracht as na sonraí a
 phróiseáil agus maoirseacht ar chosaint sonraí.
 (30)
 Ba cheart do na húdaráis mhaoirseachta náisiúnta a
 bunaíodh i gcomhréir le hAirteagal 28 de Treoir 95/46/EC faireachán a
 dhéanamh ar dhlíthiúlacht na próiseála a dhéanann na Ballstáit ar na sonraí
 pearsanta agus ba cheart don Mhaoirseoir Eorpach ar Chosaint Sonraí a bunaíodh
 le Rialachán (CE) Uimh. 45/2001 faireachán a dhéanamh ar ghníomhaíochtaí
 institiúidí agus chomhlachtaí an Aontais i ndáil le sonraí pearsanta a
 phróiseáil, agus na cúraimí teoranta atá le comhlíonadh ag institiúidí agus ag
 comhlachtaí an Aontais iad féin i ndáil leis na sonraí á gcur san áireamh.
 (31)
 Ba cheart don Mhaoirseoir Eorpach ar Chosaint
 Sonraí agus do na húdaráis maoirseachta dul i gcomhar le chéile go gníomhach
 chun maoirseacht chomhordaithe ar an RTP a áirithiú.
 (32)
 Ba cheart do na Ballstáit rialacha a leagan síos maidir
 leis na pionóis is infheidhme i leith sáruithe ar fhorálacha an Rialacháin seo
 agus a áirithiú go gcuirfear chun feidhme iad.
 (33)
 Chun a áirithiú go mbeidh coinníollacha cur chun
 feidhme an Rialacháin seo aonfhoirmeach, ba cheart cumhachtaí cur chun feidhme
 a thabhairt don Choimisiún. Ba cheart na
 cumhachtaí sin a fheidhmiú i gcomhréir le Rialachán (AE) Uimh. 182/2011 ó
 Pharlaimint na hEorpa agus ón gComhairle an 16 Feabhra 2011 lena
 leagtar síos na rialacha agus na prionsabail ghinearálta a bhaineann leis na
 sásraí maidir le rialú ag na Ballstáit ar fheidhmiú cumhachtaí cur chun feidhme
 ag an gCoimisiún[25].
 (34)
 Chun leasuithe teicniúla ar na hiarscríbhinní a
 ghlacadh, ba cheart an chumhacht gníomhartha a ghlacadh i gcomhréir le
 hAirteagal 290 den Chonradh ar Fheidhmiú an Aontais Eorpaigh a tharmligean
 chuig an gCoimisiún maidir le leasuithe teicniúla ar na hiarscríbhinní a
 ghlacadh i gcomhréir le hAirteagal 58. Tá
 sé thar a bheith tábhachtach go rachaidh an Coimisiún i mbun comhairliúchán
 iomchuí le linn a chuid oibre ullmhúcháin, comhairliúcháin le saineolaithe san
 áireamh. Ba cheart don Choimisiún, agus
 gníomhartha tarmligthe á n‐ullmhú agus á dtarraingt suas aige, a áirithiú
 go ndéanfar doiciméid ábhartha a tharchur chuig Parlaimint na hEorpa agus chuig
 an gComhairle ar bhealach comhuaineach, tráthúil agus iomchuí.
 (35)
 Leis sa Rialachán seo urramaítear na cearta
 bunúsacha agus comhlíontar na prionsabail a aithnítear le Cairt an Aontais
 Eorpaigh um Chearta Bunúsacha, go háirithe maidir le cosaint sonraí pearsanta (Airteagal 8)
 agus an ceart leigheas éifeachtach a fháil (Airteagal 51), go háirithe,
 agus ní mór é a chur i bhfeidhm i gcomhréir leis na cearta sin agus na
 prionsabail sin.
 (36)
 Ós rud é nach féidir RTP coiteann a bhunú agus
 oibleagáidí, coinníollacha agus nósanna imeachta coiteanna a chruthú maidir le
 sonraí i ndáil le taistealaithe cláraithe a stóráil a bhaint amach go
 leordhóthanach ar leibhéal na mBallstát amháin agus gur fearr, dá bhrí sin, de
 bharr fhairsinge agus thionchar an ghnímh, a bhainfear é sin amach ar leibhéal
 an Aontais, féadfaidh an tAontas bearta a ghlacadh i gcomhréir le prionsabal na
 coimhdeachta mar a leagtar amach in Airteagal 5 den Chonradh ar an Aontas
 Eorpach é. I gcomhréir le prionsabal na
 comhréireachta, mar atá leagtha amach san Airteagal sin, ní théann an Rialachán
 seo thar a bhfuil riachtanach chun an cuspóir sin a bhaint amach.
 (37)
 I gcomhréir le hAirteagal 1 agus
 Airteagal 2 de Phrótacal (Uimh. 22) maidir le seasamh na Danmhairge,
 atá i gceangal leis an gConradh ar an Aontas Eorpach agus leis an gConradh ar
 Fheidhmiú an Aontais Eorpaigh, níl an Danmhairg rannpháirteach i nglacadh an
 Rialacháin seo agus níl sí faoi cheangal aige ná faoi réir a chur i bhfeidhm. Ós rud é go gcuireann an Rialachán seo le acquis
 Schengen, cinnfidh an Danmhairg, i gcomhréir le hAirteagal 4 den Phrótacal
 sin, laistigh de thréimhse sé mhí tar éis don Chomhairle Cinneadh a
 dhéanamh ar an Rialachán seo, an gcuirfidh sí chun feidhme ina dlí náisiúnta é.
 (38)
 Is é atá sa Rialachán seo forbairt ar fhorálacha acquis
 Schengen nach nglacann an Ríocht Aontaithe páirt iontu, i gcomhréir le
 Cinneadh 2000/365/CE ón gComhairle an 29 Bealtaine 2000 maidir
 leis an iarraidh ó Ríocht Aontaithe na Breataine Móire agus Thuaisceart Éireann
 páirt a ghlacadh i roinnt forálacha de acquis[26] Schengen; dá bhrí sin,
 níl an Ríocht Aontaithe rannpháirteach i nglacadh an Rialacháin seo agus níl sí
 faoi cheangal aige ná faoi réir a chur i bhfeidhm.
 (39)
 Is é atá sa Rialachán seo forbairt ar fhorálacha
 acquis Schengen nach nglacann Éire páirt iontu, i gcomhréir le
 Cinneadh 2002/192/CE ón gComhairle an 28 Feabhra 2002 maidir leis an
 iarraidh ó Éirinn páirt a ghlacadh i roinnt forálacha de acquis Schengen[27]; dá
 bhrí sin, níl Éire rannpháirteach i nglacadh an Rialacháin seo agus níl sí faoi
 cheangal aige ná faoi réir a chur i bhfeidhm.
 (40)
 Maidir leis an Íoslainn agus an Iorua, is é atá sa
 Rialachán seo forbairt ar fhorálacha acquis Schengen de réir bhrí an
 Chomhaontaithe a tugadh i gcrích idir Comhairle an Aontais Eorpaigh agus
 Poblacht na hÍoslainne agus Ríocht na hIorua maidir le comhlachas an dá Stát
 sin le acquis Schengen a chur chun feidhme, a chur i bhfeidhm agus a
 fhorbairt[28],
 ar forálacha iad a thagann faoin réimse dá dtagraítear i bpointe A
 d’Airteagal 1 de Chinneadh 1999/437/CE ón gComhairle an
 17 Bealtaine 1999 maidir le socruithe áirithe i dtaca le cur i
 bhfeidhm an Chomhaontaithe sin[29].
 (41)
 Maidir leis an Eilvéis, is é atá sa Rialachán seo
 forbairt ar fhorálacha acquis Schengen de réir bhrí an Chomhaontaithe a
 tugadh i gcrích idir an tAontas Eorpach, an Comhphobal Eorpach agus Cónaidhm na
 hEilvéise maidir le comhlachas Chónaidhm na hEilvéise le acquis Schengen
 a chur chun feidhme, a chur i bhfeidhm, agus a fhorbairt[30], ar
 forálacha iad a thagann faoin réimse dá dtagraítear i bpointe A
 d’Airteagal 1 de Chinneadh 1999/437/CE ón gComhairle an
 17 Bealtaine 1999 arna léamh in éineacht le hAirteagal 3 de Chinneadh 2008/146/CE
 ón gComhairle[31].
 (42)
 Maidir le Lichtinstéin, is é atá sa Rialachán seo
 forbairt ar fhorálacha acquis Schengen dá bhforáiltear sa Phrótacal idir
 an tAontas Eorpach, an Comhphobal Eorpach, Cónaidhm na hEilvéise agus
 Prionsacht Lichtinstéin maidir le haontachas Phrionsacht Lichtinstéin leis an
 gComhaontú idir an tAontas Eorpach, an Comhphobal Eorpach agus Cónaidhm na
 hEilvéise maidir le comhlachas Chónaidhm na hEilvéise le acquis Schengen
 a chur chun feidhme, a chur i bhfeidhm agus a fhorbairt[32], ar forálacha iad a thagann
 faoin réimse dá dtagraítear i bpointe A d’Airteagal 1 de
 Chinneadh 1999/437/CE ón gComhairle an 17 Bealtaine 1999, arna
 léamh in éineacht le hAirteagal 3 de Chinneadh 2011/350/CE ón
 gComhairle[33].
 (43)
 Maidir leis an gCipir, is é atá sa Rialachán seo
 gníomh lena gcuirtear le acquis Schengen nó a bhfuil baint ar shlí
 eile aige le acquis Schengen de réir bhrí Airteagal 3(2)
 d'Ionstraim Aontachais 2003.
 (44)
 Is é atá sa Rialachán seo gníomh lena gcuirtear le
 acquis Schengen nó a bhfuil baint ar shlí eile aige le acquis Schengen
 de réir bhrí Airteagal 4(2) d'Ionstraim Aontachais 2005.
 (45)
 Ós rud é go ndearna na Ballstáit sin atá ag cur
 chun feidhme acquis Schengen na rialuithe uile agus an réamhscagadh uile
 ba ghá ar na Taistealaithe Cláraithe agus nach cúis riosca iad ag an mBulgáir,
 ag an Rómáin ná ag an gCipir, féadfaidh na trí Bhallstát sin ballraíocht RTP an
 taistealaí chláraithe, atá le héascú seiceálacha teorann a fháil ag a
 dteorainneacha seachtracha, a aithint go haontaobhach,
 TAR ÉIS AN RIALACHÁN SEO A
 GHLACADH:
 CAIBIDIL
 I
 Forálacha
 ginearálta
 Airteagal 1
 Ábhar
 Bunaítear leis an Rialachán seo na
 coinníollacha agus na nósanna imeachta le haghaidh rochtana ar an gClár do
 Theastalaithe Cláraithe (RTP) agus sainítear leis an cuspóir, na feidhmíochtaí
 agus na freagrachtaí atá leis an Stór Lárnach agus na dearbháin mar chóras le
 haghaidh stórála sonraí i ndáil le taistealaithe cláraithe laistigh den RTP.
 Airteagal 2
 Bunú
 an RTP
 1.
 Beidh an RTP bunaithe ar chóras le haghaidh sonraí
 i ndáil le taistealaithe cláraithe a stóráil a bheidh ag brath ar dhearbháin a
 choinneoidh taistealaithe aonair ar thaobh amháin agus ar Stór Lárnach, Stór
 fisiciúil sonraí RTP in áit lárnach, ar an taobh eile, dhá ghné le chéile ar a
 dtabharfar "córas na ndearbháin agus an Stóir Lárnaigh".
 2.
 Déantaráilteoireacht theicniúil chóras na ndearbhán
 agus an Stóir Lárnaigh a chinneadh tuilleadh in Airteagal 21.
 3.
 Is ag Gníomhaireacht chun bainistiú oibríochtúil a
 dhéanamh ar chórais mhórscála faisnéise i limistéar saoirse, slándála agus
 ceartais (an Ghníomhaireacht anseo feasta), a bheidh feasta cúraimí fhorbairt
 agus bhainistiú oibríochtúil an Stóir Lárnaigh, an Chomhéadain Aonfhoirmigh i
 ngach Ballstát, na bPointí Iontrála Líonra agus an Bhonneagair Chumarsáide idir
 an Stór Lárnach agus na Pointí Iontrála Gréasáin. Beidh an Ghníomhaireacht
 freagrach freisin as sonraíochtaí teicniúla dearbháin a shainiú.
 Airteagal 3
 Sainmhínithe
 Chun críocha an Rialacháin seo, beidh
 feidhm ag na sainmhínithe seo a leanas:
 (1)
 ciallaíonn 'Clár do Theastalaithe Cláraithe' clár
 lenar féidir le náisiúnaigh tríú tíortha ar a ndearnadh réamh‐ghrinnfhiosrúchán
 agus ar tugadh rochtain dóibh ar an RTP leas a bhaint as éascú seiceálacha
 teorann ag teorainn sheachtrach an Aontais;
 (2)
 ciallaíonn 'Taistealaí Cláraithe' náisiúnach tríú
 tír dár tugadh rochtain ar an RTP i gcomhréir leis an Rialachán seo;
 (3)
 ciallaíonn 'Gníomhaireacht' an Ghníomhaireacht
 Eorpach chun bainistiú oibríochtúil a dhéanamh ar chórais mhórscála TF i
 limistéar saoirse, slándála agus ceartais arna bhunú ag Rialachán (AE)
 Uimh. 1077/2011;
 (4)
 ciallaíonn 'Stór Lárnach' an Stór fisiciúil sonraí
 RTP in áit lárnach;
 (5)
 ciallaíonn 'dearbhán' feiste a úsáidtear chun
 aitheantóir uathúil arna thabhairt do thaistealaí cláraithe a stóráil. Leis an
 aitheantóir uathúil, ceanglaítear an taistealaí agus a shonraí arna gcur
 isteach sa Stór Lárnach;
 (6)
 ciallaíonn 'bainistiú oibríochtúil' na cúraimí uile
 is gá chun feidhmiú córas mórscála TF a choinneáil ar bun, lena n‐áirítear
 freagracht as an mbonneagar cumarsáide a úsáideann na córais sin;
 (7)
 ciallaíonn 'forbairt' na cúraimí uile is gá chun
 córas mórscála TF a chruthú, lena n‐áirítear an bonneagar cumarsáide a
 úsáideann sé;
 (8)
 ciallaíonn 'údaráis inniúla' údaráis víosaí agus
 teorann de réir bhrí Airteagal 4(3) de Rialachán (CE)
 Uimh. 767/2008 ó Pharlaimint na hEorpa agus ón gComhairle[34] agus údaráis arna sannadh, i
 gcomhréir le dlí náisiúnta, chun seiceálacha a dhéanamh ar dhaoine ag na pointí
 trasnaithe teorann seachtraí i gcomhréir le Rialachán (CE)
 Uimh. 562/2006 ó Pharlaimint na hEorpa agus ón gComhairle[35];
 (9)
 ciallaíonn 'náisiúnach tríú tír' nó 'taistealaí
 tríú tír' aon duine nach saoránach den Aontas é de réir bhrí Airteagal 20
 den Chonradh nó saoránach tríú tír a bhfuil cearta saorghluaiseachta aige atá
 coibhéiseach le cearta shaoránaigh an Aontais faoi chomhaontuithe idir an
 tAontas agus a Bhallstáit, ar thaobh amháin, agus idir an tAontas agus an tríú
 tír sin, ar an taobh eile.
 (10)
 ciallaíonn 'foirm iarratais' foirm iarratas
 aonfhoirmeach le haghaidh rochtana ar an RTP mar tá leagtha amach in
 Iarscríbhinn 1;
 (11)
 ciallaíonn 'sonraí bithmhéadracha' méarloirg;
 (12)
 ciallaíonn 'doiciméad taistil' pas nó a chomhionann
 de dhoiciméad, a thugann ceart don sealbhóir teorainneacha seachtracha a
 thrasnú agus dár féidir víosa a ghreamú;
 (13)
 ciallaíonn 'fíorú' an próiseas trína ndéantar
 comparáid idir thacair sonraí chun bailíocht céannachta a maíodh a bheith ag
 duine a shuíomh (seiceáil sonra ar shonra);
 (14)
 ciallaíonn 'sonraí alfa-uimhriúla' sonraí a
 léirítear le litreacha, le digití, le saincharachtair agus le comharthaí spáis
 agus poncaíochta;
 (15)
 ciallaíonn 'Córas Náisiúnta' na crua‐earraí,
 na bogearraí agus an bonneagar cumarsáide náisiúnta le haghaidh feistí
 úsáideoirí deiridh na n‐údarás inniúil a cheangal dá chéile arna
 sainmhíniú in Airteagal 23(2) de na Pointí Iontrála Líonra i ngach
 Ballstát.
 (16)
 'córas na ndearbhán agus an Stóir Lárnaigh' córas
 le haghaidh sonraí i ndáil le taistealaithe cláraithe a stóráil arb é a bheidh
 ann Stór Lárnach agus dearbhán;
 (17)
 ciallaíonn 'an Bállstát atá freagrach' an Ballstát
 a chuir na sonraí sa Stór Lárnach.
 (18)
 ciallaíonn 'ionad coiteann iarratas' ionad dá
 dtagraítear in Airteagal 41(2) de Rialachán (CE) Uimh. 810/2009
 ó Pharlaimint na hEorpa agus ón gComhairle[36];
 (19)
 ciallaíonn 'údarás maoirseachta' an t‐údarás
 maoirseachta a bunaíodh i gcomhréir le hAirteagal 28 de
 Treoir 95/46/CE.
 Caibidil II
 Nósanna imeachta agus coinníollacha
 maidir le hiarratas a chur isteach ar rochtain ar an RTP
 Airteagal 4
 Údaráis agus Ballstáit atá inniúil maidir le hiarratais ar rochtain ar
 an RTP a scrúdú agus Cinneadh a dhéanamh orthu
 Is í foireann chuí‐údaraithe údaráis
 víosaí agus údaráis teorann aon Bhallstáit na húdaráis inniúla maidir le
 hiarratais ar rochtain ar an RTP a scrúdú agus Cinneadh a dhéanamh orthu.
 Airteagal 5
 Iarratas a chur isteach
 1.
 Féadfaidh náisiúnach tríú tír iarratas a chur
 isteach ar rochtain ar an RTP ag consalacht aon Bhallstáit, ag aon ionad
 coiteann iarratas ar nó ag aon phointe trasnaithe teorann seachtraí. Féadfar
 iarratas ar líne a ghlacadh, i gcás ina bhfuil sé le fáil.
 2.
 Féadfar a cheangal ar iarratasoírí coinne a fháil
 chun iarratas a chur isteach. De ghnáth, beidh an choinne ann laistigh de
 thréimhse dhá sheachtain ón dáta ar ar iarradh an coinne.
 3.
 I gcás ina bhfuil iarratasóir ag cur iarratais
 isteach ar rochtain ar an RTP den chéad uair, ceanglófar air teacht i láthair
 go pearsanta, chun a mhéarloirg a thabhairt, chun agallamh a dhéanamh agus chun
 go seiceálfar a dhoiciméad taistil.
 4.
 I gcás ina gcuireann iarratasóir iarratas ar líne
 isteach nó ina dtagann sé faoi raon feidhme mhír 5, baileofar na sonraí
 bithmhéadracha, seiceálfar an doiciméad taistil agus déanfar an t‐agallamh,
 más infheidhme, nuair a dhéanfar an Cinneadh agus nuair a eiseofar an
 dearbhán.
 5.
 Gan dochar d’Airteagal 8, féadfaidh na
 húdaráis inniúla an ceanglas dá dtagraítear i mír 3 a tharscaoileadh más
 sealbhóir ceada cónaithe nó cárta cónaithe an t‐iarratasóir nó más eol
 dóibh go bhfuil sé ionraic iontaofa.
 6.
 Ní mór don iarratasóir, tráth a mbeidh an t‐iarratas
 á chur isteach aige:
 (a)
 bheith ar a laghad 12 bliana d’aois;
 (b)
 foirm iarratais a thíolacadh i gcomhréir le
 hAirteagal 6;
 (c)
 doiciméad taistil a thíolacadh i gcomhréir le
 hAirteagal‐7;
 (d)
 cead a thabhairt a mhéarloirg a bhailiú i gcomhréir
 le hAirteagal 8;
 (e)
 doiciméid tacaíochta a thabhairt, i gcomhréir le
 hAirteagal 9 agus Iarscríbhinn II, más infheidhme;
 (f)
 an táille a íoc i gcomhréir le hAirteagal 10;
 7.
 Féadfaidh an t‐iarratasóir a iarratas a
 aistarraingt tráth ar bith sula mbeidh Cinneadh déanta maidir leis an
 iarratas.
 Airteagal 6
 Foirm iarratais
 8.
 Cuirfidh gach iarratasóir isteach iarratas a bheidh
 comhlánaithesínithe. Tíolacfaidh mionaoisigh foirm iarratais arna síniú ag
 duine ag a bhfuil údarás tuismitheora bhuain nó shealadaigh nó caomhnóireacht dhlíthiúil.
 9.
 Cuirfidh na Ballstáit an fhoirm iarratais ar fáil
 saor in aisce agus go forleathan d’iarratasóirí agus beidh rochtain éasca acu
 uirthi.
 10.
 Beidh an fhoirm le fáil sna teangacha seo a leanas:
 teanga oifigiúil/teangacha oifigiúla an Bhallstáit lena mbaineann, teanga
 oifigiúil/teangacha oifigiúla an tríú tír nó na dtríú tíortha ina bhféadfar an
 t‐iarratas a thaisceadh agus teanga oifigiúil/teangacha oifigiúla tríú
 tíortha comharsanachta, más infheidhme.
 11.
 Cuirfidh na Ballstáit an teanga nó na teangacha a
 fhéadfar a úsáid chun an fhoirm iarratais a chomhlánú in iúl d’iarratasóirí.
 Airteagal 7
 Doiciméad taistil
 Tíolacfaidh an t‐iarratasóir Doiciméad
 Taistil Meaisín‐Inléite (MRTD) nó ríomhDhoiciméad Taistil Measín‐Inléite
 a bheidh bailí ar feadh tréimhse na rochtana ar an RTP arna hiarraidh agus a
 eisíodh laistigh de chúig bliana roimhe sin. Beidh an víosa riachtanach
 greamaithe den doiciméad taistil nó beidh an cead cónaí nó an cárta cónaí
 meaisín‐inléite riachtanach ag gabháil leis. Mar mhalairt air sin, féadfaidh
 an t‐iarratasóir iarratas a chur isteach ar víosa san aon am amháin a
 bheidh sé ag cur iarratais isteach ar rochtain ar an RTP, más infheidhme.
 Airteagal 8
 Sonraí bithmhéadracha
 12.
 I gcás nár chuir an t‐iarratasóir iarratas
 isteach ar rochtain ar an RTP roimh ré, baileoidh na Ballstáit sonraí
 bithmhéadracha ó na hiarratasóirí arb éard a bheidh iontu ceithre cinn de
 mhéarloirg an iarratasóra arna nglacadh agus na méara leata agus arna mbailiú
 go digiteach i gcomhréir leis na cosaintí atá leagtha síos i gCoinbhinsiún
 Chomhairle na hEorpa chun Cearta an Duine agus Saoirsí Bunúsacha a Chosaint, i
 gCairt um Chearta Bunúsacha an Aontais Eorpaigh agus i gCoinbhinsiún na Náisiún
 Aontaithe um Chearta an Linbh.
 13.
 Mura féidir ceithre mhéarlorg a bhailiú, baileofar
 an méid is féidir méarlorg. Áiritheoidh na Ballstáit go mbeidh na nósanna
 imeachta iomchuí ar bun chun dínit an iarratasóira a ráthú i gcás ina mbeidh
 deacrachtaí le bailiú na méarlorg.
 14.
 Más rud é gur cuireadh méarloirg a tógadh ón
 iarratasóir mar chuid d’iarratas níos túisce isteach den chéad uair sa Stór
 Lárnach tráth is lú ná 59 mí roimh dháta an iarratais nua, féadfar iad a
 chóipeáil isteach san iarratas a dhéanfar ina dhiaidh sin.
 Más rud é, áfach, go bhfuil amhras réasúnach ann
 maidir le haitheantas an iarratasóra nó nach féidir a dheimhniú láithreach gur
 bailíodh na méarloirg laistigh den tréimhse atá sonraithe sa chéad fhomhír,
 baileoidh na húdaráis inniúla méarloirg ón iarratasóir.
 15.
 Cinnfidh an Coimisiún na sonraíochtaí maidir le
 gléine agus úsáid méarlorg le haghaidh fíorú bithmhéadrach i gcomhréir le
 hAirteagal 37.
 16.
 Is comhaltaí foirne a bheidh cáilithe agus
 údaraithe go cuí de chuid na n‐údarás inniúil a bhaileoidh na méarloirg.
 17.
 Ní cheanglófar na méarloirg de na sonraí alfa‐uimhriúla
 agus cuirfear isteach iad i ranna ar leith den Stór Lárnach.
 Airteagal 9
 Doiciméid tacaíochta
 18.
 Nuair a bheidh iarratas á dhéanamh ar rochtain ar
 an RTP ag an iarratasóir, tíolacfaidh sé na nithe seo a leanas:
 (a)
 doiciméid lena léirítear cuspóirí na dturas;
 (b)
 fianaise i dtaca le cóir mhaireachtála
 leordhóthanach maidir leis an taisteal agus an lóistín le haghaidh an chéad dá
 thuras eile;
 (c)
 doiciméad lena léirítear a stádas gairme nó
 teaghlaigh, amhail duine gnó, státseirbhíseach a dhéanann teagmhálacha
 tráthrialta le Ballstáit agus le hinstitiúidí an Aontais, ionadaí eagraíochtaí
 de chuid na sochaí sibhialta, duine atá ag taisteal chun críocha oiliúna
 oideachais, seimineáir agus comhdhálacha, duine atá ag glacadh páirte i
 ngníomhaíochtaí eacnamaíocha, ball teaghlaigh ag saoránach den Aontas, ball
 teaghlaigh náisiúnaigh tríú tíortha atá ina gcónaí go dlíthiúil i mBallstát.
 19.
 I gcás ina bhfuil an t‐iarratasóir ina bhall
 teaghlaigh ag saoránach den Aontas ag a bhfuil ceart saorghluaiseachta, ní
 bheidh sé de cheangal ar an iarratasóir ach cárta cónaí arna eisiúint ag
 Ballstát a thíolacadh, más infheidhme, agus fianaise maidir lena aitheantas, a
 náisiúntacht agus a ghaol muintearais le saoránach den Aontas a bhfuil feidhm
 ag Treoir 2004/38/CE ina leith.
 20.
 I gcás ina gcuireann náisiúnach tríú tír iarratas
 isteach ar víosa dul isteach iolrach agus iarratas ar rochtain ar an RTP san
 aon am amháin agus in aon áit amháin, ní éilítear ach tacar amháin de
 dhoiciméid tacaíochta a chur isteach.
 21.
 Má chuireann sealbhóir víosa dul isteach iolrach iarratas
 isteach ar RTP san áit chéanna inar eisíodh víosa dul isteach iolrach ach nach
 ndéanann sé amhlaidh san am céanna, féadfar na doiciméid tacaíochta a tugadh le
 haghaidh an iarratais ar víosa dul isteach iolrach a úsáid sa mheasúnú ar an
 iarratas ar RTP. Má tá aon amhras ann maidir leis na doiciméid tacaíochta a
 tugadh níos luaithe a bheith cothrom le dáta, féadfaidh Ballstát doiciméid
 tacaíochta nua a iarraidh laistigh de thréimhse deich lá oibre.
 Tá liosta neamh‐uileghabhálach de dhoiciméid
 tacaíochta a fhéadfaidh údaráis inniúla a iarraidh ón iarratasóir leagtha amach
 in Iarscríbhinn II.
 22.
 Féadfaidh na Ballstáit a cheangal ar na
 hiarratasóirí cruthúnas ar urraíocht agus/nó ar chóiríocht phríobháideach a
 thíolacadh trí fhoirm arna tarraingt suas ag an mBallstát lena mbaineann a
 chomhlánú. Féadfar an cruthúnas sin a iarraidh do na chéad dá thuras eile ar a
 mhéad. Sonrófar an méid seo a leanas, ar a laghad, ar an bhfoirm sin:
 (d)
 tréimhse bailíochta na hurraíochta agus/nó na
 cóiríochta;
 (e)
 cé acu is cruthúnas ar urraíocht agus/nó ar
 chóiríocht é cuspóir an turais;
 (f)
 cé acu is duine aonair, cuideachta nó eagraíocht é
 an t‐óstach;
 (g)
 aitheantas agus sonraí teagmhála an óstaigh;
 (h)
 an t‐iarratasóir nó na hiarratasóirí dár
 tugadh cuireadh;
 (i)
 seoladh na cóiríochta;
 (j)
 naisc teaghlaigh a d’fhéadfadh a bheith aige leis
 an óstach.
 Chomh maith le teanga oifigiúil nó teangacha
 oifigiúla an Bhallstáit, tarraingeofar suas an fhoirm i dteanga oifigiúil
 amháin eile de chuid institiúidí an Aontais Eorpaigh ar a laghad. Cuirfear an
 fhaisnéis atá sonraithe in Airteagal 48(1) ar fáil ar an bhfoirm don duine
 a bheidh á síniú. Tabharfar cóip shamplach den fhoirm don Choimisiún.
 23.
 Féadfaidh na húdaráis inniúla ceann amháin nó níos
 mó de na ceanglais atá leagtha síos i mír 1 a tharscaoileadh má tá cead
 cónaí ag an iarratasóir nó más eol dóibh go bhfuil an t‐iarratasóir
 ionraic iontaofa.
 Airteagal 10
 Táille
 24.
 Íocfaidh iarratasoírí táille mar atá sonraithe in
 Iarscríbhinn III.
 25.
 Athbhreithneofar an táille go tráthrialta chun go
 gcuirfear na costais riaracháin san áireamh. Tabharfar de chumhacht don
 Choimisiún gníomhartha tarmligthe a ghlacadh maidir le coigeartú na táille i
 gcomhréir le hAirteagal 59.
 26.
 Is in euro, in airgeadra náisiúnta an tríú tír, nó
 san airgeadra a úsáidtear de ghnáth sa tríú tír ina mbeidh an t‐iarratas
 á chur isteach a dhéanfar an táille a mhuirearú, agus ní bheidh sí inaisíoctha
 is cuma cén toradh a bheidh ar an iarratas nó má tarraingíodh siar é..
 27.
 Nuair a mhuirearófar méid na táille in airgeadra
 eile seachas an euro, déanfar méid na táille a mhuirearófar san airgeadra sin a
 shocrú agus a athbhreithniú go tráthrialta i bhfeidhmiú an ráta tagartha
 malairte coigríche euro arna socrú ag an mBanc Ceannais Eorpach. Féadfar an
 méid a mhuirearófar a shlánú suas.
 28.
 Tabharfar admháil chlóbhuailte nó ríomhadmháil don
 iarrathóir ar an táille a íocadh.
 CAIBIDIL
 III
 Iarratais a scrúdú agus Cinneadh a
 dhéanamh maidir leo
 Airteagal 11
 Inghlacthacht
 29.
 Fíoróidh na húdaráis inniúla:
 –
 go bhfuil an t‐iarratasóir 12 bhliain d’aois
 ar a laghad;
 –
 go bhfuil na nithe dá dtagraítear in
 Airteagal 5(6)(b), (c) agus (e) san iarratas;
 –
 gur bailíodh sonraí bithmhéadracha an iarratasóra,
 agus
 –
 gur bailíodh an táille.
 30.
 I gcás ina gcinnfidh na húdaráis inniúla gur
 comhlíonadh na coinníollacha dá dtagraítear i mír 1, beidh an t‐iarratas
 inghlactha agus déanfaidh na húdaráis inniúla:
 –
 na nósanna imeachta atá leagtha síos in
 Airteagal 24 a leanúint;
 –
 an t‐iarratas a scrúdú tuilleadh.
 31.
 I gcás ina bhfionnfaidh na húdaráis inniúla nár
 comhlíonadh na coinníollacha dá dtagraítear i mír 1, beidh an t‐iarratas
 neamh‐inghlactha agus ní scrúdóidh na húdaráis inniúla an t‐iarratas
 agus déanfaidh siad an méid seo a leanas, gan mhoill:
 – an fhoirm iarratais agus aon doiciméad a
 thíolaic an t‐iarratasóir a chur ar ais,
 –
 na sonraí
 bithmhéadracha a bailíodh a scriosadh.
 Airteagal 12
 Iarratas a scrúdú
 32.
 Ní dhéanfaidh scrúdú ar iarratais agus ar
 agallaimh, i gcás inar cuí, ach na húdaráis inniúla dá dtagraítear in
 Airteagal 4.
 33.
 Agus é ag déanamh scrúdú ar an iarratas, fíoróidh
 an t‐údarás inniúil:
 (k)
 go gcomhlíonann an t‐iarratasóir na
 coinníollacha iontrála atá leagtha amach in Airteagal 5(1) de Rialachán
 (AE) Uimh. 562/2006;
 (l)
 go bhfuil an doiciméad taistil, an víosa, an cead
 cónaí nó an cárta cónaí arna thíolacadh, i gcás inar cuí, bailí agus nach
 bhfuil sé bréagach, góchumtha nó brionnaithe;
 (m)
 gur thug an t‐iarratasóir cruthúnas ar an
 riachtanas nó ar an rún taisteal go minic agus/nó go rialta nó gur thug sé údar
 maith leis;
 (n)
 nár sháraigh an t‐iarratasóir an uastréimhse
 fanachta údaraithe i gcríoch na mBallstát roimhe seo agus gur chruthaigh sé go
 bhfuil sé ionraic agus iontaofach, go háirithe go bhfuil rún aige dáiríre an
 chríoch sin a fhágáil in am trátha;
 (o)
 an t‐údar a thug an t‐iarratasóir
 maidir le cuspóir agus coinníollacha na dtréimhsí fanachta atá beartaithe;
 (p)
 gur thug an t‐iarratasóir cruthúnas ar a
 staid airgeadais sa tír thionscnaimh nó chónaí agus go bhfuil cóir
 mhaireachtála leordhóthanach aige don tréimhse/do na tréimhsí atá beartaithe
 agus don fhilleadh ar a thír thionscnaimh nó chónaí, nó go bhfuil sé ar a
 chumas an chóir sin a fháil go dleathach;
 (q)
 nach duine é an t‐iarratasóir ar eisíodh
 foláireamh ina leith i gCóras Faisnéise Schengen (SIS);
 (r)
 nach meastar gur baol é an t‐iarratasóir do
 bheartas poiblí, do shlándáil inmheánach nó do shláinte an phobail nó do
 chaidreamh idirnáisiúnta aon cheann de na Ballstáit, go háirithe i gcás nár
 eisíodh foláireamh i mbunachair sonraí na mBallstát chun críche cead dul
 isteach a dhiúltú ar an bhforas céanna;
 (s)
 ar tugadh, ar síneadh, ar diúltaíodh nó ar
 cúlghaireadh rochtain an iarratasóra ar an RTP.
 Agus é á fhíorú go gcomhlíonann an t‐iarratasóir
 na coinníollacha dul isteach atá leagtha amach in Airteagal 5(1) de
 Rialachán Uimh. 562/2006, ba cheart dó aird ar leith a thabhairt ar
 mheasúnú a dhéanamh an bhfuil baol na hinimirce neamhdhleathaí nó baol do
 shlándáil na mBallstát ag roinnt leis an iarratasóir nó an bhfuil sé ar intinn
 ag an iarratasóir críoch na mBallstát a fhágáil laistigh den tréimhse fanachta
 údaraithe.
 34.
 Déanfar measúnú ar chóir mhaireachtála do na tréimhsí
 fanachta atá beartaithe i gcomhréir le fad agus cuspóir na tréimhse/na
 dtréimhsí fanachta agus faoi Treoir meánphraghsanna cothaithe agus iostais
 i gcóiríocht bheagchostais sa Bhallstát/sna Ballstáit lena mbaineann, ar bhonn
 na méideanna tagartha arna socrú ag na Ballstáit i gcomhréir le
 hAirteagal 34 de Chód Teorainneacha Schengen. Féadfaidh sé gur fianaise le
 cóir mhaireachtála leordhóthanach é cruthúnas ar urraíocht agus/nó ar
 chóiríocht phríobháideach chomh maith.
 35.
 Beidh an scrúdú ar an iarratais bunaithe go sonrach
 ar bharántúlacht agus ar iontaofacht na ndoiciméad a thíolacfar agus ar
 fhírinneacht agus ar iontaofacht na ráiteas a dhéanfaidh an t‐iarratasóir.
 Má tá aon amhras ar Bhallstát atá freagrach as iarratas a scrúdú maidir leis an
 iarratasóir, a chuid ráiteas nó doiciméid tagartha arna dtabhairt, féadfaidh sé
 dul i gcomhairle le Ballstáit eile sula ndéanfar aon chinneadh maidir leis an
 iarratas.
 36.
 Agus scrúdú ar an iarratas á dhéanamh, féadfaidh na
 húdaráis inniúla, i gcásanna a bhfuil údar leis, doiciméid bhreise a iarraidh
 mar atá leagtha síos in Airteagal 9.
 37.
 Ní leanfaidh diúltú uathoibríoch iarratais nua as
 diúltú RTP roimhe sin. Déanfar measúnú ar iarratas nua ar bhonn na faisnéise
 uile a bheidh le fáil.
 38.
 Úsáidfear na critéir chéanna i gcás scrúdaithe ar
 iarratais arna gcur isteach ag baill teaghlaigh saoránach den Aontas agus a
 úsáideadh i gcás an scrúdaithe ar a n‐iarratas ar víosa.
 Airteagal 13
 Cinneadh a dhéanamh maidir leis
 an iarratas
 39.
 Déanfaidh na húdaráis inniúla Cinneadh maidir
 le hiarratas atá inghlactha de bhun Airteagal 11 laistigh de 25 lá
 féilire ón dáta cur isteach.
 40.
 Murar Cinneadh go bhfuil an t‐iarratas
 neamh‐inghlactha nó murar tharraing an t‐iarratasóir siar é,
 déanfar cinneadh:
 (t)
 rochtain ar an RTP a thabhairt, i gcomhréir le hAirteagal 14,
 nó
 (u)
 rochtain ar an RTP a dhiúltú, i gcomhréir le
 hAirteagal 15.
 CAIBIDIL
 IV
 Rochtain ar an RTP a thabhairt, a
 shíneadh, a dhiúltú agus a chúlghairm
 Airteagal 14
 Rochtain ar an RTP a thabhairt agus a
 shíneadh
 41.
 Tabharfar rochtain tosaigh ar an RTP ar feadh
 bhliain amháin. Féadfar rochtain a shíneadh ar feadh dhá bhliain má iarrtar
 sin, agus ar feadh dhá bhliain eile ina dhiaidh sin gan iarratas i gcás
 taistealaithe a chomhlíon na rialacha agus na rialacháin atá leagtha síos
 maidir leis an teorainn sheachtrach a thrasnú agus maidir le fanacht laistigh
 de limistéar Schengen. Ní bheidh an tréimhse rochtana a thabharfar níos faide
 ná bailíocht na ndoiciméad taistil, an víosa, an cheada cónaí nó an chárta
 cónaí, i gcás inar cuí, agus beidh sé bunaithe ar an scrúdú a rinneadh i
 gcomhréir le hAirteagal 12.
 42.
 Tabharfar rochtain ar an RTP gan ceanglais bhreise
 nós imeachta, faoi réir chomhlíonadh na gceanglas substaintiúil atá leagtha
 amach sa Rialachán seo, do dhaoine ag a bhfuil nó dá n‐eisítear víosa dul
 isteach iolrach nó víosa D atá bailí ar feadh bhliain amháin ar a laghad,
 do dhaoine ag a bhfuil cead cónaí agus do bhaill teaghlaigh saoránach den
 Aontas.
 43.
 Cuirfear na sonraí atá leagtha amach in
 Airteagal 26 isteach sa Stór Lárnach nuair a bheidh Cinneadh déanta
 rochtain ar an RTP a thabhairt.
 44.
 Cuirfear na sonraí atá leagtha amach in
 Airteagal 27 isteach i ndearbhán nuair a bheidh Cinneadh déanta
 rochtain ar an RTP a thabhairt.
 45.
 Cuirfear na sonraí atá leagtha amach in
 Airteagal 30 isteach sa Stór Lárnach nuair a bheidh Cinneadh déanta
 síneadh ar rochtain ar an RTP a thabhairt.
 Airteagal 15
 Rochtain ar an RTP a dhiúltú
 46.
 Diúltófar rochtain ar an RTP don iarratasóir más
 rud é:
 (v)
 gur thíolaic sé doiciméad taistil nach bhfuil bailí
 nó atá bréagach, góchumtha nó brionnaithe;
 (w)
 nach bhfuil cead cónaí, cárta cónaí nó víosa aige
 atá bailí, má cheanglaítear sin de bhun Rialachán (CE) Uimh. 539/2001[37] ón gComhairle agus nach
 gcomhlíonann sé na ceanglais atá le heisiúint amach anseo;
 (x)
 nár thug an t‐iarratasóir cruthúnas ar an riachtanas
 nó ar an rún taisteal go minic agus/nó go rialta nó nár thug sé údar maith
 leis;
 (y)
 gur sháraigh an t‐iarratasóir an uastréimhse
 fanachta údaraithe i gcríoch na mBallstát roimhe seo agus nár chruthaigh sé
 iontaofacht, go háirithe go bhfuil rún aige dáiríre an chríoch sin a fhágáil in
 am trátha
 (z)
 nach dtugann sé údar maith le cuspóir agus le
 coinníollacha na tréimhse fanachta atá beartaithe;
 (aa)
 nár thug an t‐iarrthóir cruthúnas ar a staid
 airgeadais sa tír thionscnaimh nó chónaí agus go bhfuil cóir mhaireachtála
 leordhóthanach aige don tréimhse/do na tréimhsí atá beartaithe agus don
 fhilleadh ar a thír thionscnaimh nó chónaí, nó go bhfuil sé ar a chumas an
 chóir sin a fháil go dleathach;
 (bb)
 gur duine é ar eisíodh
 foláireamh ina leith sa SIS;
 (cc)
 go meastar gur baol é do
 bheartas poiblí, do shlándáil náisiúnta nó do chaidreamh idirnáisiúnta aon
 cheann de na Ballstáit, go háirithe i gcás inar eisíodh foláireamh i mbunachair
 sonraí náisiúnta na mBallstát chun críche cead dul isteach a dhiúltú ar an
 bhforas céanna.
 nó
 (dd)
 má tá amhras réasúnach ann faoi bharántúlacht na
 ndoiciméad tacaíochta a thíolaic an t‐iarratasóir nó faoi fhírinneacht na
 faisnéise atá iontu nó faoi iontaofacht na ráiteas a rinne an t‐iarratasóir.
 47.
 Tabharfar fógra don iarratasóir faoi chinneadh
 faoin diúltú agus faoi na cúiseanna ar a mbeidh sé bunaithe trí bhíthin na
 foirme caighdeánaí atá leagtha amach in Iarscríbhinn IV.
 48.
 Gan dochar don cheart go ndéanfar athbhreithniú
 breithiúnach, i gcomhréir le dlí nós imeachta an Bhallstáit a ghlac an
 Cinneadh cinntitheach maidir leis an iarratas, beidh an ceart ag an
 iarratasóir ar diúltaíodh rochtain ar an RTP dó go n‐athbhreithneofar an
 diúltú chun earráidí is féidir a bheith ann a agóid nó a cheartú i gcomhréir
 leis an gceart chun leighis éifeachtaigh[38].
 Seolfar na hachomhairc in aghaidh an Bhallstáit a dhéanfaidh an
 Cinneadh maidir leis an iarratas i gcomhréir le dlí náisiúnta an
 Bhallstáit sin. Cuirfidh na Ballstáit faisnéis ar fáil d’iarratasóirí maidir
 leis an nós imeachta a bheidh le leanúint i gcás athbhreithnithe, faoi mar atá
 sonraithe in Iarscríbhinn IV.
 49.
 I gcás ina ndiúltófar rochtain ar an RTP, cuirfear
 sonraí isteach sa Stór Lárnach i gcomhréir le hAirteagal 28.
 Airteagal 16
 Cúlghairm
 50.
 Cúlghairfear rochtain ar an RTP:
 (ee)
 i gcás ina léireofar nár comhlíonadh na
 coinníollacha maidir le rochtain a thabhairt ar an RTP;
 (ff)
 i gcás ina léireofar nach bhfuil na coinníollacha
 maidir le rochtain a thabhairt ar an RTP á gcomhlíonadh níos mó;
 (gg)
 má iarrann an taistealaí cláraithe é.
 51.
 Féadfaidh na húdaráis inniúla rochtain a chúlghairm
 tráth ar bith de bhun mhír 1.
 52.
 Má tá fianaise ag údaráis seachas na húdaráis
 inniúla a thugann le fios gur cheart rochtain ar an RTP a chúlghairm de bhun
 Alt 1, cuirfidh siad na húdaráis inniúla ar an eolas faoi sin gan mhoill.
 53.
 Tabharfar fógra don taistealaí cláraithe faoi
 chinneadh maidir le cúlghairm rochtana ar an RTP agus faoi na cúiseanna ar a
 mbeidh sé bunaithe trí bhíthin na foirme caighdeánaí atá leagtha amach in
 Iarscríbhinn IV.
 54.
 Gan dochar don cheart go ndéanfar athbhreithniú
 breithiúnach, i gcomhréir le dlí nós imeachta an Bhallstáit a chúlghair
 rochtain ar an RTP, beidh an ceart ag an taistealaí cláraithe ar cúlghaireadh a
 rochtain ar an RTP go n‐athbhreithneofar an chúlghairm chun earráidí is
 féidir a bheith ann a agóid nó a cheartú i gcomhréir leis an gceart chun
 leighis éifeachtaigh[39]
 murab é gur ar iarraidh an taistealaí chláraithe a cúlghaireadh rochtain i
 gcomhréir le mír 1(c). Seolfar na hachomhairc in aghaidh an Bhallstáit a
 dhéanfaidh an Cinneadh maidir leis an gcúlghairm i gcomhréir le dlí
 náisiúnta an Bhallstáit sin. Cuirfidh na Ballstáit faisnéis ar fáil
 d’iarratasóirí maidir leis an nós imeachta a bheidh le leanúint i gcás
 athbhreithnithe, faoi mar a shonraítear in Iarscríbhinn IV.
 55.
 I gcás ina gcúlghairfear rochtain ar an RTP,
 cuirfear sonraí isteach sa Stór Lárnach i gcomhréir le hAirteagal 29.
 56.
 I gcás inar iarr taistealaí cláraithe cúlghairm
 rochtana, beidh an ceart ag an taistealaí cláraithe a iarraidh go scriosfar a
 chuid sonraí láithreach. Cuirfidh na Ballstáit an taistealaí cláraithe ar an
 eolas faoin gceart sin.
 CAIBIDIL V
 Bainistíocht riaracháin agus eagrú
 Airteagal 17
 Riarachán
 57.
 Coinneoidh na húdaráis inniúla cartlanna iarratas. I
 ngach comhad iarratais aonair beidh an fhoirm iarratais, cóipeanna de na
 doiciméid tacaíochta ábhartha, taifead de na seiceálacha a rinneadh agus uimhir
 thagartha rochtana ar an RTP a tugadh, ionas go mbeidh an fhoireann in ann an
 cúlra a bhí leis an gCinneadh a rinneadh maidir leis an iarratas a
 athchruthú, más gá.
 58.
 Coinneofar na comhaid iarratais aonair fad is a
 bheidh rochtain ar an RTP á tabhairt.
 59.
 I gcás ina ndiúltófar nó ina gcúlghairfear rochtain
 ar an RTP, coinneofar na comhaid iarratais ar feadh uastréimhse dhá bhliain. Cuirfear
 tús leis an tréimhse sin ar an dáta a chinnfidh an t‐údarás inniúil
 rochtain a dhiúltú nó a chúlghairm. Scriosfar gan mhoill iarratais arna
 dtarraingt siar ag na hiarratasóirí. Féadfaidh na Ballstáit na comhaid
 iarratais, lena n‐áirítear doiciméid tacaíochta, a stóráil i bhfoirm
 leictreonach.
 Airteagal 18
 Acmhainní le haghaidh iarratais a
 scrúdú, dearbháin a eisiúint, faireacháin agus staitisticí
 60.
 Beidh gach Ballstát freagrach as eagrú a dhéanamh
 ar na nósanna imeachta a bhaineann le hiarratais a chur isteach agus a scrúdú
 chomh maith le dearbháin a eisiúint.
 61.
 Cuirfidh na Ballstáit líon leordhóthanach comhaltaí
 foirne iomchuí ar fáil chun na cúraimí a bhaineann le scrúdú n‐iarratas a
 dhéanamh, ar chaoi agus go n‐áiritheofar caighdeán na seirbhíse don
 phobal a bheidh réasúnta agus comhchuibhithe.
 62.
 Cuirfidh na húdaráis inniúla oiliúint
 leordhóthanach ar fáil dá bhfoireann agus beidh siad freagrach as faisnéis
 iomlán, bheacht agus cothrom le dáta maidir leis an dlí ábhartha Aontais agus
 leis an dlí ábhartha náisiúnta a chur ar fáil dóibh.
 63.
 Áiritheoidh na húdaráis inniúla go ndéanfar
 faireachán rialta agus leordhóthanach ar an gcaoi a scrúdófar na hiarratais
 agus déanfaidh siad bearta ceartaitheacha nuair a bhraifear aon
 neamhrialtachtaí maidir le forálacha agus nósanna imeachta an Rialacháin seo.
 64.
 Tiomsóidh na Ballstáit staitisticí bliantúla maidir
 leis an RTP, i gcomhréir leis an tábla atá leagtha amach in Iarscríbhinn.V
 Cuirfear isteach na staitisticí sin chuig an nGníomhaireacht faoin 1 Márta
 gach bliain. Foilseoidh an Ghníomhaireacht iad.
 Airteagal 19
 Iompar na foirne
 65.
 Áiritheoidh na húdaráis inniúla go gcuirfear fáilte
 chúirtéiseach roimh na hiarratasóirí.
 66.
 Agus iad i mbun a ndualgas, déanfaidh na húdaráis
 inniúla dínit an duine a urramú. Beidh aon bhearta a dhéanfar i gcomhréir leis
 na cuspóirí ar a bhfuil siad dírithe.
 67.
 Fad a bheidh a gcúraimí á ndéanamh acu, ní
 dhéanfaidh na húdaráis inniúla idirdhealú maidir le daoine ar bhonn gnéis,
 bunaidh chiníoch ná eitnigh, reiligiúin ná ar bhonn creidimh, míchumais, aoise
 ná gnéaschlaonta.
 Airteagal 20
 Faisnéis don phobal i gcoitinne
 Cuirfidh na Ballstáit an fhaisnéis ábhartha
 uile maidir leis na hiarratais ar rochtain ar an RTP ar fáil don phobal i
 gcoitinne, go háirithe:
 (hh)
 na critéir, na coinníollacha agus na nósanna
 imeachta maidir le hiarratas a chur isteach;
 (ii)
 na teorainneacha ama maidir le hiarratais a scrúdú;
 (jj)
 an táille;
 (kk)
 an áit ar féidir iarratais a chur isteach.
 CAIBIDIL
 VI
 Ailtireacht theicniúil chóras na
 ndearbháin‐agus an Stóir Lárnaigh, catagóirí sonraí agus sonraí a chur
 isteach ag na húdaráis inniúla
 Airteagal 21
 Ailtireacht theicniúil chóras na
 ndearbhán‐an Stóir Lárnaigh
 Is éard a bheidh i gcóras na ndearbhán agus an
 Stóir Lárnaigh:
 (ll)
 Stór Lárnach ina mbeidh PríomhStór agus Stór
 Cúltaca, a mbeidh ar a chumas feidhmiúlachtaí uile an PhríomhStóir a áirithiú i
 gcás ina gclisfeadh ar an gcóras;
 (mm)
 Comhéadan Aonfhoirmeach i ngach Ballstát a bheidh
 bunaithe ar shonraíochtaí teicniúla coiteanna agus a bheidh comhionann i gcás
 na mBallstát ar fad;
 (nn)
 na Pointí Iontrála Líonra, ar cuid den Chomhéadan
 Aonfhoirmeach iad agus arb iad na pointí náisiúnta rochtana lena nasctar Córas
 Náisiúnta gach Ballstáit, mar atá sainmhínithe in Airteagal 3(15), leis an
 Stór Lárnach;
 (oo)
 Bonneagar Cumarsáide idir an Stór Lárnach agus na
 Pointí Iontrála Líonra. agus
 (pp)
 dearbhán a bheidh bunaithe ar chaighdeáin theicniúla
 chomhchoiteanna.
 Airteagal 22
 Catagóirí sonraí i gcóras na ndearbhán
 agus an Stóir Lárnaigh
 68.
 Is iad na catagóirí sonraí seo a leanas amháin a
 thaifeadfar sa Stór Lárnach:
 (qq)
 sonraí alfa-uimhriúla maidir leis an iarratasóir
 agus maidir le rochtain a tugadh, a diúltaíodh, a cúlghaireadh nó a síneadh dá
 dtagraítear in Airteagal 25(1) go (4) agus in Airteagal 26 agus in
 Airteagail 28, 29 agus 30;
 (rr)
 sonraí bhithmhéadracha dá dtagraítear in
 Airteagal 25(5);
 Taifeadfar na sonraí alfa‐uimhriúla agus na
 sonraí bithmhéadracha i ranna ar leith den Stór Lárnach.
 69.
 Ní thaifeadfar ach uimhir an aitheantóra uathúil sa
 dearbhán dá dtagraítear in Airteagal 27.
 Airteagal 23
 Sonraí a iontráil, a leasú, a
 scriosadh, a cheadú agus a chuardach
 70.
 Is ag na comhaltaí foirne cuí‐údaraithe agus
 ag na comhaltaí foirne sin amháin a bheidh rochtain ar an Stór Lárnach agus ar
 an dearbhán chun na sonraí dá dtagraítear in Airteagal 22(1) a iontráil, a
 leasú, a scriosadh, a cheadú agus a chuardach i gcomhréir leis an Rialachán seo
 chun na gcríoch atá leagtha amach sa Rialachán seo. Beidh an rochtain a bheidh
 ag na húdaráis sin teoranta don mhéid is gá chun go ndéanfar na cúraimí sin i
 gcomhréir leis na cuspóirí sin, agus beidh sé comhréireach leis na cuspóirí ar
 a ndíreofar.
 71.
 Ainmneoidh gach Ballstát na húdaráis inniúla a
 mbeidh rochtain ag a gcomhaltaí foirne cuí-údaraithe ar shonraí a bheidh
 taifeadta sa Stór Lárnach nó ar an dearbhán chun iad a iontráil, a leasú, a
 scriosadh, a cheadú nó a chíoradh. Cuirfidh gach Ballstát liosta de na húdaráis
 sin chuig an nGníomhaireacht gan mhoill, liosta ar a mbeidh na húdaráis sin dá
 dtagraítear in Airteagal 52(4), agus aon leasuithe ar an liosta.
 72.
 Faoi cheann 4 mhí tar éis don Rialachán seo
 teacht i bhfeidhm, foilseoidh an Ghníomhaireacht liosta comhdhlúite de na
 húdaráis dá dtagraítear i mír 2 in Irish Oifigiúil an Aontais Eorpaigh.
 I gcás ina ndéantar leasuithe air, foilseoidh an Ghníomhaireacht liosta
 comhdhlúite arna thabhairt cothrom le dáta uair sa bhliain.
 Airteagal 24
 Nósanna imeachta maidir le sonraí a
 iontráil ar an iarratas
 73.
 I gcás ina mbeidh iarratas inghlactha de bhun
 Airteagal 11, cruthóidh an t‐údarás inniúil an comhad iarratais gan
 mhoill, trí na sonraí dá dtagraítear in Airteagal 25 a iontráil sa Stór
 Lárnach, a mhéid a bheidh ceanglas ar an iarratasóir na sonraí sin a sholáthar.
 74.
 I gcás nach gcaithfear sonraí sainiúla a sholáthar
 ar chúiseanna dlíthiúla, clibeálfar an réimse sainiúil sonraí nó na réimsí
 sainiúla sonraí sin mar ‘gan feidhm’.
 Airteagal 25
 Sonraí a bheidh le hiontráil nuair a
 chuirfear isteach iarratas ar rochtain ar an RTP
 Déanfaidh an t‐údarás inniúil na sonraí
 seo a leanas a iontráil sa chomhad iarratais:
 (2)
 uimhir an iarratais uathúil;
 (3)
 faisnéis maidir le stádas, ag cur in iúl gur
 iarradh rochtain ar an RTP;
 (4)
 an t‐údarás ar cuireadh an t‐iarratas
 isteach chuige, lena n‐áirítear a shuíomh;
 (5)
 na sonraí seo a leanas a bheidh le tógáil ón
 bhfoirm iarratais:
 (a)
 sloinne; céadainm nó céadainmneacha; (ainm
 (ainmneacha) baiste);
 (b)
 sloinne breithe (sloinne nó sloinnte roimhe sin),
 tír bhreithe, náisiúntacht nó náisiúntachtaí; agus gnéas;
 (c)
 dáta breithe, láit bhreithe;
 (d)
 cineál agus uimhir an doiciméid taistil nó na
 ndoiciméad taistil, an t‐údarás a d'eisigh é agus dáta a eisithe agus a
 éaga;
 (e)
 láthair agus dáta an iarratais;
 (f)
 más infheidhme, de bhun Airteagal 9(5), sonraí
 an duine a bheidh faoi dhliteanas costais mhaireachtála an iarratasóra a íoc,
 mar atá:
 (i) i gcás duine nádúrtha, sloinne agus
 céadainm, seoladh agus uimhir theileafóin an duine;
 (ii) i gcás cuideachta nó eagraíochta eile,
 ainm agus seoladh na cuideachta nó na heagraíochta eile, sloinne agus céadainm
 an duine teagmhála sa chuideachta nó san eagraíocht sin agus a uimhir
 theileafóin;
 (g)
 príomhchuspóirí na dturas:
 (h)
 seoladh baile agus uimhir theileafóin an
 iarratasóra;
 (i)
 más infheidhme uimhir an ghreamáin víosa;
 (j)
 más infheidhme, uimhir an cheada cónaí nó uimhir an
 chárta cónaí;
 (k)
 slí bheatha agus fostóir faoi láthair; i gcás
 mac léinn: ainm na hinstitiúide oideachais;
 (l)
 i gcás mionaoiseach, sloinne agus céadainm nó
 céadainmneacha údarás tuismitheora nó chaomhnóir dlíthiúil an iarratasóra.
 (6)
 méarloirg, i gcomhréir le hAirteagal 8;
 Airteagal 26
 Sonraí breise a bheidh le hiontráil sa
 Stór Lárnach agus rochtain ar an RTP á tabhairt nó á tarraingt siar
 75.
 I gcás ina ndéantar Cinneadh rochtain ar an
 RTP a thabhairt, iontrálfaidh an t‐údarás inniúil a thug rochtain na
 sonraí breise seo a leanas sa chomhad iarratais:
 (a)
 faisnéis faoin stádas lena léirítear gur iarradh
 rochtain ar an RTP;
 (b)
 an t‐údarás a thug rochtain, lena n‐áirítear
 a shuíomh;
 (c)
 láthair agus dáta ar Cinneadh rochtain a
 thabhairt ar an RTP;
 (d)
 dáta theacht i bhfeidhm agus
 dáta éaga thréimhse bailíochta na rochtana;
 76.
 I gcás ina dtarraingeoidh an t‐iarratasóir
 siar iarratas sula ndéanfar Cinneadh an dtabharfar rochtain ar an RTP,
 cuirfidh an t‐údarás inniúil in iúl gur dúnadh an t‐iarratas ar an
 ábhar sin, cuiridh sé isteach dáta dhúnadh an iarratais agus scriosfaidh sé na
 sonraí ar an gcomhad iarratais.
 Airteagal 27
 Sonraí a bheidh le hiontráil sa dhearbhán agus
 rochtain ar an RTP á tabhairt
 77.
 I gcás ina ndearnadh Cinneadh rochtain ar an
 RTP a thabhairt, iontrálfaidh an t‐údarás inniúil a thug rochtain uimhir
 aitheantóra uathúil sa dhearbhán. Is ionann uimhir an aitheantóra uathúil agus
 an uimhir iarratais.
 78.
 Tabharfar an dearbhán don iarratasóir.
 Airteagal 28
 Sonraí breise a bheidh le hiontráil sa
 Stór Lárnach agus rochtain ar an RTP á diúltú
 79.
 I gcás ina ndearnadh Cinneadh rochtain ar an
 RTP a dhiúltú, iontrálfaidh an t‐údarás inniúil a dhiúltaigh rochtain na
 sonraí breise seo a leanas sa chomhad iarratais:
 (e)
 faisnéis maidir le stádas, á chur in iúl gur
 iarradh rochtain ar an RTP;
 (f)
 an t‐údarás a
 dhiúltaigh rochtain ar an RTP, lena n‐áirítear a shuíomh;
 (g)
 láthair agus dáta an chinnidh
 an rochtain ar an RTP a dhiúltú.
 80.
 Beidh an foras ar ar diúltaíodh rochtain ar an RTP
 léirithe sa chomhad iarratais, foras arb éard a bheidh ann ceann amháin nó níos
 mó de na cúiseanna atá liostaithe in Airteagal 15(1).
 Airteagal 29
 Sonraí breise a bheidh le hiontráil sa
 Stór Lárnach agus rochtain ar an RTP á cúlghairm
 81.
 I gcás ina ndearnadh Cinneadh rochtain ar an
 RTP a chúlghairm, iontrálfaidh an t‐údarás inniúil a dhiúltaigh rochtain
 na sonraí breise seo a leanas sa chomhad iarratais:
 (h)
 faisnéis maidir le stádas, á chur in iúl gur
 cúlghaireadh rochtain ar an RTP;
 (i)
 an t‐údarás a chúlghairm rochtain, lena n‐áirítear
 a shuíomh;
 (j)
 láthair agus dáta an chinnidh an rochtain ar an RTP
 a chúlghairm.
 82.
 Beidh an foras ar ar cúlghaireadh rochtain ar an
 RTP léirithe sa chomhad iarratais, foras arb éard a bheidh ann ceann amháin nó
 níos mó de na cúiseanna atá liostaithe in Airteagal 16(1) nó iarratas ón
 taistealaí cláraithe ar rochtain ar an RTP a chúlghairm.
 Airteagal 30
 Sonraí breise a bheidh le hiontráil sa
 Stór Lárnach agus rochtain ar an RTP á shíneadh
 I gcás ina ndearnadh Cinneadh rochtain ar
 an RTP a shíneadh, iontrálfaidh an t‐údarás inniúil a shín rochtain na
 sonraí breise seo a leanas sa chomhad iarratais:
 (k)
 faisnéis maidir le stádas, á chur in iúl gur
 iarradh síneadh ar an RTP;
 (l)
 an t‐údarás a thug síneadh ar rochtain, lena
 n‐áirítear a shuíomh;
 (m)
 láthair agus dáta an chinnidh;
 (n)
 dáta tosaigh agus dáta éaga na tréimhse sínte;
 CAIBIDIL VII
 Sonraí a úsáid
 Airteagal 31
 Sonraí a úsáid chun scrúdú a dhéanamh
 ar iarratais, ar fhadhbanna maidir le dearbhán a cailleadh nó a goideadh nó ar
 fhadhbanna maidir le trasnuithe teorann taistealaithe cláraithe a éascú
 83.
 Ceadóidh an t‐údarás inniúil an Stór Lárnach
 chun iarratais ar víosaí a scrúdú agus chun na cinntí a bhaineann leis na
 hiarratais sin a dhéanamh, lena n‐áirítear an Cinneadh cé acu a
 chúlghairfear nó a shínfear rochtain ar an RTP. Ina theannta sin, ceadóidh na
 húdaráis inniúla an Stór Lárnach i gcás dearbháin a cailleadh nó a goideadh nó
 má tá aon fhadhbanna ann maidir le trasnuithe teorann taistealaithe cláraithe a
 éascú.
 84.
 Chun na gcríoch dá dtagraítear i mír 1,
 cuardóidh an t‐údarás inniúil le ceann amháin nó le roinnt de na sonraí
 seo a leanas:
 (o)
 uimhir an iarratais uathúil;
 (p)
 na sonraí dá dtagraítear in
 Airteagal 25(4)(a), (b) agus (c);
 (q)
 na sonraí ar an doiciméad taistil, dá dtagraítear
 in Airteagal 25(4)(c);
 (r)
 más infheidhme, uimhir an cheada cónaí nó uimhir an
 chárta cónaí;
 85.
 Má léirítear leis an gcuardach arna dhéanamh le
 ceann nó le roinnt de na sonraí atá liostaithe i mír 2 go bhfuil sonraí i
 ndáil leis an iarratasóir taifeadta sa Stór Lárnach, tabharfar rochtain don
 údarás inniúil ar an gcomhad iarratais ach ní ar an roinn ar leith ina bhfuil
 sonraí bithmhéadracha.
 86.
 Ní chuardóidh an t‐údarás inniúil an roinn ar
 leith den Stór Lárnach ina bhfuil sonraí bithmhéadracha chun rochtain ar an RTP
 a shíneadh agus má tá aon fhadhbanna ann maidir le trasnuithe teorann
 taistealaithe cláraithe a éascú ach má thíolacann an taistealaí cláraithe an
 dearbhán agus na méarloirg san am céanna. Ma leírítear sa chuardach sin go
 bhfuil sonraí i ndáil leis an taistealaí cláraithe taifeadta sa Stór Lárnach,
 tabharfar rochtain don údarás inniúil ar an gcomhad iarratais, lena n‐áirítear
 na sonraí bithmhéadracha.
 87.
 Ní chuardóidh an t‐údarás inniúil an roinn ar
 leith den Stór Lárnach ina bhfuil sonraí bithmhéadrach amháin, gan an dearbhán,
 ach amháin chun iarratais a scrúdú, chun Cinneadh a dhéanamh an
 gcúlghairfidh sé rochtain ar an RTP agus i gcás inar cailleadh nó inar goideadh
 an dearbhán. Má leírítear sa chuardach sin go bhfuil sonraí i ndáil leis an
 iarratasóir taifeadta sa Stór Lárnach, tabharfar rochtain don údarás inniúil ar
 an gcomhad iarratais, lena n‐áirítear na sonraí bithmhéadracha.
 Airteagal 32
 Sonraí a úsáid ag pointí trasnaithe teorainneacha seachtracha chun
 seiceálacha teorann a dhéanamh
 88.
 Chun críche trasnuithe teorann taistealaithe
 cláraithe a éascú trí aitheantas an taistealaí chláraithe a fhíorú agus trína
 fhíorú gur tugadh rochtain ar an RTP agus/nó ar comhlíonadh na coinníollacha
 maidir le dul isteach i gcríoch na mBallstát nó imeacht aisti i gcomhréir le
 Cód Teorainneacha Schengen, beidh rochtain ag an údarás inniúil ar an Stór
 Lárnach chun cuardach a dhéanamh le huimhir an aitheantais uathúil (dearbhán)
 agus uimhir an doiciméid taistil chun a fhíorú gur tugadh rochtain ar an RTP
 maille le haitheantas taistealaí chláraithe a fhíorú trí méarloirg an
 taistealaí chláraithe a fhíorú.
 89.
 Má léirítear sa chuardach a dhéanfar leis na sonraí
 atá liostaithe i mír 1 go bhfuil na sonraí i ndáil leis an taistealaí
 cláraithe taifeadta sa Stór Lárnach, cuirfear in iúl don údarás inniúil cé acu
 a fuarthas nó nach bhfuarthas amas.
 90.
 I gcás ina ndéanfar lámhsheiceáil teorann, gan
 dochar do mhír 1, féadfar aitheantas taistealaí chláraithe a fhíorú de
 láimh trí sheiceáil súl a dhéanamh ar an doiciméad taistil.
 Airteagal 33
 Úsáid sonraí chun críocha tuairiscithe
 agus staidrimh
 D'aontoisc chun críocha tuairiscithe agus
 staidrimh, ach gan cead a bheith acu iarratasoírí aonair a aithint, ceadóidh na
 húdaráis inniúla na sonraí seo a leanas:
 (1)
 faisnéis maidir le stádas;
 (2)
 náisiúntacht an iarratasóra faoi láthair;
 (3)
 láthair agus dáta an iarratais;
 (4)
 cineál nó cineálacha agus foras an chinnidh maidir
 le rochtain ar an RTP;
 (5)
 cineál agus tír eisiúna an doiciméid taistil nó na
 ndoiciméad taistil;
 (6)
 an t‐údarás inniúil, lena n‐airítear a
 shuíomh, i gcás ina ndearnadh Cinneadh rochtain ar an RTP a thabhairt, a
 dhiúltú, a chúlghairm nó a shíneadh agus dáta an chinnidh sin;
 (7)
 cuspóirí turas;
 (8)
 dearbháin a cailleadh nó a goideadh.
 CAIBIDIL VIII
 Tréimhse
 choinneála, sonraí a leasú agus dearbhán a cailleadh nó a goideadh
 Airteagal 34
 Tréimhse
 choinneála i gcomhair sonraí a stóráil
 91.
 Stórálfar gach comhad iarratais sa Stór Lárnach ar
 feadh cúig bliana ar a mhéad, gan dochar don scriosadh dá dtagraítear in
 Airteagal 16(7), in Airteagal 26(2) agus Airteagal 35 agus gan
 dochar do choinneáil na dtaifead dá dtagraítear in Airteagal 45.
 Tosóidh an tréimhse sin:
 (s)
 ar dháta éaga na rochtana ar an RTP arna tabhairt
 nó arna síneadh;
 (t)
 ar dháta chruthú an comhaid iarratais sa Stór
 Lárnach, má aistarraingíodh an t‐iarratas;
 (u)
 ar dháta chinneadh an údaráis inniúla más rud é gur
 diúltaíodh nó gur cúlghaireadh rochtain ar an RTP.
 92.
 Ar dhul in éag don tréimhse dá dtagraítear i
 mír 1, scriosfaidh an Stór Lárnach go huathoibríoch an comhad iarratais
 uathúil.
 93.
 Féadfaidh an taistealaí cláraithe an dearbhán a
 choinneáil.
 Airteagal 35
 Sonraí a leasú agus sonraí a scriosadh
 roimh ré
 94.
 Is ag an mBallstát atá freagrach amháin a bheidh sé
 de cheart sonraí a d’iontráil sé sa Stór Lárnach a leasú, trí na sonraí sin a
 cheartú nó a scriosadh.
 95.
 Má tá fianaise ag an mBallstát atá freagrach go
 bhfuil sonraí arna bpróiseáil sa Stór Lárnach neamhbheacht nó gur próiseáladh
 sonraí sa Stór Lárnacha ar neamhréir leis an Rialachán seo, seiceálfaidh sé na
 sonraí sin agus, más gá, ceartóidh sé nó scriosfaidh sé iad gan mhoill. Féadfar
 sin a dhéanamh freisin arna iarraidh sin don taistealaí cláraithe.
 96.
 Má tá fianaise ag Ballstát seachas an Ballstát atá
 freagrach go bhfuil sonraí arna bpróiseáil sa Stór Lárnach neamhbheacht nó gur
 próiseáladh sonraí sa Stór Lárnach ar neamhréir leis an Rialachán seo, cuirfidh
 sé an Ballstát atá freagrach ar an eolas gan mhoill. Seiceálfaidh an Ballstát
 atá freagrach na sonraí sin agus, más gá, ceartóidh sé nó scriosfaidh sé na
 sonraí sin gan mhoill.
 97.
 I gcás ina bhfuair iarratasóir náisiúntacht
 Ballstáit roimh dhul in éag don tréimhse dá dtagraítear in
 Airteagal 34(1), scriosfaidh údarás inniúil an Bhallstáit a bhfuarthas a
 náisiúntacht na comhaid iarratais sa Stór Lárnach gan mhoill.
 98.
 Má neamhnigh cúirt nó bord achomhairc diúltú
 rochtana ar an RTP, scriosfaidh an Ballstát a dhiúltaigh rochtain ar an RTP na
 sonraí dá dtagraítear in Airteagal 28 gan mhoill a thúisce ar
 Cinneadh críochnaitheach é an Cinneadh chun diúltú rochtana ar an RTP
 a chur ar neamhní. Athscrúdóidh an t‐údarás inniúil an t‐iarratas
 uathúil atá faoi réir chinneadh na cúirte nó an bhoird achomhairc thuasluaite
 agus cuirfidh sé tuairim na cúirte nó an bhoird achomhairc san áireamh.
 Airteagal 36
 Dearbhán a cailleadh nó a goideadh.
 99.
 Cuirfidh an taistealaí cláraithe an t‐údarás
 eisiúna ar an eolas má cailleadh nó má goideadh an dearbhán.
 100.
 I gcás inar tuairisceoidh tríú páirtí do na
 húdaráis inniúla gur cailleadh nó gur goideadh dearbhán, cuirfidh na húdaráis
 inniúla bac ar an rochtain ar a tugadh ar an RTP agus cuirfidh siad an Ballstát
 a thug an rochtain ar an eolas Cuirfidh an Ballstát atá freagrach an taistealaí
 cláraithe ar an eolas faoin dearbhán a cailleadh nó a goideadh trí theileafón,
 trí fhacs, trí phost nó trí ríomhphost.
 101.
 I gcás ina dtuairisceoidh an taistealaí cláraithe
 gur cailleadh nó gur goideadh dearbhán, fíoróidh an Ballstát atá freagrach ar
 tugadh rochtain ar an RTP. Eiseoidh an Ballstát atá freagrach dearbhán nua,
 arna iarraidh sin don taistealaí cláraithe. Mura ndéanfar sin, cuirfear bloc ar
 an rochtain a tugadh.
 102.
 Beidh an taistealaí cláraithe dlite costas
 dearbháin nua a íoc.
 CAIBIDIL IX
 Forbairt, Oibríocht agus Freagrachtaí
 Airteagal 37
 Glacadh beart cur chun feidhme ag an
 gCoimisiún
 103.
 Glacfaidh an Coimisiún na bearta is gá d'fhorbairt
 agus do chur chun feidhme teicniúil an Lárchórais, na gComhéadan Aonfhoirmeach
 agus an Bhonneagair Chumarsáide, go háirithe maidir leis an méid seo a leanas:
 (a)
 na sonraíochtaí maidir le gléineacht agus úsáid
 méarlorg chun fíorú bithmhéadrach a dhéanamh sa RTP i gcomhréir le
 hAirteagal 8;
 (b)
 dearadh ailtireacht fhisiciúil an chórais lena n‐áirítear
 a bhonneagar cumarsáide;
 (c)
 iontráil na sonraí i gcomhréir le
 hAirteagal 24;
 (d)
 rochtain ar na sonraí i gcomhréir le
 hAirteagal 31, Airteagal 32 agus Airteagal 33;
 (e)
 coinneáil, leasú, scriosadh agus luathscriosadh
 sonraí i gcomhréir le hAirteagal 34 agus Airteagal 35;
 (f)
 bloc a chur ar an rochtain a tugadh i gcás dearbhán
 a cailleadh nó a goideadh i gcomhréir le hAirteagal 36;
 (g)
 coinneáil na dtaifead agus rochtain orthu
 i gcomhréir le hAirteagal 45;
 (h)
 na ceanglais feidhmíochta;
 (i)
 sainiú na gceanglas gnó lena n‐áirítear
 leagan amach dearbháin.
 Glacfar na gníomhartha cur chun feidhme sin i
 gcomhréir leis an nós imeachta scrúdúcháin dá dtagraítear in Airteagal 57.
 Airteagal 38
 Forbairt agus bainistiú oibríochtúil
 104.
 Beidh an Ghníomhaireacht freagrach as an
 bPríomhStór, an Stór Cúltaca, na Comhéadain Aonfhoirmeacha, lena n‐áirítear
 na Pointí Iontrála Líonra, an Bonneagar Cumarsáide idir na córais náisiúnta
 agus na Pointí Iontrála Líonra a fhorbairt agus as na sonraíochtaí teicniúla a
 shainiú maidir le dearbhán a luaithe is féidir tar éis theacht i bhfeidhm an
 Rialacháin seo agus tar éis don Choimisiún na bearta dá bhforáiltear in
 Airteagal 37 a ghlacadh. Glacfaidh an Ghníomhaireacht na sonraíochtaí
 teicniúla maidir leis an dearbhán agus an Stór Lárnach, na Comhéadain
 Aonfhoirmeacha agus an Bonneagar Cumarsáide faoi réir tuairime fabhraí ón
 gCoimisiún.
 Is éard a bheidh i san fhorbairt mionsaothrú agus
 cur chun feidhme na sonraíochtaí teicniúla, tástáil agus comhordú foriomlán an
 tionscadail.
 Déanfaidh an Ghníomhaireacht, maille leis na
 Ballstáit, tástáil chuimsitheach ar an Stór Lárnach. Cuirfidh an Coimisiún
 Parlaimint na hEorpa ar an eolas faoi thorthaí na tástála.
 105.
 Beidh an Ghníomhaireacht freagrach as bainistiú
 oibríochtúil an PhríomhStóir, an PhríomStóir Chúltaca agus na gComhéadan
 Aonfhoirmeach. Áiritheoidh sí, i gcomhar leis na Ballstáit, go n‐úsáidfear
 an teicneolaíocht is fearr a bheidh ar fáil, faoi réir anailíse costais is
 tairbhe. Beidh an Ghníomhaireacht freagrach freisin as bainistiú oibríochtúil
 an Bhonneagair Chumarsáide idir an Stór Lárnach agus na Pointí Iontrála Líonra.
 Is éard a bheidh i mbainistiú oibríochtúil an
 Stóir Lárnaigh, na cúraimí go léir a theastaíonn chun an Stór Lárnach a
 choinneáil ar bun 24 uair an chloig in aghaidh an lae, seacht lá sa tseachtain
 i gcomhréir leis an Rialachán seo, go háirithe an obair chothabhála agus na
 forbairtí teicniúla is gá lena áirithiú go mbeidh an córas ag feidhmiú ar
 leibhéal sásúil ó thaobh na cáilíochta oibríochtúla de, go háirithe maidir leis
 an méid ama a bheidh de dhíth ar phoist chonsalachta agus ar phointí trasnaithe
 teorann chun an Stór Lárnach a iniúchadh, ar tréimhse ama é ba cheart a bheith
 chomh gearr agus is féidir.
 106.
 Gan dochar d'Airteagal 17 de Rialacháin Foirne
 Oifigigh an Aontais Eorpaigh, cuirfidh an tÚdarás Bainistíochta rialacha
 iomchuí rúndachta gairmiúla nó oibleagáidí comhionanna rúndachta eile i
 bhfeidhm maidir lena chomhaltaí foirne ar fad ar gá dóibh oibriú le sonraí RTP.
 Beidh feidhm ag an oibleagáid sin chomh maith tar éis do na comhaltaí foirne
 sin imeacht ón oifig nó scor den fhostaíocht nó tar éis fhoirceannadh a
 ngníomhaíochtaí.
 Airteagal 39
 Freagrachtaí
 náisiúnta
 107.
 Beidh gach Ballstát freagrach as an méid seo a
 leanas:
 (a)
 A Chóras Náisiúnta féin a fhorbairt, an nasc leis an
 Stór Lárnach agus dearbháin a eisiúint;
 (b)
 a Chóras Náisiúnta féin a eagrú, a bhainistiú, a
 oibriú agus a chothabháil;
 (c)
 bainistiú agus socruithe a dhéanamh chun go mbeidh
 rochtain ag comhaltaí foirne cuí-údaraithe na n‐údarás inniúil náisiúnta
 ar an Stór Lárnach i gcomhréir leis an Rialachán seo agus liosta den fhoireann
 sin, maille lena bpróifílí, a chruthú agus a thabhairt cothrom le dáta go
 rialta;
 108.
 Déanfaidh gach Ballstát údarás náisiúnta a ainmniú,
 a thabharfaidh rochtain ar an Stór Lárnach do na húdaráis inniúla, agus
 ceanglóidh na Ballstáit an t‐údarás náisiúnta sin den Phointe Iontrála
 Líonra.
 109.
 Urramóidh gach Ballstát nósanna imeachta
 uathoibrithe maidir le sonraí a phróiseáil.
 110.
 Sula dtabharfar údarás dóibh na sonraí atá
 stóráilte sa Stór Lárnach a phróiseáil, cuirfear oiliúint iomchuí faoi
 shlándáil sonraí agus faoi rialacha cosanta sonraí ar fhoireann na n‐údarás
 a mbeidh sé de cheart acu rochtain a fháil ar an Stór Lárnach nó é a úsáid.
 111.
 Is as buiséad an Aontais a íocfar na costais arna
 dtabhú ag an gCóras Náisiúnta agus na costais a bhaineann le hóstáil an
 Chomhéadain Náisiúnta.
 Airteagal 40
 Freagracht as úsáid na sonraí
 112.
 Áiritheoidh gach Ballstát go bpróiseálfar na sonraí
 go dleathach, agus go háirithe gurb í an fhoireann chuí-údaraithe amháin a
 mbeidh rochtain aici ar shonraí a phróiseáiltear sa Stór Lárnach chun na
 cúraimí a chomhlíonadh i gcomhréir leis an Rialachán seo. Áiritheoidh an
 Ballstát atá freagrach, go háirithe:
 (a)
 go mbaileofar na sonraí go dleathach;
 (b)
 go dtarchuirfear na sonraí go dleathach chuig an
 Stór Lárnach;
 (c)
 go mbeidh na sonraí cruinn agus cothrom le dáta
 nuair a tharchuirfear chuig an Stór Lárnach iad.
 113.
 Áiritheoidh an Ghníomhaireacht go ndéanfar an Stór
 Lárnach a oibriú i gcomhréir leis an Rialachán seo agus i gcomhréir
 leis na bearta cur chun feidhme dá dtagraítear in Airteagal 37. Déanfaidh
 an Ghníomhaireacht, go háirithe, an méid seo a leanas:
 (d)
 déanfaidh sí na bearta is gá chun slándáil an Stóir
 Larnaigh agus an bhonneagair chumarsáide idir an Stór Lárnach agus na Pointí
 Iontrála Líonra a áirithiú, gan dochar do fhreagrachtaí gach Ballstáit;
 (e)
 áiritheoidh sí nach mbeidh rochtain ach ag
 comhaltaí foirne cuí‐údaraithe ar na sonraí arna bpróiseáil sa Stór
 Larnach chun cúraimí na Gníomhaireachta a chomhlíonadh i gcomhréir leis an
 Rialachán seo.
 114.
 Cuirfidh an Ghníomhaireacht Parlaimint na hEorpa,
 an Chomhairle agus an Coimisiún ar an eolas faoi na bearta a dhéanfaidh sé de
 bhun mhír 2 chun tús a chur le hoibríochtaí an RTP.
 Airteagal 41
 Sonraí a choinneáil i gcomhaid
 náisiúnta
 115.
 Féadfaidh Ballstát na sonraí alfa‐uimhriúla a
 choinneáil ina chomhaid náisiúnta a d'iontráil an Ballstát sin sa Stór
 Náisiúnta, i gcomhréir le cuspóirí an RTP agus i gcomhréir leis na forálacha
 ábhartha dlíthiúla, lena n‐áirítear na forálacha a bhaineann le cosaint
 sonraí.
 116.
 Ní choinneofar na sonraí sna comhaid náisiúnta níos
 faide ná mar a choinneofar sa Stór Lárnach iad.
 117.
 Measfar gur mí-úsáid faoi dhlí náisiúnta gach
 Ballstáit a bheidh in úsáid sonraí nach gcomhlíonfaidh mír 1.
 118.
 Ní fhéadfar an tAirteagal seo a fhorléiriú mar
 Airteagal lena gceanglaítear aon leasú teicniúil ar an Stór Lárnach. Féadfaidh
 na Ballstáit sonraí i gcomhréir leis an Airteagal seo a choinneáil ar a
 bpriacal féin agus is fúthu féin atá sé na costais a bhaineann leis sin a íoc
 agus na hacmhainní teicniúla a sholáthar.
 Airteagal 42
 Sonraí a chur in iúl do thríú tíortha
 nó d'eagraíochtaí idirnáisiúnta
 Ní dhéanfar sonraí a phróiseálfar sa Stór
 Lárnach nó le linn scrúdú ar iarratais de bhun an Rialacháin seo a aistriú
 chuig tríú tír ná chuig eagraíocht idirnáisiúnta, ná ní chuirfear na sonraí sin
 ar fáil dóibh in aon chor.
 Airteagal 43
 Slándáil sonraí
 119.
 Áiritheoidh an Ballstát atá freagrach slándáil na
 sonraí sula gcuirfear chuig an bPointe Iontrála Líonra iad agus fad a bheifear
 á gcur chuig an bPointe Iontrála Líonra. Áiritheoidh gach Ballstát slándáil na
 sonraí a gheobhaidh sé ón Stór Lárnach.
 120.
 Glacfaidh gach Ballstát, i ndáil lena Chóras
 Náisiúnta féin, na bearta is gá, lena n‐áirítear plean slándála, chun:
 (v)
 sonraí a chosaint go fisiciúil, lena n‐áirítear
 trí phleananna teagmhasacha a dhéanamh chun bonneagar criticiúil a chosaint;
 (w)
 rochtain a dhiúltú do dhaoine neamhúdaraithe ar
 shuiteálacha náisiúnta ina ndéanann an Ballstát oibríochtaí i gcomhréir le
 cuspóirí an RTP (seiceálacha ag an mbealach isteach chuig an tsuiteáil);
 (x)
 cosc a chur ar léamh, ar chóipeáil, ar mhodhnú nó
 ar bhaint neamhúdaraithe na meán sonraí (meáin sonraí a rialú);
 (y)
 iontráil neamhúdaraithe sonraí agus iniúchadh,
 modhnú nó scriosadh neamhúdaraithe sonraí pearsanta stóráilte a chosc (stóráil
 a rialú);
 (z)
 cosc a chur ar phróiseáil neamhúdaraithe sonraí sa
 Stór Lárnach agus ar aon sonraí a próiseáladh sa Stór Lárnach a mhodhnú nó a
 scriosadh gan údarú (iontráil sonraí a rialú);
 (aa)
 a áirithiú nach mbeidh rochtain ag na daoine a
 bhfuil údarú rochtana acu ar an Stór Lárnach ach ar na sonraí atá cumhdaithe
 faoina n‐údarú rochtana, trí mheán aitheantas úsáideora atá indibhidiúil
 agus uathúil agus modhanna rochtana rúnda amháin (rochtain ar shonraí a rialú);
 (bb)
 a áirithiú go gcruthóidh na húdaráis uile a mbeidh
 ceart rochtana ar an Stór Lárnach acu próifílí lena dtabharfar tuairisc ar
 fheidhmeanna agus ar fhreagrachtaí na ndaoine a bheidh údaraithe sonraí a
 iontráil, a leasú, a scriosadh, a cheadú agus a chuardach, agus go gcuirfear na
 próifílí sin ar fáil do na húdaráis mhaoirseachta náisiúnta dá dtagraítear in
 Airteagal 52 gan mhoill arna iarraidh sin dóibh (próifílí pearsanra);
 (cc)
 a áirithiú gur féidir a fhíorú agus a fháil amach
 cé na comhlachtaí ar féidir sonraí pearsanta a tharchur chucu trí threalamh
 cumarsáide sonraí a úsáid (cumarsáid a rialú);
 (dd)
 a áirithiú gur féidir a fhíorú agus a fháil amach
 cén cineál sonraí a próiseáladh sa Stór Lárnach, cá huair a próiseáladh iad, cé
 a phróiseáil iad agus cad chuige ar próiseáladh iad (taifeadadh sonraí a
 rialú);
 (ee)
 cosc a chur ar léamh, ar chóipeáil, ar mhodhnú nó
 ar scriosadh neamhúdaraithe sonraí pearsanta le linn sonraí pearsanta a
 tharchur chuig an Stór Lárnach nó le linn iompair meán sonraí, go háirithe trí
 theicnící criptithe iomchuí (iompar a rialú);
 (ff)
 faireachán a dhéanamh ar éifeachtacht na mbeart
 slándála dá dtagraítear sa mhír seo agus na bearta eagrúcháin is gá a dhéanamh
 maidir le faireachán inmheánach chun comhréireacht leis an Rialachán seo a
 áirithiú (féin‐iniúchóireacht).
 121.
 Déanfaidh an Ghníomhaireacht na bearta is gá chun
 na cuspóirí a atá leagtha amach i mír 2 a bhaint amach maidir le hoibriú an
 Stóir Lárnaigh, lena n‐áirítear plean slándála a ghlacadh.
 Airteagal 44
 Dliteanas
 122.
 Aon duine, nó aon Bhallstát, ar bhain damáiste dó
 mar thoradh ar oibríocht phróiseála neamhdhleathach nó mar thoradh ar aon
 ghníomh nach bhfuil ag luí leis an Rialachán seo, beidh sé i dteideal
 cúiteamh a fháil ón mBallstát atá freagrach as an damáiste a bhain dó. Déanfar
 an Stát sin a dhíolmhú óna dhliteanas, go hiomlán nó go páirteach, má chruthaíonn
 sé nach bhfuil sé freagrach as an imeacht ba chúis leis an damáiste.
 123.
 Má dhéanann Ballstát aon fhaillí i gcomhlíonadh a
 chuid oibleagáidí faoin Rialachán seo a bheidh ina chúis damáiste don RTP beidh
 an Ballstát sin faoi dhliteanas i leith an damáiste sin, mura rud é nach
 ndearna agus a mhéid nach ndearna Ghníomhaireacht nó Ballstát eile atá
 rannpháirteach sa RTP bearta réasúnta chun cosc a chur ar an damáiste tarlú nó
 chun a thionchar a íoslaghdú.
 124.
 Beidh éilimh ar chúiteamh in éadan Ballstáit as an
 damáiste dá dtagraítear i mír 1 agus i mír 2 faoi rialú ag forálacha dhlí
 náisiúnta an Bhallstáit atá ina chosantóir.
 Airteagal 45
 Taifid
 a choinneáil
 125.
 Coinneoidh gach Ballstát mar aon leis an
 nGníomhaireacht taifid de na hoibríochtaí próiseála sonraí go léir laistigh den
 Stór Lárnach. Léireofar sna taifid sin an cuspóir atá le húsáid na sonraí dá
 dtagraítear in Airteagal 23(1) agus in Airteagail 31 go dtí 33,
 an dáta agus an t‐am, an cineál sonraí a tarchuireadh dá dtagraítear in
 Airteagal 25, in Airteagal 26 agus in Airteagail 28 go dtí 30,
 an cineál sonraí a úsáideadh i gcomhair iniúchta dá dtagraítear in
 Airteagail 31 go dtí 33 agus ainm an údaráis a d’iontráil nó a d'aisghabh
 na sonraí. Chomh maith leis sin, coinneoidh gach Ballstát taifid de na comhaltaí
 foirne atá cuí-údaraithe sonraí a iontráil nó a aisghabháil.
 126.
 Ní fhéadfar na taifid sin a úsáid ach chun
 faireachán cosanta sonraí a dhéanamh ar inghlacthacht phróiseáil na sonraí agus
 chun slándáil sonraí a áirithiú. Úsáidfear bearta iomchuí chun na taifid a
 chosaint in éadan rochtana neamhúdaraithe agus scriosfar na taifid sin bliain
 tar éis don tréimhse choinneála dá dtagraítear in Airteagal 33(1) a dhul
 in éag, mura mbeidh gá leo i gcomhair nósanna imeachta faireacháin arna dtosú
 cheana.
 Airteagal 46
 Féinfhaireachán
 Áiritheoidh na Ballstáit go ndéanfaidh gach
 údarás a bheidh i dteideal rochtain a bheith aige ar an Stóras Lárnach na
 bearta is gá chun an Rialachán seo a chomhlíonadh agus go gcomhoibreoidh siad,
 i gcás inar gá, leis an údarás maoirseachta.
 Airteagal 47
 Pionóis
 Glacfaidh na Ballstáit na bearta is gá lena
 áirithiú go bhféadfar pionóis, a bheidh éifeachteach, comhréireach agus
 athchomhairleach, a ghearradh as aon mhí-úsáid a bhaint as sonraí a iontráladh
 sa Stór Lárnach, lena n‐áirítear pionóis riaracháin agus/nó pionóis
 choiriúla i gcomhréir leis an dlí náisiúnta.
 CAIBIDIL X
 Cearta an
 duine is ábhar do na sonraí agus faireachán
 Airteagal 48
 Ceart
 chun faisnéise
 127.
 Cuirfidh an Ballstát atá freagrach iarratasóirí
 agus na daoine dá dtagraítear in Airteagal 25(4)(f) ar an eolas faoin méid
 seo a leanas:
 (f)
 céannacht an rialaitheora dá dtagraítear in
 Airteagal 52(4), lena n‐áirítear a shonraí teagmhála;
 (g)
 cuspóirí phróiseáil na sonraí sa RTP;
 (h)
 catagóirí fhaighteoirí na sonraí;
 (i)
 tréimhse choinneála na sonraí;
 (j)
 go bhfuil bailiú na sonraí éigeantach chun an t‐iarratas
 a scrúdú;
 (k)
 go bhfuil sé de cheart ag an duine rochtain a fháil
 ar shonraí a bhaineann leis, agus a iarraidh go gceartófaí sonraí míchruinne a
 bhaineann leis nó go scriosfaí sonraí a bhaineann leis agus a próiseáladh go
 neamhdhleathach, lena n‐áirítear an ceart faisnéis a fháil maidir leis na
 nósanna imeachta chun na cearta sin a fheidhmiú agus sonraí teagmhála na n‐údarás
 maoirseachta dá dtagraítear in Airteagal 52 (1), a éistfidh éilimh a
 bhaineann le cosaint sonraí pearsanta.
 128.
 Tabharfar an fhaisnéis dá dtagraítear i mír 1
 i scríbhinn don iarratasóir nuair a bhaileofar na sonraí ón bhfoirm iarratais
 agus ó na sonraí méarloirg dá dtagraítear in Airteagal 25(4), agus (5).
 129.
 Soláthrófar an fhaisnéis dá dtagraítear i mír 1 do
 na daoine dá dtagraítear in Airteagal 25(4)(f) sna foirmeacha atá le síniú
 ag na daoine sin ina gcuirtear cruthúnas ar fáil maidir le cuireadh, urraíocht
 agus cóiríocht.
 Cheal foirme den chineál sin arna síniú ag na
 daoine sin, soláthrófar an fhaisnéis i gcomhréir le hAirteagal 11 de
 Treoir 95/46/CE.
 Airteagal 49
 An ceart rochtain a fháil ar shonraí, sonraí a cheartú agus sonraí a
 scriosadh
 130.
 Gan dochar don oibleagáid faisnéis eile a chur ar
 fáil i gcomhréir le hAirteagal 12(a) de Treoir 95/46/CE, beidh
 sé de cheart ag aon duine go gcuirfí scéal chuige faoi na sonraí a bhaineann
 leis agus a bheidh taifeadta sa Stór Lárnach mar aon le scéal faoin mBallstát a
 tharchuir an fhaisnéis sin chuig an Stór Lárnach. Ní fhéadfaidh ach Ballstát
 rochtain den sórt sin a thabhairt ar shonraí. Taifeadfaidh gach Ballstát aon
 iarrataí ar rochtain den sórt sin.
 131.
 Féadfaidh aon duine a iarraidh go gceartófaí sonraí
 a bhaineann leis atá míchruinn agus go scriosfaí sonraí a taifeadadh go
 neamhdhleathach. Déanfaidh an Ballstát a tharchuir na sonraí an ceartú agus an
 scriosadh gan mhoill, i gcomhréir lena chuid dlíthe, rialachán agus nósanna
 imeachta.
 132.
 Más chuig Ballstát, seachas an Ballstát atá
 freagrach, a dhéantar an t‐iarratas dá bhforáiltear i mír 2,
 déanfaidh údaráis an Bhallstáit ar cuireadh an iarraidh isteach chuige
 teagmháil le húdaráis an Bhallstáit atá freagrach laistigh de 14 lá. Déanfaidh
 an Ballstát atá freagrach cruinneas na sonraí agus dlíthiúlacht na próiseála
 orthu sa Chóras Lárnach a sheiceáil laistigh de mhí amháin.
 133.
 Má thagann sé chun solais go bhfuil sonraí atá ar
 taifead sa Stór Lárnach míchruinn nó gur taifeadadh iad go neamhdhleathach,
 ceartóidh nó scriosfaidh an Ballstát atá freagrach na sonraí i gcomhréir le
 hAirteagal 35(2) agus (3). Dearbhóidh an Ballstát atá freagrach
 i scríbhinn gan mhoill don duine lena mbaineann go bhfuil beart déanta
 aige chun na sonraí a bhaineann leis an duine sin a cheartú nó a scriosadh.
 134.
 Mura n‐aontaíonn an Ballstát atá freagrach go
 bhfuil sonraí a taifeadadh sa Stór Lárnach míchruinn nó gur taifeadadh go
 neamhdhleathach iad, míneoidh sé i scríbhinn gan mhoill don duine lena
 mbaineann cad chuige nach bhfuil sé sásta na sonraí sin a bhaineann leis a
 cheartú nó a scriosadh.
 135.
 Cuirfidh an Ballstát atá freagrach faisnéis ar fáil
 don duine lena mbaineann, ag míniú na gcéimeanna is féidir leis a thabhairt
 mura nglacfaidh sé leis an míniú a tugadh. Áireofar san fhaisnéis sin an chaoi
 le caingean a thabhairt nó le gearán a dhéanamh os comhair údaráis inniúla nó
 chúirteanna an Bhallstáit sin, agus aon chúnamh, lena n‐áirítear cúnamh ó
 údaráis mhaoirseachta dá dtagraítear in Airteagal 52, atá ar fáil i
 gcomhréir le dlíthe, rialacháin agus nósanna imeachta an Bhallstáit sin.
 Airteagal 50
 Comhar
 chun cearta cosanta sonraí a áirithiú
 136.
 Comhoibreoidh na Ballstáit go gníomhach chun na
 cearta a leagtar síos in Airteagal 49(2) agus (3) a fhorghníomhú.
 137.
 I ngach Ballstát, ach é sin a iarraidh air,
 cuideoidh an t‐údarás maoirseachta leis an duine lena mbaineann, agus
 cuirfidh sé comhairle air, maidir lena cheart sonraí a bhaineann leis i
 gcomhréir le hAirteagal 28(4) de Treoir 95/46/CE a cheartú nó a
 scriosadh.
 138.
 Chuige sin, comhoibreoidh údarás maoirseachta an
 Bhallstáit atá freagrach agus a tharchuir na sonraí le húdaráis mhaoirseachta
 na mBallstát ar cuireadh an t‐iarratas isteach chucu.
 Airteagal 51
 Leigheasanna
 139.
 I ngach Ballstát, beidh sé de cheart ag aon duine
 caingean a thabhairt nó gearán a dhéanamh os comhair údarás inniúil maille le
 leigheas éifeachtach a fháil os comhair coiste de chuid an Bhallstáit sin a
 dhiúltaigh ceart rochtana ar na sonraí a bhain leis an duine sin, nó an ceart
 na sonraí sin a cheartú nó a scriosadh, dá bhforáiltear in Airteagal 49(1)
 agus (2).
 140.
 Beidh cúnamh ar fáil ó na húdaráis mhaoirseachta i
 gcaitheamh na n‐imeachtaí sin.
 Airteagal 52
 Maoirseacht ag an Údarás Maoirseachta
 Náisiúnta
 141.
 Déanfaidh an t‐údarás maoirseachta faireachán
 ar dlíthiúlacht phróiseáil na sonraí pearsanta, dá dtagraítear in
 Airteagail 22(1) agus arna déanamh ag an mBallstát i gceist, lena n‐áirítear
 tarchur na sonraí sin chuig an Stór Lárnach agus uaidh.
 142.
 Áiritheoidh an t‐údarás maoirseachta go
 ndéanfar iniúchadh ar na hoibríochtaí próiseála sonraí sa Chóras Náisiúnta i
 gcomhréir le caighdeáin iniúchóireachta idirnáisiúnta ábhartha gach ceithre
 bliana ar a laghad.
 143.
 Áiritheoidh na Ballstáit go mbeidh a dhóthain
 acmhainní ag an údarás maoirseachta chun na cúraimí a chuirtear air faoin
 Rialachán seo a chomhlíonadh.
 144.
 Maidir le próiseáil sonraí pearsanta sa RTP,
 ainmneoidh gach Ballstát an t‐údarás a mheasfar a bheith ina rialaitheoir
 i gcomhréir le hAirteagal 2(d) de Treoir 95/46/CE agus ar údarás é a
 mbeidh freagracht láir air as sonraí an Bhallstáit sin a phróiseáil. Cuirfidh
 gach Ballstát in iúl don Choimisiún cé hé an t‐údarás sin.
 145.
 Soláthróidh gach Ballstát aon fhaisnéis a iarrann
 na húdaráis maoirseachta agus, go háirithe, aon fhaisnéis maidir leis na
 gníomhaíochtaí a rinneadh i gcomhréir le hAirteagal 39 agus
 Airteagal 40(1), tabharfaidh rochtain dóibh ar na liostaí dá dtagraítear
 in Airteagal 39(1)(c) agus ar a dtaifid dá dtagraítear in
 Airteagal 45 agus ceadóidh rochtain dóibh tráth ar bith ar gach áitreabh
 dá cuid.
 Airteagal 53
 Maoirseacht
 ag an Maoirseoir Eorpach ar Chosaint Sonraí
 146.
 Seiceálfaidh an Maoirseoir Eorpach ar Chosaint
 Sonraí go ndéanfar gníomhaíochtaí próiseála sonraí pearsanta na Gníomhaireachta
 i gcomhréir leis an Rialachán seo. Beidh feidhm ag na dualgais agus ag na
 cumhachtaí dá dtagraítear in Airteagal 46 agus in Airteagal 47
 de Rialachán (CE) Uimh. 45/2001 dá réir.
 147.
 Áiritheoidh an Maoirseoir Eorpach ar Chosaint
 Sonraí go ndéanfar iniúchadh ar ghníomhaíochtaí próiseála sonraí pearsanta na
 Gníomhaireachta i gcomhréir le caighdeáin iniúchóireachta idirnáisiúnta
 ábhartha gach ceithre bliana ar a laghad. Seolfar tuarascáil ar an iniúchadh
 sin chuig Parlaimint na hEorpa, chuig an gComhairle, chuig an nGníomhaireacht,
 chuig an gCoimisiún agus chuig na húdaráis mhaoirseachta. Tabharfar deis don
 Ghníomhaireacht barúlacha a nochtadh sula nglacfar an tuarascáil.
 148.
 Soláthróidh an Ghníomhaireacht faisnéis a iarrann
 an Maoirseoir Eorpach ar Chosaint Sonraí, tabharfaidh sí rochtain dó ar gach
 doiciméad agus ar na taifid dá dtagraítear in Airteagal 45(1) agus
 ceadóidh sí dó rochtain a bheith aige ar gach áitreabh dá cuid, tráth ar bith.
 Airteagal 54
 Comhar
 idir na hÚdaráis Mhaoirseachta Náisiúnta agus an Maoirseoir Eorpach ar Chosaint
 Sonraí
 149.
 Agus iad araon ag feidhmiú laistigh de raon feidhme
 a n‐inniúlachtaí féin, comhoibreoidh na húdaráis mhaoirseachta agus an
 Maoirseoir Eorpach ar Chosaint Sonraí go gníomhach laistigh de chreat a gcuid
 freagrachtaí, agus áiritheoidh siad go ndéanfar maoirseacht chomhordaithe ar an
 RTP.
 150.
 Déanfaidh siad, agus iad araon ag feidhmiú laistigh
 de raon feidhme a n‐inniúlachtaí féin, faisnéis ábhartha a mhalartú,
 cabhróidh siad le chéile chun iniúchtaí agus cigireachtaí a dhéanamh, scrúdóidh
 siad deacrachtaí maidir le léirmhíniú nó cur i bhfeidhm an Rialacháin seo,
 déanfaidh siad staidéar ar fhadhbanna a bhaineann le feidhmiú maoirseachta
 neamhspleáiche nó le feidhmiú chearta an duine lena mbaineann na sonraí,
 tarraingeoidh siad suas tograí comhchuibhithe i gcomhair comhréiteach ar aon
 fhadhbanna, agus cuirfidh siad feasacht faoi chearta cosanta sonraí chun cinn,
 de réir mar is gá.
 151.
 Chuige sin tiocfaidh na húdaráis mhaoirseachta agus
 an Maoirseoir Eorpach ar Chosaint Sonraí le chéile dhá uair sa bhliain ar a
 laghad. Is é an Maoirseoir Eorpach ar Chosaint Sonraí a íocfaidh costais
 cruinnithe den sórt sin. Glacfar rialacha nós imeachta ag an gcéad chruinniú. Déanfar
 modhanna oibre eile a fhorbairt i gcomhpháirtíocht, de réir mar is gá.
 152.
 Cuirfear comhthuarascáil gníomhaíochta chuig
 Parlaimint na hEorpa, chuig an gComhairle, chuig an gCoimisiún agus chuig an
 nGníomhaireacht gach dara bliain. Sa tuarascáil sin beidh caibidil ó gach Ballstát
 arna hullmhú ag údarás maoirseachta an Bhallstáit sin.
 CAIBIDIL XI
 Forálacha
 Críochnaitheacha
 Airteagal 55
 Tarchur
 a thosú
 153.
 Cuirfidh gach Ballstát in iúl don Choimisiún go
 bhfuil na socruithe teicniúla agus na socruithe dlíthiúla is gá déanta aige
 chun na sonraí dá dtagraítear in Airteagal 22(1) a tharchur chuig an Stór
 Lárnach.
 154.
 Cuirfidh an Ghníomhaireacht in iúl don Choimisiún
 go bhfuil na socraithe teicniúla riachtanacha dá dtagraítear in
 Airteagal 38(1) déanta aige.
 Airteagal 56
 Oibríochtaí
 a thosú
 Cinnfidh an Coimisiún an dáta a thosóidh an
 RTP ag feidhmiú, nuair:
 (gg)
 a bheidh na bearta dá dtagraítear in
 Airteagal 37(1) agus (2) glactha;
 (hh)
 a bheidh sé curtha in iúl ag na Ballstáit don
 Choimisiún, tar éis do na socruithe teicniúla bheith bailithe, go ndearna siad
 na socruithe teicniúla agus dlíthiúla riachtanacha chun na sonraí dá
 dtagraítear in Airteagal 22(1) chuig an Stór Lárnach;
 (ii)
 a bheidh sé dearbhaithe ag an nGníomhaíocht gur
 cuireadh i gcrích tástáil chuimsitheach ar an Stór Lárnach dá bhforáiltear in
 Airteagal 38(1), agus;
 (jj)
 a bheidh sé curtha in iúl ag an nGníomhaireacht don
 Choimisiún go bhfuil an Stór Lárnach réidh le hoibríochtaí a thosú.
 Airteagal 57
 An nós
 imeachta coiste
 155.
 Beidh coiste de chúnamh ag an gCoimisiún. Coiste de
 réir bhrí Rialachán (AE) Uimh. 182/2011 a bheidh sa choiste sin.
 156.
 I gcás ina ndéanfar tagairt don mhír seo, beidh
 feidhm ag Airteagal 5 de Rialachán (AE) Uimh. 182/2011.
 Airteagal 58
 Leasuithe ar na hIarscríbhinní
 Beidh sé de chumhacht ag an gCoimisiún
 gníomhartha tarmligthe a ghlacadh de réir Airteagal 59 den Rialachán seo:
 Airteagal 59
 Tarmligean
 a fheidhmiú
 157.
 Tabharfar an chumhacht don Choimisiún gníomhartha
 tarmligthe a ghlacadh faoi réir na gcoinníollacha atá leagtha síos san
 Airteagal seo.
 158.
 Tabharfar tarmligean na cumhachta dá dtagraítear in
 Airteagal 10(2) agus Airteagal 58 ar feadh tréimhse neamhchinntithe
 ón X.X.201X (Dáta theacht i bhfeidhm an Rialacháin seo).
 159.
 Féadfaidh Parlaimint na hEorpa nó an Chomhairle
 tarmligean na gcumhachtaí dá dtagraítear in Airteagal 10(2) agus
 Airteagal 58 a aisghairm tráth ar bith. Cuirfidh Cinneadh cúlghairme
 deireadh le tarmligean na cumhachta atá sonraithe sa chinneadh sin. Tiocfaidh
 sé i bhfeidhm an lá tar éis fhoilsiú an chinnidh in Iris Oifigiúil an
 Aontais Eorpaigh nó ar dháta níos déanaí a shonrófar sa chinneadh. Ní
 dhéanfaidh sé difear do bhailíocht aon ghníomhartha tarmligthe atá i bhfeidhm
 cheana.
 160.
 A luaithe a ghlacfaidh sé gníomh tarmligthe,
 tabharfaidh an Coimisiún fógra ina leith go comhuaineach do Pharlaimint na
 hEorpa agus don Chomhairle.
 161.
 Tiocfaidh gníomh tarmligthe a ghlacfar de bhun
 Airteagal 10(2) agus Airteagal 58 i bhfeidhm ach amháin má chuireann
 Parlaimint na hEorpa nó an Chomhairle ina choinne laistigh de thréimhse dhá mhí
 ó chuirfear Parlaimint na hEorpa nó an Chomhairle ar an eolas faoin ngníomh sin
 nó, sula rachaidh an tréimhse sin in éag, má tá sé curtha in iúl ag Parlaimint
 na hEorpa agus ag an gComhairle araon nach gcuirfidh siad ina choinne. Cuirfear
 síneadh dhá mhí leis an tréimhse sin ar thionscnamh ó Pharlaimint na hEorpa nó
 ón gComhairle.
 Airteagal 60
 Fógra a thabhairt
 162.
 Tabharfaidh na Ballstáit fógra don Choimisiún faoi
 na nithe seo a leanas:
 (kk)
 an fhoirm náisiúnta do chruthúnas ar urraíocht
 agus/nó ar chóiríocht phríobháideach dá dtagraítear in Airteagal 9(5) más
 infheidhme;
 (ll)
 an t‐údarás a mheasfar a bheith ina
 rialaitheoir dá dtagraítear in Airteagal 52(4);
 (mm)
 na socruithe teicniúla agus dlíthiúla riachtanacha
 dá dtagraítear in Airteagal 56.
 163.
 Tabharfaidh na Ballstáit fógra don Ghníomhaireacht
 faoi na nithe seo a leanas:
 (nn)
 údaráis inniúla a bhfuil rochtain acu sonraí dá
 dtagraítear in Airteagal 23 iontráil, a leasú, a scriosadh, a cheadú nó a
 chuardach;
 (oo)
 sonraí staidrimh arna dtiomsú i gcomhréir le
 hAirteagal 18(5) agus Iarscríbhinn V.
 164.
 Tabharfaidh an Ghníomhaireacht fógra don Choimisiún
 go ndearna sé na socruithe teicniúla riachtanacha agus go bhfuil an Stór
 Lárnach réidh le hoibríochtaí a thosú.
 165.
 Cuirfidh an Coimisiún an fhaisnéis a dtugtar fógra
 fúithi de bhun mhír 1(a) ar fáil do na Ballstáit agus don phobal trí fhoilseachán
 leictreonach a thabharfar cothrom le dáta go leanúnach.
 166.
 Tabharfaidh an Bhulgáir, an Chipir agus an Rómáin
 fógra don Choimisiún laistigh de 10 lá oibre an ceart aithint a thabhairt go
 haontaobhach do bhallraíocht RTP an taistealaí chláraithe atá le leas a bhaint
 as éascú seiceálacha teorann ag a dteorainneacha seachtracha. Foilseoidh an
 Coimisiún an fhaisnéis a fuarthas ón na Ballstáit sin in Irish Oifigiúil an
 Aontais Eorpaigh.
 Airteagal 61
 Grúpa
 Comhairleach
 Cuirfidh Grúpa Comhairleach saineolas maidir
 leis an RTP ar fáil don Ghníomhaireacht go háirithe i gcomhthéacs ullmhú a
 cláir oibre bhliantúil agus a tuarascála bliantúla gníomhaíochta.
 Airteagal 62
 Oiliúint
 Is í an Ghníomhaireacht a dhéanfaidh cúraimí
 maidir le hoiliúint ar úsáid theicniúil an Stóir Lárnaigh.
 Airteagal 63
 Faireachán
 agus meastóireacht
 167.
 Áiritheoidh an Ghníomhaireacht go mbeidh
 nósanna imeachta ann chun faireachán a dhéanamh ar fheidhmiú an Stóir Lárnaigh
 de réir cuspóirí a bhaineann le haschur, cost‐éifeachtúlacht, slándáil agus
 cáilíocht seirbhíse.
 168.
 Chun críocha na cothabhála teicniúla, beidh
 rochtain ag an nGníomhaireacht ar an bhfaisnéis is gá maidir leis na
 hoibríochtaí próiseála arna ndéanamh sa Stór Lárnach.
 169.
 Dhá bhliain tar éis don RTP dul i mbun oibríochta
 agus gach re bliain ina dhiaidh sin, cuirfidh an Ghníomhaireacht tuarascáil ar
 fheidhmiú teicniúil an RTP lena n‐áirítear a shlándáil, faoi bhráid
 Pharlaimint na hEorpa, na Comhairle, agus an Choimisiúin.
 170.
 Trí bliana tar éis don RTP dul i mbun
 oibríochta, agus gach ceithre bliana ina dhiaidh sin, déanfaidh an Coimisiún
 meastóireacht fhoriomlán ar an RTP. Cumhdóidh an mheastóireacht fhoriomlán sin
 scrúdú ar na torthaí a fuarthas de réir na gcuspóirí, agus measúnú ar
 bhailíocht leantach na bunréasúnachta, ar chur i bhfeidhm an Rialacháin seo
 maidir leis an RTP, slándáil an RTP, cur chun feidhme, bailiú agus úsáid sonraí
 bithmhéadracha, comhlíonadh rialacha maidir le cosaint sonraí agus eagrú na
 nósanna imeachta a bhaineann le cur i bhfeidhm agus eisiúint dearbhán. Tarchuirfidh
 an Coimisiún an mheastóireacht chuig Parlaimint na hEorpa agus chuig an
 gComhairle. Beidh tograí iomchuí chun an Rialachán seo a leasú ag gabháil leis
 an tuarascáil i gcás inar gá.
 171.
 Tabharfaidh na Ballstáit an fhaisnéis is gá don
 Ghníomhaireacht agus don Choimisiún chun na tuarascálacha dá dtagraítear i
 mír 3 agus i mír 4 a dhréachtú de réir na bparaiméadar atá
 réamhshainithe ag an nGníomhaireacht agus ag an gCoimisiún faoi seach.
 172.
 Soláthróidh an Ghníomhaireacht an fhaisnéis is gá
 don Choimisiún chun na meastóireachtaí foriomlána dá dtagraítear i mír 4 a
 dhéanamh.
 Airteagal 64
 Teacht
 i bhfeidhm agus infheidhmeacht
 173.
 Tiocfaidh an Rialachán seo i bhfeidhm an fichiú lá
 tar éis lá a fhoilsithe in Iris Oifigiúil an Aontais Eorpaigh.
 174.
 Beidh feidhm aige ón dáta dá dtagraítear sa chéad
 mhír d'Airteagal 56.
 175.
 Beidh feidhm ag Airteagail 37, 38, 39, 43, 55,
 56, 57, 58, 59 agus 60 ón dáta dá dtagraítear i mír 1 ar aghaidh.
 Beidh an Rialachán seo ina cheangal go huile
 agus go hiomlán agus beidh sé infheidhme go díreach sna Ballstáit i gcomhréir
 leis na Conarthaí.
 Arna dhéanamh sa Bhruiséil,
 Thar ceann Pharlaimint na hEorpa, Thar
 ceann na Comhairle,
 an tUachtarán an
 tUachtarán
 IARSCRÍBHINN I
 AN FHOIRM IARRATAIS CHOMHCUIBHITHE[40]
 Iarratas ar
 Chlár do Thaistealaithe Cláraithe
 1. Sloinne (x) || D’ÚSÁID OIFIGIÚIL:
 2. Sloinne breithe (sloinne nó sloinnte roimhe sin) (x) || Dáta an iarratais: Uimhir an iarratais: Áit ar taisceadh an t‐iarratas Ambasáid/consalacht □ An tIonad Comhchoiteann Iarratas □ Pointe trasnaithe teorann Ainm: Comhad á láimhseáil ag: Doiciméid tacaíochta: □ Doiciméad taistil □ Cóir mhaireachtála □ Cuireadh □ Modh iompair □ Eile: Cinneadh: □ Diúltaithe □ Tugtha Bailí: Ó Go dtí
 3. Céadainm (nó céadainmneacha) (Ainm (ainmneacha) baiste) (x)
 4. Dáta breithe (lá-mí-bliain) || 5. Áit bhreithe 5a. Tír bhreithe || 6.Náisiúntacht i láthair na huaire 6a. Náisiúntacht nuair a rugadh, más difriúil:
 7. Inscne □ Fireann □ Baineann □ Neamhshonraithe || 8. Stádas sibhialta □ Singil □ Pósta □ Scartha □ Colscartha □ Baintreach mná nó fir □ Eile (sonraigh é, le do thoil)
 9. I gcás na mionaoiseach: Sloinne, céadainm, seoladh (murab é seoladh an iarratasóra é) agus náisiúntacht an údaráis tuismitheora/an chaomhnóra dhleathaigh
 10. Cén cineál doiciméid taistil atá agat: □ Gnáthphas □ Pas Taidhleoireachta □ Pas seirbhíse □ Pas Oifigiúil □ Pas speisialta □ Doiciméad taistil eile (sonraigh é, le do thoil)
 11. Uimhir an doiciméid taistil || 12. Dáta eisiúna || 13. Bailí go dtí || 14. Arna eisiúint ag
 15. Seoladh baile agus seoladh ríomhphoist an iarratasóra || Uimhir theileafóin nó uimhreacha teileafóin
 16. An bhfuil cónaí ort i dtír nach tír na náisiúntachta atá agat i láthair na huaire □ Níl □ Tá. Cead cónaithe nó a chothrom_______Uimh._____________Bailí go dtí
 * 17. Slí bheatha faoi láthair agus fad thréimhse na fostaíochta
 * 18. Fostóir agus seoladh agus uimhir theileafóin an fhostóra. I gcás mac léinn, ainm agus seoladh na hinstitiúide oideachais.
 19. Príomhchuspóirí na dturas: □ Turasóireacht □ Gnó □ Cuairt ar theaghlach nó ar chairde □ Cultúr □ Spórt □ Cuairt oifigiúil □ Cúiseanna leighis □ Staidéar □ Eile (sonraigh é le do thoil)
 *Ní dhéanfaidh baill
 teaghlaigh de chuid shaoránaigh an AE, an LEE nó CH (céile, leanbh nó sinsear
 cleithiúnach) na codanna atá marcáilte le * a chomhlánú, nuair a bheidh a
 gceart chun saorghluaiseachta á fheidhmiú acu. Soláthróidh
 baill teaghlaigh de chuid shaoránaigh an AE, an LEE nó CH doiciméid chun a
 ngaol a chruthú agus líonfaidh siad isteach codanna Uimh. 25 agus uimh 26.
 (x) Ba cheart fearainn
 1-3 a chomhlánú de réir na sonraí sa doiciméad taistil.
 20. An bhfuil víosa bailí de chuid Schengen agat? □ Níl______________ □ Tá. Dáta/dátaí bailíochta ó___________go dtí _____________ Uimhir aitheantais an víosa: ||
 21. Ar bailíodh méarloirg cheana chun críocha iarratas a dhéanamh ar an gClár do Thaistealaithe Cláraithe. □ Níor bailíodh [.............................................] □ Bailíodh. [...........................................] Dáta, más eol
 *22. Sloinne agus céadainm an duine nó na ndaoine sa Bhallstát nó sna Ballstáit a bhfuil cuireadh á thabhairt aige nó acu. Murab infheidhme, tabhair ainm an óstáin nó na n‐óstán nó na cóiríochta sealadaí sa Bhallstát nó sna Ballstáit ||
 Seoladh agus seoladh ríomhphoist an duine(na ndaoine) a thug cuireadh duit/an óstáin(na n‐óstán)/na cóiríochta sealadaí || Teileafón agus facs ||
 *23. Ainm agus seoladh na cuideachta/na heagraíochta a thug cuireadh duit || Teileafón (agus facs) na cuideachta/na heagraíochta ||
 Sloinne, céadainm, seoladh, teileafón, facs, agus seoladh ríomhphoist an teagmhálaí sa chuideachta nó san eagraíocht: ||
 ||
 *24. Cé a íocfaidh na costais taistil agus maireachtála i rith thréimhse fanachta an iarratasóra? ||
 □ an t‐iarratasóir féin Modh cothabhála □ Airgead tirim □ Seiceanna taistil □ Cárta creidmheasa □ Cóiríocht réamhíoctha □ Iompar réamhíoctha □ Eile (sonraigh, le do thoil) || □ urraitheoir (óstach, cuideachta, eagraíocht), sonraigh le do thoil [... ...] □ déantar tagairt dó i bhfearann 18 nó 19 [... ...] □ eile (sonraigh, le do thoil) Modh cothabhála □ Airgead tirim □ Cóiríocht a chuirtear ar fáil □ Na costais uile i rith na tréimhse/tréimhsí fanachta á gclúdach □ Iompar réamhíoctha □ Eile (sonraigh, le do thoil) ||
 ||
 25. Sonraí pearsanta an bhaill teaghlaigh ar saoránach den AE, den LEE nó den CH é. ||
 Sloinne || Céadainm (céadainmneacha) ||
 Dáta breithe || Náisiúntacht || Uimhir an doiciméid taistil nó an chárta aitheantais ||
 Seoladh || Teileafón || Seoladh ríomhphoist ||
 26. Gaol teaghlaigh le saoránach den AE, den LEE nó den CH □ céile □ mac nó iníon □ garmhac nó gariníon □ sinsear cleithiúnach ||
 27. Áit agus dáta || 28. Síniú (do mhionaoisigh, síniú an údaráis tuismitheora/an chaomhnóra dhleathaigh) ||
 Tuigim nach n‐aisíoctar an táille iarratais don RTP faoi dhálaí ar bith.
 Tuigim gur gá dom árachas liachta taistil leordhóthanach a bheith agam do mo chéad tréimhse fanachta agus d’aon chuairteanna eile ina dhiaidh sin ar chríoch na mBallstát.
 Is eol dom an méid
 seo a leanas agus glacaim leis: tá bailiú na
 sonraí a cheanglaítear leis an bhfoirm iarratais seo agus tógáil méarlorg, más
 infheidhme, ina gcuid shainordaitheach den scrúdú ar an iarratas ar Chlár do
 Thaistealaithe Cláraithe (RTP). Cuirfear aon sonraí pearsanta a bhaineann liom
 agus atá le feiceáil ar an bhfoirm iarratais ar RTP, chomh maith le mo
 mhéarloirg, ar fáil d'údaráis ábhartha na mBallstát agus próiseálfaidh na
 húdaráis sin iad, chun críocha Cinneadh a dhéanamh faoi m'iarratas ar RTP.
 Déanfar na sonraí sin
 chomh maith le sonraí maidir leis an gCinneadh arna dhéanamh faoi
 m’iarratas nó maidir le Cinneadh cé acu a chúlghairfear rochtain ar an RTP
 nó a fhadófar é, déanfar iad a cheadú agus a stóráil sa Stór Lárnach ar feadh
 uastréimhse cúig bliana, agus beidh rochtain ag údaráis inniúla víosaí nó
 teorann orthu le linn na tréimhse sin. Seo a leanas údarás an Bhallstáit atá
 freagrach as na sonraí a phróiseáil: [(...)].
 Is eol dom go bhfuil
 sé de cheart agam fógra a fháil, in aon cheann de na Ballstáit, faoi na sonraí
 a bhaineann liom agus atá ar taifead sa Stór Lárnach agus faoin mBallstát a
 tharchuir na sonraí sin, agus iarraidh a dhéanamh go gceartófaí aon sonraí a
 bhaineann liom nach bhfuil beacht agus go scriosfaí aon sonraí a taifeadadh go
 mídhleathach. Arna iarraidh sin go sainráite dom, cuirfidh an t‐údarás
 consalach a mbeidh m’iarratas á phróiseáil aige in iúl dom an bealach a
 bhféadfaidh mé an ceart atá agam a fheidhmiú chun na sonraí pearsanta a
 bhaineann liom a sheiceáil agus chun go gceartófar nó go scriosfar iad, lena n‐áirítear
 na réitigh ghaolmhara atá ann i gcomhréir le dlí náisiúnta an Bhallstáit lena
 mbaineann. Éistfidh údarás maoirseachta an Bhallstáit sin [sonraí teagmhála]
 éilimh a bhaineann le cosaint sonraí pearsanta.
 Dearbhaím go bhfuil
 na sonraí uile atá tugtha agam cruinn agus iomlán a mhéid is eol dom. Tuigim go mbeidh sé de thoradh ar aon ráiteas
 bréagach go ndiúltófar m'iarratas nó go gcúlghairfear an rochtain ar RTP a
 eisíodh cheana agus go bhféadfadh sé go ndlífí ionchúiseamh a dhéanamh orm faoi
 dhlí an Bhallstáit atá ag déileáil leis an iarratas.
 Glacaim mar chúram
 orm críoch na mBallstát a fhágáil in am trátha.
 Áit agus dáta || Síniú Síniú (do mhionaoisigh, síniú an údaráis tuismitheora/an chaomhnóra dhleathaigh):
 IARSCRÍBHINN II
 LIOSTA
 NEAMH‐UILEGHABÁLACH DE DHOICIMÉID TACAÍOCHTA
 Féadfaidh na doiciméid seo a leanas a bheith i
 measc na ndoiciméad tacaíochta dá dtagraítear in Airteagal 9 agus a bheidh
 le tíolacadh ag iarratasóirí ar an gclár do thaistealaithe cláraithe:
 176.
 Doiciméadacht a bhaineann le cuspóir na dturas
 (1)
 i gcás turas gnó:
 (a)
 cuireadh ó chuideachta nó ó údarás freastal ar
 chruinnithe, ar chomhdhálacha nó ar imeachtaí a bhaineann le trádáil, le
 tionscal nó leis an obair;
 (b)
 doiciméid eile a léiríonn gurb ann do chaidreamh
 trádála nó do chaidreamh chun críocha oibre;
 (c)
 doiciméid lena dtugtar cruthúnas ar ghníomhaíochtaí
 gnó na cuideachta;
 (d)
 doiciméid lena gcruthaítear [stádas][staid]
 fostaíochta an iarratasóra sa chuideachta.
 (2)
 i gcás turas a dtugtar fúthu chun críocha an
 staidéir nó chun críocha cineálacha eile oiliúna:
 (a)
 deimhniú go bhfuil an t‐iarratasóir ar an
 rolla in institiúid teagaisc chun freastal ar chúrsaí gairmiúla nó ar chúrsaí
 teoiriciúla i réimse na bunoiliúna agus na hardoiliúna;
 (b)
 cártaí mic léinn nó deimhnithe i leith na gcúrsaí a
 bhfreastalófar orthu;
 (3)
 i gcás turas a dtugtar fúthu chun críocha
 turasóireachta nó ar chúiseanna príobháideacha:
 (a)
 doiciméid maidir le lóistín (lóistíní):
 (i) cuireadh ón óstach más ag fanacht le
 hóstach a bheifear;
 (ii) doiciméad ón mbunaíocht atá le lóistín
 a chur ar fáil nó aon doiciméad iomchuí eile ina léirítear an chóiríocht atá
 beartaithe;
 (b)
 doiciméid a bhaineann leis an gcúrsa taistil:
 (i) dearbhú na n‐áirithintí a rinneadh
 i rith na bliana deiridh nó aon doiciméad iomchuí eile ina léirítear an turas
 (na turais) atá beartaithe agus/nó atá déanta.
 (4)
 i gcás turas a dtugtar fúthu chun críocha imeachtaí
 polaitiúla, eolaíochta, cultúrtha, spóirt nó creidimh nó ar chúiseanna eile:
 (a)
 cuireadh/cuirí, clárúcháin nó cláir ina luaitear
 (aon uair is féidir é) ainm na heagraíochta óstaí agus fad na tréimhse
 fanachta/na dtréimhsí fanachta nó aon doiciméad iomchuí eile lena sonraítear
 cuspóir na cuairte (na gcuairteanna).
 (5)
 i gcás turas de chuid toscaireachtaí oifigiúla a
 mbeidh páirt á glacadh acu, de bhun cuiridh oifigiúil arna dtabhairt do rialtas
 an tríú tír lena mbaineann, i gcruinnithe, i gcomhairliúcháin, in
 idirbheartaíocht nó i gcláir um malartú, nó in imeachtaí a reáchtálfaidh
 eagraíochtaí idir-rialtasacha ar chríoch Ballstáit:
 (a)
 litir arna heisiúint ag údarás de chuid an tríú tír
 lena mbaineann, lena ndearbhaítear gur ball é an t‐iarratasóir den
 toscaireacht oifigiúil atá ag taisteal chuig Ballstát chun páirt a ghlacadh sna
 himeachtaí thuasluaite, maille le cóip den chuireadh oifigiúil (de na cuirí
 oifigiúla);
 177.
 Doiciméadacht lenar féidir measúnú a dhéanamh ar an
 rún atá ag an iarratasóir imeacht as críoch na mBallstát:
 (a)
 cruthúnas go bhfuil an chóir airgeadais ag an
 iarratasóir sa tír ina bhfuil cónaí air;
 (b)
 cruthúnas go bhfuil sé fostaithe: ráitis bhainc;
 (c)
 cruthúnas maidir le maoin eastáit réadaigh;
 (d)
 cruthúnas go bhfuil an t‐iarratasóir
 imeasctha sa tír ina bhfuil cónaí air: naisc theaghlaigh; stádas gairmiúil.
 178.
 Doiciméadacht maidir le staid teaghlaigh an
 iarratasóra
 (a)
 toiliú na dtuismitheoirí (nuair nach lena
 thuismitheoirí a bheidh an mionaoiseach ag taisteal);
 (b)
 cruthúnas go bhfuil nasc teaghlaigh aige leis an
 óstach a bhfuil cuireadh á thabhairt aige.
 (c)
 cead cónaithe
 IARSCRÍBHIN III
 TÁILLE
 CLÁRÚCHÁIN
 179.
 Íocfaidh iarratasóirí táille clárúcháin
 EUR 20.
 180.
 Má dhéantar an t‐iarratas ar RTP a phróiseáil
 ag an am céanna a phróiseáiltear an t‐iarratas ar víosa dul isteach
 iolrach, íocfaidh an t‐iarratasóir táille EUR 10.
 IARSCRÍBHIN IV
 FOIRM CHAIGHDEÁNACH LE HAGHAIDH FÓGRA A THABHAIRT FAOI DHIÚLTIÚ NÓ FAOI
 CHÚLGHAIRM NA ROCHTANA AR CHLÁR DO THAISTEALAITHE CLÁRAITHE AGUS CÚISEANNA A THABHAIRT
 LEIS AN DIÚLTIÚ NÓ LEIS AN GCÚLGHAIRM SIN[41]
 ___________
 __________________________________________________________________________
 DIÚLTIÚ/CÚLGHAIRM
 Ainm agus
 sloinne_______________________________,
 Ambasáid/Ard‐Chonsalacht/Consalacht/Ionad
 Coiteann Iarratas an/na _____________________i/in/sa __________________;
 Tá údarás teorann an/na________________________[ainm
 an phointe trasnaithe teorann agus na tíre].
 tar éis
 scrúdú a dhéanamh ar d’iarratas;
 scrúdú a dhéanamh ar do rochtain ar an gClár
 do Thaistealaithe Cláraithe, uimhir: __________,a
 tugadh:_______________[dáta/mí/bliain].
 Diúltaíodh rochtain ar an RTP Cúlghaireadh rochtain ar an RTP
 Is ar an gcúis/na cúiseanna seo a leanas a
 rinneadh an cinneadh:
 1. Níl cead cónaithe
 bailí/cárta cónaithe bailí más infheidhme nó víosa mar a cheanglaítear i
 gcomhréir le Rialachán (CE) Uimh. 539/2001 ón gComhairle,
 Márta 2001 agat
 2. thíolaic tú
 doiciméad bréagach/góchumtha/brionnaithe
 3. níor thug tú
 cruthúnas ar an riachtanas nó ar an rún taisteal go minic agus/nó go rialta nó
 níor thug tú údar maith leis;
 4. níor tugadh údar maith
 le cuspóir ná cúinsí na tréimhse fanachta (na dtréimhsí fanachta) a beartaíodh
 5. níor thug tú
 cruthúnas do staid eacnamaíoch sa tír thionscnaimh nó sa tír a bhfuil cónaí ort
 inti nó níor thug tú cruthúnas go bhfuil cóir mhaireachtála leordhóthanach
 agat, le haghaidh fhad na tréimhse (na dtréimhsí) fanachta atá beartaithe nó
 chun filleadh ar an tír thionscnaimh nó ar an tír a bhfuil cónaí ort inti nó
 níl tú in inmhe an chóir sin a fháil go dleathach.
 6. tá an uastréimhse
 fanachta údaraithe i gcríoch na mBallstát sáraithe agat roimhe seo agus níor
 thug tú cruthúnas ar d’ionracas agus ar d’iontaofacht
 7. tá foláireamh
 eisithe i gCóras Faisnéise Schengen (SIS) chun críche cead isteach a dhiúltú ag
 .............................(sonraigh an Ballstát)
 8. measann ceann
 amháin nó níos mó de na Ballstáit gur bagairt tú don bheartas poiblí, don
 tslándáil inmheánach, don tsláinte phoiblí faoi mar atá sé sainmhínithe in
 Airteagal 2(19) de Chód Teorainneacha Schengen nó do chaidreamh
 idirnáisiúnta Ballstáit amháin nó níos mó.
 9. níorbh iontaofa an
 fhaisnéis a cuireadh isteach maidir leis an údar a tugadh i leith chuspóir agus
 chúinsí na tréimhse fanachta a beartaíodh.
 10. níorbh fhéidir do
 rún críoch na mBallstát a fhágáil in am trátha a fhíorú.
 11. D’iarr an Taistealaí Cláraithe cúlghairm[42].
 Nótaí:
 ___________________________________________________________________________
 ___________________________________________________________________________
 ___________________________________________________________________________
 Nótaí: Féadfaidh
 an duine lena mbaineann achomharc a dhéanamh i gcoinne an chinnidh rochtain ar
 Chlár do Thaistealaithe Cláraithe a dhiúltiú nó a chúlghairm, achomharc dá
 bhforáiltear sa dlí náisiúnta agus in Airteagal 47(1) den Chairt. Faigheann an duine lena mbaineann cóip den
 doiciméad seo (ní mór do gach Ballstát na tagairtí don dlí náisiúnta agus don
 nós imeachta maidir leis an gceart achomhairc a shonrú, lena n‐áirítear
 an t‐údarás inniúil ar féidir achomharc a thaisceadh leis, mar aon leis
 an teorainn ama chun achomharc dá sórt a thaisceadh).
 Dáta agus stampa na hambasáide/na hard‐chonsalachta/na
 consalachta/an údaráis teorann/údarás inniúil eile.
 Síniú an duine
 lena mbaineann[43]
 IARSCRÍBHIN V
 STAITISTICÍ BLIANTÚLA AR AN gCLÁR DO
 THAISTEALAITHE CLÁRAITHE
 Sonraí a bheidh le cur faoi bhráid an
 Choimisiúin maidir le gach suíomh i gcás ina n‐eiseoidh Ballstáit aonair
 víosaí laistigh den spriocdháta a leagtar amach in Airteagal 18:
 –
 An méid iomlán a chuir isteach ar rochtain
 –
 An méid iomlán ar tugadh rochtain dóibh
 –
 An méid iomlán ar diúltaíodh rochtain dóibh
 –
 An méid iomlán ar cúlghaireadh a rochtain
 –
 An méid iomlán a chuir isteach ar rochtain, ar
 tugadh rochtain dóibh, ar diúltaíodh dóibh, ar cúlghairmeadh a rochtain nó ar
 síníodh an rochtain i gcás náisiúnaithe tríú tíortha a raibh víosa acu
 –
 An méid iomlán a chuir isteach ar rochtain, ar
 tugadh rochtain dóibh, ar diúltaíodh rochtain dóibh, ar cúlghairmeadh a
 rochtain nó ar síníodh an rochtain i gcás náisiúnaithe tríú tíortha nach raibh
 víosa acu
 –
 Meán‐am an chláraithe
 –
 Am próiseála ag an bpointe trasnaithe teorann
 –
 Ráta infhaighteachta an Stóir Lárnaigh
 –
 Rátaí earráidí e.g. FTE, meaitseáil bhréagach etc.
 Rialacha ginearálta maidir le sonraí a chur
 isteach:
 –
 Tiomsófar na sonraí don bhliain iomlán roimhe sin
 in aon chomhad amháin.
 –
 Soláthrófar na sonraí agus an teimpléad
 comhchoiteann (arna sholáthar ag an nGníomhaireacht á úsáid).
 –
 Beidh sonraí ar fáil don phointe trasnaithe teorann
 aonair agus do na suímh aonair ina ndéanann an Ballstát lena mbaineann
 iarratais ar RTP a phróiseáil agus déanfar iad a aicmiú de réir tríú tír.
 I gcás nach mbeidh sonra ar fáil agus nach
 mbeidh an sonra sin ábhartha maidir le catagóir faoi leith agus tríú tír,
 fágfaidh na Ballstáit an chill folamh (gan "0" (neamhní), ‘N.I (ní
 infheidhme) ná aon luach eile a chur isteach).
 RÁITEAS AIRGEADAIS REACHTACH LE
 hAGHAIDH TOGRAÍ
 1. LEAGAN AMACH AN TOGRA/TIONSCNAIMH
 1.1. Teideal
 an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. An
 foras atá leis an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 le haghaidh calaois agus neamhrialtachtaí a chosc
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ag an togra/tionscnamh ar chaiteachas
 3.3. An
 tionchar a mheastar a bheidh ar ioncam
 RÁITEAS
 AIRGEADAIS REACHTACH LE hAGHAIDH TOGRAÍ
 1.
 LEAGAN AMACH AN TOGRA/TIONSCNAIMH
 1.1.
 Teideal an togra/tionscnaimh
 Rialachán
 ó Pharlaimint na hEorpa agus ón gComhairle lena mbunaítear an Clár do
 Thaistealaithe Cláraithe (RTP) faoi réir an togra a bheith glactha ag an Údarás
 Reachtach lena mbunaítear, mar chuid den Chiste Slándála Inmheánaí, an
 ionstraim maidir le tacaíocht airgeadais do theorainneacha seachtracha agus
 víosaí (COM(2011)750) agus faoi réir an togra le haghaidh Rialacháin ón
 gComhairle lena leagtar síos an creat airgeadais ilbhliantúil do na blianta 2014-2020
 (COM(2011)398) a bheith glactha ag an Údarás Reachtach, agus faoi réir dóthain
 acmhainní a bheith le fáil faoi uasteorainn chaiteachais an cheannteidil
 bhuiséadaigh ábhartha.
 1.2.
 Réimsí beartais lena mbaineann i gcreat ABM/ABB[44]
 Réimse
 beartais: Réimse na nGnóthaí Baile (teideal 18)
 1.3.
 An cineál togra/tionscnaimh
 x Baineann an
 togra/tionscnamh le beart nua
 ̈ Baineann an
 togra/tionscnamh le beart nua a leanann treoirthionscadal/réamhbheart[45]
 ̈ Baineann an togra/tionscnamh le síneadh ar
 bheart atá ann cheana
 ̈ Baineann an
 togra/tionscnamh le beart a atreoraíodh i dtreo birt nua
 1.4.
 Cuspóirí
 1.4.1.
 Cuspóirí straitéiseacha ilbhliantúla an Choimisiúin
 ar a bhfuil an togra/tionscnamh dírithe
 I
 gClár Stócólm, a chomhaontaigh an Chomhairle Eorpach i Nollaig 2009,
 athdhearbhaíodh an acmhainneacht a bhainfeadh le Clár do Thaistealaithe
 Cláraithe (RTP) a mbeadh an aidhm aige rochtain dhlíthiúil ar chríoch Ballstát
 a éascú. Dá bhrí sin, áiríodh an togra chun RTP a bhunú sa Phlean Gníomhaíochta
 lena gcuirtear chun feidhme Clár Stócólm. Tá maoiniú d’fhorbairt an phacáiste
 ‘Teorainneacha Cliste’ ar cheann de thosaíochtaí an Chiste Slándála Inmheánaí
 (CSI)[46].
 1.4.2.
 Cuspóirí sonracha agus
 na gníomhaíochtaí ABM/ABB lena mbaineann
 Cuspóirí
 Sonracha Uimh. 1 “Forbairt Córais” agus Uimh. 2 “Oibríochtaí Córais”
 Is
 é is cuspóir don RTP agus do chóras an Stóir Lárnaigh agus na ndearbhán é a
 dhéanamh níos fusa do thaistealaithe tríú tíortha a bhíonn ag taisteal go
 minic, a ndearnadh grinnfhiosrúchán orthu roimh ré, teorainneacha seachtracha
 an Aontais Eorpaigh a thrasnú.
 Gníomhaíochtaí ABM/ABB lena mbaineann
 Gníomhaíochtaí:
 Dlúthpháirtíocht – Teorainneacha seachtracha, filleadh, beartas maidir le
 víosaí agus saorghluaiseacht daoine (Caibidil 18.02)
 1.4.3.
 An toradh agus an tionchar a bhfuil súil leo
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Trí
 leas a bhaint as teicneolaíochtaí laghdóidh an RTP an t‐am agus na
 costais a bhaineann le trasnuithe teorann do Thaistealaithe Cláraithe agus
 méadóidh sé acmhainneacht thríchur na bpointí trasnaithe teorann ar an gcaoi
 sin sa dóigh is go mbeidh uirlis nua ag na Ballstáit chun a sreabha paisinéirí
 a bhainistiú go héifeachtúil agus go cost‐éifeachtúil. Níor cheart go
 dtógfadh seiceálacha teorann níos mó ná 20‐40 soicind ar an meán.
 Ina
 theannta sin, de bharr an RTP tiocfaidh laghdú 25 % ar an ualach oibre
 acmhainní rialaithe teorann a bhaineann le seiceáil gluaiseachtaí teorann
 taistealaithe a ndearnadh scagadh agus grinnfhiosrúchán orthu agus beifear in
 ann díriú isteach níos fearr ar thaistealaithe ardriosca a sheiceáil.
 1.4.4.
 Táscairí lena léirítear toradh agus tionchar
 Sonraigh na táscairí
 lena léirítear an faireachán ar chur chun feidhme an togra/tionscnaimh.
 Le
 linn na forbartha
 Tar
 éis an dréacht‐thogra a bheith formheasta agus na sonraíochtaí teicniúla
 a bheith glactha déanfaidh conraitheoir seachtrach an córas teicniúil a
 fhorbairt. Déanfar forbairt ar na córais ar leibhéal lárnach agus náisiúnta
 faoi chomhordú foriomlán na Gníomhaireachta TF. Déanfaidh an Ghníomhaireacht TF
 creat rialála foriomlán a shainiú i gcomhar leis na geallsealbhóirí go léir.
 Mar is gnáth i bhforbairt córas den sórt sin saineofar Plean Bainistíochta
 Tionscadail foriomlán, mar aon le Plean um Dhearbhú Cáilíochta ag tús an
 tionscadail. Ba cheart a áireamh sna pleananna sin deaiseanna a mbeidh táscairí
 sonracha acu a bhaineann go háirithe leis an méid seo a leanas:
 Stádas
 foriomlán an tionscadail
 an
 fhorbairt thráthúil de réir an sceidil chomhaontaithe (garspriocanna),
 an
 bhainistíocht riosca,
 bainistíocht
 acmhainní (acmhainní daonna agus airgeadais) de réir na leithdháiltí
 comhaontaithe,
 an
 ullmhacht eagraíochtúil,
 ...
 A
 luaithe is bheidh an córas oibríochtúil
 Líon
 na ndaoine atá sa chlár de réir catagóire (ceanglaítear víosa/díolmhaithe ón
 gceanglas sin) de réir na bhforas ar a n‐iarrtar rochtain (lucht gnó/ mic
 léinn/oibrithe etc);
 Líon
 na ndaoine ar cúlghairmeadh nó ar diúltaíodh a rochtain ar RTP;
 Meán‐am
 an rollaithe ag an bpointe trasnaithe teorann agus ag an gconsalacht;
 An
 t‐am a bhí ag teastáil ó Thaistealaithe Cláraithe chun teorainn
 sheachtrach a thrasnú;
 Infhaighteacht
 an chórais;
 Rátaí
 earráide e.g. amais bhréagacha, Ráta Teipthe Rollaithe (FTE) agus Ráta Glactha
 Bréagaigh (FAR);
 Líon
 na ngearán ó dhaoine aonair leis an Údarás Maoirseachta náisiúnta (údarás
 cosanta sonraí);
 Líon
 na ngearán a taisceadh i gcoinne na n údarás maidir le cinntí míchearta agus/nó
 idirdhealú;
 Laghdú
 XX % ar acmhainneacht tríchuir an phointe trasnaithe teorann;
 Acmhainní
 gardaí teorann arna n ionadú/arna gcur ar fáil ag an RTP chun díriú ar
 thaistealaithe a bhfuil riosca níos airde ag baint leo agus/nó cúraimí eile a
 dhéanamh
 1.5.
 An foras atá leis an togra/tionscnamh
 1.5.1.
 Na ceanglais is gá a shásamh sa ghearrthéarma nó
 san fhadtéarma
 Déantar
 tuairim is 700 milliún trasnú teorann gach bliain ag pointí trasnaithe
 teorann (ar talamh, san aer agus cois farraige). Ag cur san áireamh go bhfuil
 méadú tagtha ar na trasnuithe teorann ag na pointí trasnaithe teorann is mó
 agus is gnóthaí agus go leanfar den mhéadú sin, mura ndéanfar rud éigin ar
 leibhéal an AE chiallódh sé sin nach bhféadfaí trasnuithe teorann náisiúnach
 tríú tíortha a éascú ach amháin iad siúd a dhéantar ag na trasnuithe sin a
 luaitear go sonrach i gCód Teorainneacha Schengen agus sa Rialachán maidir le
 Trácht Teorann Áitiúil, rud a chiallódh go mbeadh seiceálacha diana infheidhme
 maidir le náisiúnaithe tríú tíortha agus nach dtabharfaí rochtain dóibh ar
 chórais Rialaithe Teorann Uathoibrithe. Tá fadhbanna ag roinnt Ballstát le
 scuainí. Ní bheadh aon réiteach eile ag na Ballstáit sin seachas foireann
 bhreise a earcú agus an bonneagar a athshlánú; thiocfadh tuilleadh fadhbanna
 den chineál seo as aon mhéadú ar shreabha tráchta sa todhchaí.
 Dá
 bhrí sin, tá an RTP riachtanach chun trasnuithe teorann a éascú do
 Thaistealaithe Cláraithe, chun an t‐ualach oibre ar acmhainní garda
 teorann a laghdú agus chun cur chuige maidir le seiceálacha teorann a thabhairt
 isteach atá dírithe ar an duine.
 1.5.2.
 Luach breise a bhaineann le rannpháirteachas an AE
 Is
 léir go bhfuil gá le hidirghabháil ar leibhéal Eorpach. Ní féidir le haon
 Bhallstát ina aonair RTP a bhunú lena gcuirfear seiceálacha teorann éascaithe
 ar fáil ar fud na mBallstát. Ní foláir an RTP a chur chun feidhme ag pointí
 trasnaithe teorann uile an AE agus beidh impleachtaí dearfacha ar acmhainní
 garda teorann na mBallstát uile, chun gur féidir úsáid éifeachtúil a bhaint as
 na hacmhainní sin.
 Áirithítear
 leis an togra le haghaidh RTP go mbeidh cur chuige coiteann ag an AE i leith an
 RTP bunaithe ar chomhreachtaíocht agus ráthaítear leis ar an gcaoi sin go
 leanfar de na rialacha céanna a chur i bhfeidhm ag teorainneacha uile Schengen.
 I gcás taistealaithe tríú tíortha, ciallaíonn sé sin go bhfuil an RTP ar fáil
 dóibh ag pointí trasnaithe teorann Schengen go léir gan grinnfhiosrúchán ar
 leith. Is ionann sin is a rá go bhféadfaidh duine a ndearna Ballstát amháin
 grinnfhiosrúchán air tairbhiú ó éascú agus é ag trasnú teorainneacha
 seachtracha aon Bhallstáit eile. Gan chomhrialacha níorbh fhéidir an méid sin a
 dhéanamh, i.e. gan rannpháirteachas an AE ní bhainfeadh an RTP a chuspóirí
 amach.
 1.5.3.
 Ceachtanna a foghlaimíodh ó thaithí eile dá
 leithéid san am a chuaigh thart
 Ón
 taithí a fuarthas ar fhorbairt an dara glúin de Chóras Faisnéise Schengen (SIS
 II) agus ar fhorbairt an Chórais Faisnéise Víosaí (VIS) foghlaimíodh na
 ceachtanna seo a leanas:
 1)
 Mar chosaint fhéideartha i gcoinne róchaiteachais agus moilleanna a thagann as
 ceanglais a athrú, ní dhéanfar aon chóras faisnéise nua i réimse na saoirse, na
 slándála agus an cheartais a fhorbairt, go háirithe má bhaineann sé le córas
 mórscála TF, sula nglacfar go cinntitheach na hionstraimí bunúsacha dlí ina
 leagfar amach a chuspóir, a raon feidhme, a fheidhmeanna agus na mionsonraí
 teicniúla.
 2) Bhí sé deacair forbairtí náisiúnta a mhaoiniú i gcás na
 mBallstát nach ndearna foráil maidir leis na gníomhaíochtaí faoi seach ina
 gclárú ilbhliantúil nó a raibh easpa beachtais ina gclárú faoi chuimsiú chreat
 an Chiste um Theorainneacha Seachtracha (CTS). Dá bhrí sin, moltar na costais
 forbartha sin a áireamh sa togra anois.
 1.5.4.
 Comhoiriúnacht d'ionstraimí ábhartha eile agus
 sineirgíocht a d'fhéadfadh a bheith ann
 Ba
 cheart an togra seo a fheiceáil mar chuid den fhorbairt leanúnach ar Straitéis
 an Aontais Eorpaigh ar Bhainistíocht Chomhtháite Teorainneacha, agus go
 háirithe an Teachtaireacht ar Theorainneacha Cliste[47], agus i gcomhar le togra an
 Chiste Slándála Inmheánaí (CSI) maidir le teorainneacha[48] chomh maith, mar chuid den
 chreat airgeadais ilbhliantúil. Sa ráiteas airgeadais reachtach atá i gceangal
 le togra leasaithe an Choimisiúin le haghaidh na Gníomhaireachta[49] cumhdaítear na costais do na
 Córais TF EURODAC, SIS II, agus VIS atá ann cheana ach ní chumhdaítear na
 costais do na córais le haghaidh bainistiú teorainneacha a bheidh ann sa
 todhchaí agus nár cuireadh faoi chúram na Gníomhaireachta fós trí chreat
 dlíthiúil. Dá bhrí sin, san iarscríbhinn a ghabhann leis an togra le haghaidh
 Rialacháin ón gComhairle lena leagtar síos an creat airgeadais ilbhliantúil do
 na blianta 2014-2020[50],
 faoi cheannteideal 3 “Slándáil agus Saoránacht” foráiltear go gcumhdófar na
 córais TF atá ann cheana sa roinn ‘córais TF’ (EUR 822 milliún) agus
 na córais le haghaidh bainistiú teorainneacha a bheidh ann amach anseo sa roinn
 ‘Slándáil Inmheánach’ (EUR 1.1 milliún as
 EUR 4.648 milliún). Laistigh den Choimisiún is é DG HOME an Ard‐Stiúrthóireacht
 atá freagrach as limistéar saorghluaiseachta inar féidir le daoine
 teorainneacha inmheánacha a thrasnú gan dul faoi sheiceálacha teorann agus ina rialaítear
 agus in mbainistítear teorainneacha seachtracha ar bhealach comhtháite ar
 leibhéal an AE. Tá an RTP ag luí go hiomlán le beartas teorann an AE: ní
 laghdaítear slándáil agus cosc ar inimirce mírialta le linn an trasnaithe
 teorann, agus ag an am céanna treisítear oscailteacht an AE i leith an domhain
 agus cuirtear lena chumas teagmhálacha trasteorann daoine le daoine, trádáil
 agus malartú cultúrtha a éascú. Ina theannta sin, tá sé i gcomhréir leis an
 gCód Comhphobail maidir le Víosaí (810/2009) agus an Rialachán VIS (767/2008).
 Tá gá le leasú ar Chód Teorainneacha Schengen chun rochtain a thabhairt do
 náisiúnaigh tríú tíortha ar chórais rialaithe teorann atá go hiomlán
 uathoibrithe.
 Is
 féidir sineirgíochtaí teicniúla a aimsiú leis an gCóras Faisnéise Víosaí. Beidh
 sineirgíochtaí freisin leis an gCóras Isteach/Amach (EES), mar go gclárófar
 tríd an gCóras Isteach/Amach dul isteach agus imeacht na dtaistealaithe
 cláraithe agus déanfar faireachán ar fhad ceadaithe na tréimhse fanachta
 laistigh den limistéar Schengen. Gan an Córas Isteach/Amach ní fhéadfaí
 trasnuithe teorann a bheadh go hiomlán uathoibrithe a chur chun feidhme do
 thaistealaithe cláraithe.
 Sa
 bhreis air sin, níl aon riosca go mbeadh forluí ann le tionscnaimh chomhchosúla
 a bheidh ar siúl in Ard‐Stiúrthóireachtaí eile.
 1.6.
 Fad agus tionchar airgeadais
 ̈ Togra/tionscnamh a bheidh i bhfeidhm ar feadh
 tréimhse teoranta
 –
 ̈ Togra/tionscnamh a bheidh i bhfeidhm ón [LL/MM]BBBB go dtí an
 [LL/MM]BBBB
 –
 ̈Tionchar airgeadais ó BBBB go BBBB
 x Togra/tionscnamh a bheidh i bhfeidhm ar feadh
 tréimhse neamhtheoranta
 –
 Tréimhse ullmhúcháin ó 2013 go 2015 (bunú an
 chreata dhlíthiúil)
 –
 Tréimhse forbartha ó 2015 go 2017,
 –
 cuirfear ag feidhmiú go hiomlán ina dhiaidh sin é.
 1.7.
 Modhanna bainistíochta atá beartaithe[51]
 x Bainistíocht dhíreach láraithe ag an gCoimisiún
 x Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 x comhlachtaí arna mbunú ag na Comhphobail[52]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu bearta ar leith a chur chun
 feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhroinnte leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht
 le heagraíochtaí idirnáisiúnta (tabhair sonraí)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí
 Sa togra le
 haghaidh Rialacháin ó Pharlaimint na hEorpa agus ón gComhairle lena mbunaítear,
 mar chuid den Chiste Slándála Inmheánaí, an ionstraim maidir le tacaíocht
 airgeadais do theorainneacha seachtracha agus víosaí don tréimhse 2014-2020
 (COM(2011)750), déantar foráil maidir le forbairt an Chláir do Thaistealaithe
 Cláraithe a mhaoiniú in Airteagal 15. I gcomhréir le
 hAirteagal 58(1)(c) agus le hAirteagal 60 den Rialachán Airgeadais
 nua (bainistíocht indíreach láraithe) déanfar cúraimí cur chun feidhme an
 chláir airgeadais thuasluaite a tharmligean chuig an nGníomhaireacht TF.
 Le linn na
 tréimhse ó 2015 go 2017, cuirfear cúram na ngníomhaíochtaí forbartha uile ar an
 nGníomhaireacht TF trí chomhaontú tarmligin. Leis sin cumhdófar an chuid
 forbartha de shraitheanna uile an tionscadail, i.e. Córas lárnach, córais na
 mBallstát, líonraí agus bonneagar sna Ballstáit.
 In 2017, tráth
 an athbhreithnithe lár téarma, beartaítear na creidmheasanna atá fágtha a
 aistriú ón EUR 587.000 milliún chuig líne na Gníomhaireachta TF i
 gcomhair chostais oibriúcháin agus chothabhála an chórais lárnaigh agus an
 líonra agus chuig cláir náisiúnta i gcomhair chostais oibriúcháin agus
 chothabhála na gcóras náisiúnta lena n‐áirítear costais bhonneagair
 (féach an tábla thíos). Athbhreithneofar an Ráiteas Airgeadais Reachtach dá
 réir sin faoi dheireadh 2016.
 Bloic || Modh bainistíochta || 2015 || 2016 || 2017 || 2018 || 2019 || 2020
 Lárchóras Forbartha || Láraithe indíreach || X || X || X || || ||
 Ballstáit forbartha || Láraithe indíreach || X || X || X || || ||
 Lárchóras Cothabhála || Láraithe indíreach || || || X || X || X || X
 Córais Náisiúnta Chothabhála || Láraithe indíreach || || || X || X || X || X
 Líonra (1) || Láraithe indíreach || X || X || X || X || X || X
 Bonneagar na mBallstát || Láraithe indíreach || X || X || X || X || X || X
 (1) forbairt líonraí in 2015-2017, oibríochtaí
 líonraí in 2017-2020
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Sonraigh cé chomh
 minic, agus na coinníollacha.
 Déantar
 foráil in Airteagal 63 den togra le haghaidh RTP maidir leis na rialacha
 maidir le faireachán agus meastóireacht a dhéanamh ar an RTP.
 Airteagal 63
 Faireachán
 agus meastóireacht
 1.
 Áiritheoidh an Ghníomhaireacht go mbeidh nósanna imeachta ann chun
 faireachán a dhéanamh ar fheidhmiú an Stóir Lárnaigh de réir
 cuspóirí a bhaineann le haschur, costéifeachtúlacht, slándáil agus
 cáilíocht seirbhíse.
 2.
 Chun críocha na cothabhála teicniúla, beidh rochtain ag an nGníomhaireacht ar
 an bhfaisnéis is gá maidir leis na hoibríochtaí próiseála a dhéanfar sa Stór
 Lárnach.
 3.
 Dhá bhliain tar éis don RTP dul i mbun oibríochta agus gach re bliain ina
 dhiaidh sin, cuirfidh an Ghníomhaireacht tuarascáil ar fheidhmiú teicniúil an
 RTP, lena n‐áirítear a shlándáil, faoi bhráid Pharlaimint na hEorpa, faoi
 bhráid na Comhairle, agus faoi bhráid an Choimisiúin.
 4.
 Trí bliana tar éis don RTP dul i mbun oibríochta, agus gach ceithre bliana
 ina dhiaidh sin, déanfaidh an Coimisiún meastóireacht fhoriomlán ar an RTP.
 Cumhdóidh an mheastóireacht fhoriomlán sin scrúdú ar na torthaí a fuarthas de
 réir na gcuspóirí, measúnú ar bhailíocht leantach na bunréasúnachta, ar chur i
 bhfeidhm an Rialacháin seo maidir leis an RTP, ar shlándáil an RTP, ar chur
 chun feidhme bailiú agus úsáide sonraí bithmhéadracha, ar chomhlíonadh rialacha
 maidir le cosaint sonraí agus eagrú na nósanna imeachta a bhaineann le cur i
 bhfeidhm agus eisiúint dearbhán. Tarchuirfidh an Coimisiún an mheastóireacht
 chuig Parlaimint na hEorpa agus chuig an gComhairle. Beidh tograí iomchuí chun
 an Rialachán seo a leasú ag gabháil leis an tuarascáil i gcás inar gá.
 5.
 Tabharfaidh na Ballstáit an fhaisnéis is gá don Ghníomhaireacht agus don
 Choimisiún chun na tuarascálacha dá dtagraítear i mír 3 agus i mír 4
 a dhréachtú de réir na bparaiméadar cainníochtúla a bheidh réamhshainithe ag an
 nGníomhaireacht agus ag an gCoimisiún faoi seach.
 6.
 Soláthróidh an Ghníomhaireacht an fhaisnéis is gá don Choimisiún chun na
 meastóireachtaí foriomlána dá dtagraítear i mír 4 a dhéanamh.
 2.2.
 Córas bainistíochta agus rialaithe
 2.2.1.
 Na rioscaí a aithníodh
 1)
 Deacrachtaí le forbairt theicniúil an chórais
 Tá
 córais TF na Ballstát éagsúil lena chéile ó thaobh na teicneolaíochta de. Ina
 theannta sin, féadtar go bhfuil próisis rialaithe teorann éagsúil lena chéile
 de réir dálaí áitiúla (an spás atá ar fáil ag an bpointe trasnaithe teorann,
 sreabha taistil, etc.). Ní foláir an RTP a chomhtháthú san ailtireacht TF
 náisiúnta agus sna próisis rialaithe teorann náisiúnta. Anuas air sin, ní
 foláir forbairt chomhpháirteanna náisiúnta an chórais a bheith i gcomhréir go
 hiomlán leis na ceanglais lárnacha. Tá dhá phríomhriosca sainaitheanta sa
 réimse seo:
 a)
 An riosca go ndéanfaidh na Ballstáit gnéithe teicniúla agus dlíthiúla den RTP a
 chur chun feidhme ar bhealaí éagsúla, toisc nach bhfuil an comhordú idir na
 taobhanna lárnacha agus náisiúnta leordhóthanach.
 b)
 An riosca go mbeidh easpa comhleanúnachais agus an córas seo a bheidh ann á
 úsáid ag brath ar an dóigh a gcuireann na Ballstáit an RTP chun feidhme
 laistigh de na próisis rialaithe teorann atá ann cheana.
 2)
 Deacrachtaí maidir le forbairt thráthúil an chórais
 Ón
 taithí a fuarthas le linn VIS agus SIS II a fhorbairt, is féidir a thuar gur
 gné fhíor‐riachtanach do chur chun feidhme rathúil an RTP é forbairt
 thráthúil an chórais ag conraitheoir seachtrach. Mar ionad barr feabhais i
 réimse forbartha agus bainistithe córas mórscála TF, beidh an Ghníomhaireacht
 TF freagrach as bronnadh agus as bainistiú conarthaí, go háirithe i gcás
 fhorbairt an chórais a ligean ar fochonradh. Tá roinnt rioscaí ag baint le
 conraitheoir seachtrach a úsáid don obair forbartha seo:
 a)
 go háirithe, an riosca nach leithdháilfidh an conraitheoir go leor acmhainní ar
 an tionscadal nó go ndearfaidh sé agus go bhforbróidh sé córas nach córas
 úrscothach é.
 b)
 an riosca nach n‐urramófar go hiomlán teicnící agus modhanna riaracháin
 chun tionscadail mhórscála TF á láimhseáil, mar go bhfuil an conraitheoir ag
 iarraidh na costais a laghdú;
 c)
 ar deireadh, sa ghéarchéim gheilleagrach reatha, ní féidir an riosca go mbeidh
 deacrachtaí airgeadais ag an gconraitheoir, ar chúiseanna nach mbaineann leis
 an tionscadal seo, a chur as an áireamh go hiomlán.
 2.2.2.
 Modhanna rialaithe atá beartaithe
 1)
 Tá sé beartaithe go mbeidh an Ghníomhaireacht mar ionad barr feabhais i réimse
 forbartha agus bainistithe córas mórscála TF. Cuirfear de chúram uirthi
 forbairt agus oibríochtaí na coda lárnaí den chóras lena n‐áirítear
 comhéadain aonfhoirmeacha sna Ballstáit. Leis sin ba cheart go seachnófar
 formhór na míbhuntáistí a bhí roimh an gCoimisiún agus SIS II agus an VIS
 á bhforbairt aige.
 Le
 linn na tréimhse forbartha (2015-2017), fanfaidh an fhreagracht iomlán ar an
 gCoimisiún, mar go bhforbrófar an tionscadal trí bhainistíocht lárnach
 indíreach. Beidh an Ghníomhaireacht freagrach as an mbainistíocht theicniúil
 agus airgeadais, go háirithe bronnadh agus bainistiú na gconarthaí. Cumhdófar
 leis an gcomhaontú tarmligin an chuid lárnach trí sholáthairtí agus cumhdófar
 an chuid náisiúnta trí dheontais. De réir Airteagal 40 de na Rialacha Cur
 Chun Feidhme, déanfaidh an Coimisiún Comhaontú lena leagfar síos socruithe
 mionsonraithe a bhaineann le bainistiú agus rialú cistí agus cosaint leasanna
 airgeadais an Choimisiúin. Áireofar sa chomhaontú sin na forálacha atá leagtha
 amach i mír 2 d’Airteagal 40. Leis sin cuirfear ar chumas an Choimisiúin
 na rioscaí atá tuairiscithe in 2.2.1 a bhainistiú.
 I
 gcomhthéacs an athbhreithnithe lár téarma (a bhfuil foráil déanta ina leith don
 bhliain 2017 faoi chuimsiú chreat an Chiste Slándála Inmheánaí,
 Airteagal 15 den Rialachán Cothrománach) déanfar an modh bainistíochta a
 athscrúdú.
 2)
 Chun moilleanna a sheachaint ar leibhéal náisiúnta, déantar foráil maidir le
 rialáil éifeachtúil idir na geallsealbhóirí uile. Mhol an Coimisiún sa dréacht‐Rialachán
 sin go soláthróidh Grúpa Comhairleach ina mbeidh saineolaithe náisiúnta na
 mBallstát an saineolas a bhaineann leis an RTP/Chóras Isteach/Amach don
 Ghníomhaireacht. Tiocfaidh an grúpa comhairleach le chéile ar bhonn rialta chun
 cur chun feidhme an chórais a phlé agus chun taithí a fuarthas a chomhroinnt
 agus chun comhairle a thabhairt do Bhord Bainistíochta na Gníomhaireachta. Ina
 theannta sin, tá sé de rún ag an gCoimisiún a mholadh do na Ballstáit bonneagar
 tionscadail náisiúnta/grúpa tionscadail a bhunú le haghaidh na forbartha
 teicniúla agus oibríochtúla lena n‐áireofar bonneagar iontaofa cumarsáide
 ina mbeidh pointí teagmhála aonair.
 2.3.
 Bearta chun calaois agus neamhrialtachtaí a chosc
 Sonraigh bearta coisctheacha agus cosanta atá ann
 cheana nó atá beartaithe.
 Tá
 na bearta dá bhforáiltear chun calaois a chomhrac leagtha síos in
 Airteagal 35 de Rialachán (AE) Uimh. 1077/2011 ina ndéantar
 foráil maidir leis an méid seo a leanas:
 1. Chun calaois, éilliú agus gníomhaíochtaí
 neamhdhleathacha eile a chomhrac, beidh feidhm ag Rialachán (CE)
 Uimh. 1073/1999.
 2. Aontóidh an Ghníomhaireacht don Chomhaontú
 Idirinstitiúideach maidir le himscrúduithe inmheánacha arna seoladh ag an Oifig
 Eorpach Frith‐Chalaoise (OLAF) agus eiseoidh sí, gan mhoill, na forálacha
 iomchuí is infheidhme maidir le fostaithe uile na Gníomhaireachta.
 3. Leagfar síos go sainráite sna cinntí maidir le
 maoiniú agus maidir leis na comhaontuithe cur chun feidhme agus na hionstraimí
 cur chun feidhme a thagann astu go bhféadfaidh an Chúirt Iniúchóirí agus OLAF
 seiceálacha ar an láthair a chur i gcrích, más gá, ar fhaighteoirí maoinithe ón
 nGníomhaireacht agus ar na gníomhairí atá freagrach as an maoiniú a
 leithdháileadh.
 I
 gcomhréir leis an bhforáil seo, an 28 Meitheamh 2012 glacadh
 Cinneadh Bhord Bainistíochta na Gníomhaireachta Eorpaí le haghaidh
 bainistiú oibríochtúil córas mórscála TF i réimse na saoirse, na slándála agus
 an cheartais maidir leis na téarmaí agus na coinníollacha a bhaineann le
 himscrúduithe inmheánacha i ndáil le calaois, éilliú agus aon ghníomhaíocht
 neamhdhleathach eile a chosc a dhéanfadh dochar do leasanna an Aontais.
 Thairis
 sin, tá DG HOME ag dréachtú a straitéise chun calaois a chosc agus a bhrath.
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.
 Ceannteidil an chreata airgeadais ilbhliantúil agus
 na línte buiséid ar a n‐imrítear tionchar
 Tríd an gcomhaontú tarmligin cuirfear de chúram ar
 an nGníomhaireacht na huirlisí iomchuí a bhunú ar leibhéal a córas airgeadais
 áitiúil chun faireachán, obair leantach agus tuairisciú ar na costais a
 bhaineann le cur chun feidhme an RTP i gcomhréir le hAirteagal 60 den
 Rialachán Airgeadais nua a ráthú. Déanfaidh sí na bearta iomchuí, chun gur
 féidir tuairisciú a dhéanamh ar pé ainmníocht a bheidh ar an mbuiséad deiridh.
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Tuairisc........................................] || LD/ ([53]) || ó thíortha CSTE[54] || ó thíortha is iarrthóirí[55] || ó thríú tíortha || de réir bhrí Airteagal 21(2)(b) den Rialachán Airgeadais
 || [XX.YY.YY.YY] || LD/ || TÁ/NÍL || TÁ/NÍL || TÁ/NÍL || TÁ/NÍL
 · Línte nua buiséid atá á n‐iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal....................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 21(2)(b) den Rialachán Airgeadais
 3 || [18.02.CC] Teorainneacha CSI || LD/ || NÍL || NÍL || TÁ || NÍL
 3.2.
 An tionchar a mheastar a bheidh ag an
 togra/tionscnamh ar chaiteachas
 3.2.1.
 Achoimre ar an tionchar a mheastar a bheidh ag an
 togra/tionscnamh ar chaiteachas
 Sa tábla thios tá costais bhliantúla do na
 Ballstáit agus don chóras lárnach cumhdaithe, chomh maith le costais forbartha
 agus oibríochtúla. Is iad na Ballstáit a íocfaidh na costais ar gheataí
 rialaithe teorann.
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || 3 || Slándáil agus Saoránacht
 DG: HOME || || || Bliain 2015 || Bliain 2016 || Bliain 2017[56] || Bliain 2018 || Bliain 2019 || Bliain 2020 || Na blianta ina dhiaidh sin || IOMLÁN
  Leithreasuithe faoi chomhair oibríochtaí || || || || || || || ||
 Uimhir na líne buiséid – 18.02.CC || Gealltanais || (1) || 137.674 || 34.836 || 167.402 || 82.362 || 82.363 || 82.363 || || 587.000
 Íocaíochtaí || (2) || 68.837 || 93.222 || 145.148 || 101.198 || 88.013 || 68.585 || 21.996 || 587.000
 Uimhir na líne buiséid || Gealltanais || (1a) || || || || || || || ||
 Íocaíochtaí || (2a) || || || || || || || ||
 Leithreasuithe de chineál riaracháin arna maoiniú ó chiste clár sonrach[57] || || || || || || || ||
 Uimhir na líne buiséid || || (3) || || || || || || || ||
 IOMLÁN leithreasuithe do DG HOME || Gealltanais || =1+1a +3 || 137.674 || 34.836 || 167.402 || 82.362 || 82.363 || 82.363 || || 587.000
 Íocaíochtaí || =2+2a +3 || 68.837 || 93.222 || 145.148 || 101.198 || 88.013 || 68.585 || 21.996 || 587.000
  IOMLÁN leithreasuithe faoi chomhair oibríochtaí || Gealltanais || (4) || || || || || || ||
 Íocaíochtaí || (5) || || || || || || ||
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || || || || || || ||
 IOMLÁN leithreasuithe faoi CHEANNTEIDEAL <....> den chreat airgeadais ilbhliantúil || Gealltanais || =4+ 6 || || || || || || ||
 Íocaíochtaí || =5+ 6 || || || || || || ||
 Má tá tionchar ag an togra/tionscnamh ar níos mó ná
 ceannteideal amháin:
  IOMLÁN leithreasuithe faoi chomhair oibríochtaí || Gealltanais || (4) || || || || || || ||
 Íocaíochtaí || (5) || || || || || || ||
  IOMLÁN leithreasuithe de chineál riaracháin arna maoiniú ó chlúdach na gclár sonrach || (6) || || || || || || ||
 IOMLÁN leithreasuithe faoi CHEANNTEIDIL 1 go 4 den chreat airgeadais ilbhliantúil (Méid tagartha) || Gealltanais || =4+ 6 || || || || || || ||
 Íocaíochtaí || =5+ 6 || || || || || || ||
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go dtí an 3ú deachúil)
 || || || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Na blianta ina dhiaidh sin || IOMLÁN
 DG: HOME || || || ||
  Acmhainní daonna || 0.254 || 0.254 || 0.254 || 0.190 || 0.190 || 0.190 || 0.191 || 0.191 || || 1.715
  Caiteachas riaracháin eile || 0.201 || 0.201 || 0.201 || 0.200 || 0.200 || 0.200 || 0.200 || 0.200 || || 1.602
 IOMLÁN DG HOME || Leithreasuithe || 0.455 || 0.455 || 0.455 || 0.390 || 0.390 || 0.390 || 0.391 || 0.391 || || 3.317
 IOMLÁN leithreasuithe faoi CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || 0.455 || 0.455 || 0.455 || 0.390 || 0.390 || 0.390 || 0.391 || 0.391 || || 3.317
 EUR milliúin (go dtí an 3ú deachúil)
 || || || Bliain 2013 || Bliain 2014 || Bliain 2015[58] || Bliain 2016 || Bliain 2017 || Bliain 2018 || Bliain 2019 || Bliain 2020 || Na blianta ina dhiaidh sin || IOMLÁN
 IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || 0.455 || 0.455 || 138.129 || 35.226 || 167.793 || 82.753 || 82.753 || 82.753 || || 590.317
 Íocaíochtaí || 0.455 || 0.455 || 69.292 || 93.613 || 145.539 || 101.589 || 88.403 || 68.975 || 21.996 || 590.317
 Comhlíonfar na
 riachtanais acmhainní daonna trí fhoireann ón Ard Stiúrthóireacht a bhfuil
 bainistíocht an bhirt faoina cúram cheana agus/nó atá ath‐imlonnaithe
 taobh istigh den Ard Stiúrthóireacht, mar aon le haon leithdháileadh breise a
 d'fhéadfaí a thabhairt don Ard Stiúrthóireacht atá i mbun bainistíochta faoi
 chuimsiú an nós imeachta maidir le leithdháileadh bliantúil i bhfianaise na
 srianta buiséadacha.
 3.2.2.
 An tionchar a mheastar a bheidh ag an
 togra/tionscnamh ar leithreasuithe faoi chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasuithe
 faoi chomhair oibríochtaí
 –
 x Éilíonn an togra/tionscnamh go n‐úsáidfear leithreasuithe faoi
 chomhair oibríochtaí mar a mhínítear thíos:
 Leithreasuithe faoi chomhair gealltanas in EUR
 milliúin (go dtí an 3ú deachúil)
 Sonraigh cuspóirí agus aschuir ò || || || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN ||
 ||
 Saghas aschuir[59] || Meánchostas an aschuir || Uimhir aschuir || Costas || Uimhir aschuir || Costas || Uimhir aschuir || Costas || Uimhir aschuir || Costas || Uimhir aschuir || Costas || Uimhir aschuir || Costas || Líon iomlán na n‐aschur || Costas iomlán ||
 CUSPÓIR SONRACH Uimh. 1[60]: Forbairt an Chórais (Lárnaigh agus Náisiúnta) || || || || || || ||
 - Aschur || 1 || 137.674 || 1 || 34.836 || 1 || 50.356 || || || || || || || 1 || 222.866 ||
 Fo-iomlán chuspóir sonrach Uimh. 1[61] || || 137.674 || || 34.836 || || 50.356 || || || || || || || || 222.866 ||
 CUSPÓIR SONRACH Uimh. 2: Oibríochtaí an Chórais (Lárnaigh agus Náisiúnta) || || || || || || ||
 - Aschur || || || || || 1 || 117.047 || 1 || 82.362 || 1 || 82.362 || 1 || 82.363 || 1 || 364.134 ||
 Fo-iomlán chuspóir sonrach Uimh. 2[62] || || || || || || 117.047 || || 82.362 || || 82.362 || || 82.363 || || 364.134 ||
 COSTAS IOMLÁN || 1 || 137.674 || 1 || 34.836 || 2 || 167.403 || 1 || 82.362 || 1 || 82.362 || 1 || 82.363 || 2 || 587.000 ||
 3.2.3.
 An tionchar a mheastar a bheidh ag an
 togra/tionscnamh ar leithreasuithe de chineál riaracháin
 3.2.3.1.
 Achoimre
 –
 ̈ Ní éilíonn an togra/tionscnamh go n‐úsáidfear leithreasuithe de
 chineál riaracháin
 –
 x Éilíonn an togra/tionscnamh go n‐úsáidfear leithreasuithe de
 chineál riaracháin mar a mhínítear thíos:
 EUR milliúin (go dtí
 an 3ú deachúil)
 || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 CEANNTEIDEAL 5 den chreat airgeadais ilbhliantúil || || || || || || || || ||
 Acmhainní daonna || 0.254 || 0.254 || 0.254 || 0.190 || 0.190 || 0.190 || 0.191 || 0.191 || 1.715
 Caiteachas riaracháin eile || 0.201 || 0.201 || 0.201 || 0.200 || 0.200 || 0.200 || 0.200 || 0.200 || 1.602
 Fo-iomlán CHEANNTEIDEAL 5 den chreat airgeadais ilbhliantúil || 0.455 || 0.455 || 0.455 || 0.390 || 0.390 || 0.390 || 0.391 || 0.391 || 3.317
 Lasmuigh de CHEANNTEIDEAL 5[63] den chreat airgeadais bliantúil || || || || || || || || ||
 Acmhainní daonna || || || || || || || || ||
 Caiteachas eile de chineál riaracháin || || || || || || || || ||
 Fo‐iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || || ||
 IOMLÁN || 0.455 || 0.455 || 0.455 || 0.390 || 0.390 || 0.390 || 0.391 || 0.391 || 3.317
 3.2.3.2.
 Na hacmhainní daonna a mheastar a bheidh
 riachtanach
 –
 ̈ Ní éilíonn an togra/tionscnamh go n‐úsáidfear acmhainní daonna
 –
 x Éilíonn an togra/tionscnamh go n‐úsáidfear acmhainní daonna mar
 a mhínítear thíos:
 Sloinnfear an meastachán in aonaid i gcoibhéis
 lánaimseartha (nó go dtí an 1ú deachúil ar a mhéad)
 || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
 · Poist don phlean bunaíochta (oifigigh agus gníomhairí sealadacha)
 XX 01 01 01 (Ceanncheathrú agus Oifigí Ionadaíocht an Choimisiúin) || 2 || 2 || 2 || 1,5 || 1,5 || 1,5 || 1,5 || 1,5
 XX 01 01 02 (Toscaireachtaí) || || || || || || || ||
 XX 01 05 01 (Taighde indíreach) || || || || || || || ||
 10 01 05 01 (Taighde díreach) || || || || || || || ||
 · Pearsanra seachtrach (i gcoibhéis lánaimseartha: FTE)[64]
 XX 01 02 01 (CA, INT, SNE ón 'gclúdach iomlánaíoch') || || || || || || || ||
 XX 01 02 02 (CA, INT, JED, LA agus SNE sna toscaireachtaí) || || || || || || || ||
 XX 01 04 yy [65] || sa Cheanncheathrú[66] || || || || || || || ||
 i dtoscaireachtaí || || || || || || || ||
 XX 01 05 02 (CA, INT, SNE – Taighde indíreach) || || || || || || || ||
 10 01 05 02 (CA, INT, SNE – Taighde díreach) || || || || || || || ||
 Línte buiséid eile (sonraigh) || || || || || || || ||
 IOMLÁN || 2 || 2 || 2 || 1,5 || 1,5 || 1,5 || 1,5 || 1,5
 Is é XX an réimse beartais nó an
 teideal buiséid lena mbaineann.
 Is foireann ón Ard‐Stiúrthóireacht
 a bhfuil bainistíocht an bhirt faoina cúram cheana agus/nó atá ath‐imlonnaithe
 laistigh den Ard‐Stiúrthóireacht, mar aon le haon leithdháileadh breise a
 d'fhéadfaí a thabhairt don Ard‐Stiúrthóireacht atá i mbun bainistíochta
 faoi chuimsiú an nós imeachta maidir le leithdháileadh bliantúil i bhfianaise
 srianta buiséadacha a chomhlíonfaidh na riachtanais acmhainní daonna .
 Tuairisc ar na
 cúraimí a bheidh le déanamh:
 Oifigigh agus gníomhairí sealadacha || 2 le linn na tréimhse ullmhúcháin ó 2013 go 2015: 1 riarthóir don idirbheartaíocht reachtach, do chomhordú na gcúraimí leis an nGníomhaireacht agus don mhaoirseacht ar an gcomhaontú tarmligin 0.5 riarthóir chun maoirseacht a dhéanamh ar ghníomhaíochtaí airgeadais agus le haghaidh saineolais ar rialú teorann agus ar chúrsaí teicniúla 0.5 cúntóir le haghaidh gníomhaíochtaí riaracháin agus airgeadais 1.5 le linn na tréimhse forbartha ó 2016 go 2020: 1 riarthóir le haghaidh na hoibre leantaí ar an gcomhaontú tarmligin (tuarascálacha, coisteolaíocht ullmhúcháin, sonraíochtaí feidhmiúla agus teicniúla bailíochtaithe, maoirseacht ar ghníomhaíochtaí airgeadais agus Comhordú Gníomhaireachta), chomh maith le saineolas ar rialú teorann agus cúrsaí teicniúla 0.5 cúntóir le haghaidh gníomhaíochtaí riaracháin agus airgeadais
 Pearsanra seachtrach || 0
 3.2.4.
 Comhoiriúnacht don chreat airgeadais ilbhliantúil
 reatha
 –
 x Tá an togra/tionscnamh comhoiriúnach don chreat airgeadais
 ilbhliantúil reatha agus don chéad chreat airgeadais ilbhliantúil eile.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[67].
 Mínigh an méid a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 3.2.5.
 Ranníocaíochtaí ó thríú páirtithe
 –
 x Ní dhéantar foráil sa togra/tionscnamh maidir le cómhaoiniú le tríú
 páirtithe
 –
 ̈ Déantar foráil sa togra/tionscnamh maidir le
 Leithreasuithe in EUR milliúin (go dtí an 3ú deachúil)
 || Bliain N || Bliain N+1 || Bliain N+2 || Bliain N+3 || ... iontráil na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe || || || || || || || ||
 IOMLÁN leithreasuithe cómhaoinithe || || || || || || || ||
 3.3.
 An tionchar a mheastar a bheidh ar ioncam
 –
 ̈ Ní bheidh tionchar airgeadais ar bith ag an togra ar ioncam.
 –
 x Beidh an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 x ar ioncam ilghnéitheach
 EUR milliúin (go dtí an 3ú deachúil)
 Líne buiséid ioncaim || Leithreasuithe atá ar fáil don tréimhse bhuiséadach leanúnach || Tionchar an togra/tionscnaimh[68]
 Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Na blianta ina dhiaidh sin
 Airteagal 6313 || || 4,188 || 5,672 || 8,832 || 6,157 || 5,355 || 4,173 || 1,338
 I gcás ioncaim
 ilghnéithigh shannta, sonraigh na línte buiséid a n‐imreofar tionchar
 orthu.
 18.02.CC
 teorainneacha CSI
 Sonraigh an modh le
 haghaidh an tionchar ar ioncam a ríomh.
 Áireofar
 sa bhuiséad ranníocaíocht ó thíortha a bhfuil baint acu le acquis
 Schengen agus na bearta a bhaineann le Eurodac, mar atá leagtha síos sna
 comhaontuithe faoi seach, a chur chun feidhme, a chur i bhfeidhm agus a
 fhorbairt. Is de chineál táscach amháin atá na meastacháin a thugtar agus tá
 siad bunaithe ar ríomhanna a rinneadh le déanaí i ndáil le hioncam do chur chun
 feidhme acquis Schengen ó na Stáit (an Eilvéis, an Iorua agus an
 Íoslainn) a ranníocann suim bhliantúil don bhliain airgeadais ábhartha faoi
 láthair le buiséad ginearálta an Aontais Eorpaigh (íocaíochtaí atá caite), arna
 ríomh i gcomhréir lena holltáirgeacht intíre mar chéatadán d’olltáirgeacht
 intíre na Stát rannpháirteach uile. Tá an ríomh bunaithe ar fhigiúirí
 Mheitheamh 2012 ó EUROSTAT atá faoi réir éagsúlacht nach beag ag brath ar
 staid eacnamaíoch na Stát rannpháirteach.
 [1] COM(2008) 69 final.
 [2] IO C 115/1, 4.5.2010
 [3] COM(2011) 680
 final.
 [4] IO L 105, 13.4.2006.
 [5] IO L 158, 30.4.2004; Treoir 2004/38/CE.
 [6] IO L 405, 30.12.2006
 [7] I gcomhthéacs Cláir do Thaistealaithe Cláraithe, is éard is dearbhán
 ann gléas fisiceach a thugtar don úsáideoir údaraithe chun a a dheimhniú go
 leictreonach go bhfuil rochtain aige ar an gClár do Thaistealaithe Cláraithe.
 Gníomhaíonn an dearbhán mar eochair leictreonach chun teacht ar rud, sa chás
 sin ar an ngeata uathoibrithe. Cinnfear
 trí shonraíochtaí teicniúla cibé acu a úsáidfear cód barra amháin nó a
 úsaidfear slis ina stóráiltear an t‐aitheantóir uathúil (uimhir
 iarratais).
 [8] IO
 L 286, 1.11.2011.
 [9] SEC(2008) 153.
 [10] SWD(2013) 50.
 [11] Is
 féidir measúnú tionchair a fháil ón leathanach gréasáin seo a leanas:
 http://ec.europa.eu/governance/impact/ia_carried_out/cia_2013_en.htm
 [12] Faoi
 réir an Údaráis Reachtaigh an togra a ghlacadh lena mbunaítear, mar chuid den
 Chiste Slandála Inmheánaí, ionstraim le haghaidh tacaíocht airgeadais do
 theorainneacha seachtracha agus víosaí (COM(2011)750 final) agus faoi réir an
 Údaráis Reachtaigh an togra a ghlacadh le haghaidh Rialacháin ón gComhairle
 lena leagtar síos creat airgeadais ilbhliantúil do na blianta 2014-2020
 (COM(2011)398) agus leibhéal leordhóthanach acmhainní a bheith ar fáil faoi uasteorainn
 caiteachais an cheannteidil bhuiséadaigh ábhartha.
 [13] IO L 176,
 10.7.1999, lch. 36.
 [14] IO L 53,
 27.2.2008, lch. 52.
 [15] IO L 160,
 18.6.2011, lch. 19.
 [16] IO C ..., lch. .
 [17] IO C ..., lch. .
 [18] IO C ..., lch. .
 [19] COIM(2008) 69 leagan deireanach
 [20] COM(2009) 262 final, 10.6.2009.
 [21] IO L 286, 1.11.2011, lch 1.
 [22] IO L 158, 29.4.2004, lch. 77
 [23] IO L 281, 23.11.1995, lch. 31.
 [24] IO L 8, 12.01.2001, lch 1.
 [25] IO L 55, 28.02.2011, lch. 13
 [26] IO L 131, 1.06.2000, lch 43.
 [27] IO L 64, 07.03.2002, lch. 20.
 [28] IO L 176, 10.07.1999, lch. 36.
 [29] IO L 176, 10.7.1999, lch 31.
 [30] IO L 53, 27.02.2008, lch. 52.
 [31] IO L 53, 27.02.2008, lch 1.
 [32] IO L 160, 18.2006.11, lch. 19.
 [33] IO L 160, 18.2006.11, lch. 19.
 [34] IO L 218, 13.8.2008, lch. 60.
 [35] IO L 105, 13.4.2006, lch. 1.
 [36] IO L 243, 15.9.2009, lch. 1.
 [37] IO L 81, 21.03.2001, lch. 1.
 [38] Airteagal 47(1) de Chairt um Chearta Bunúsacha an AE.
 [39] Airteagal 47(1) de Chairt um Chearta Bunúsacha an Aontais Eorpaigh
 .
 [40] Ní gá lógó don Iorua, don Íoslainn, don Eilvéis ná do Lichtinstéin.
 [41] Ní gá lógó don Iorua, don Íoslainn, don Eilvéis ná do Lichtinstéin.
 [42] Níl cealú ar an gcúis seo faoi réir an chirt achomhairc.
 [43] Má cheanglaítear é sin leis an dlí náisiúnta.
 [44] ABM: Bainistiú de réir
 gníomhaíochtaí – ABB: Bunú an
 bhuiséid de réir gníomhaíochtaí.
 [45] Dá dtagraítear in Airteagal 49(6)(a) nó (b) den Rialachán
 Airgeadais
 [46] Togra le haghaidh Rialacháin ó Pharlaimint na hEorpa agus ón gComhairle
 lena mbunaítear, mar chuid den Chiste Slándála Inmheánaí, an ionstraim le
 haghaidh tacaíochta airgeadais do theorainneacha seachtracha agus víosaí
 (COM(2011) 750.
 [47] Teachtaireacht ón gCoimisiún chuig Parlaimint na hEorpa agus ón
 gComhairle – Teorainneacha Cliste –roghanna agus an bealach chun cinn
 (COM(2011) 680.
 [48] Togra le haghaidh Rialacháin ó Pharlaimint na hEorpa agus ón gComhairle
 lena mbunaítear, mar chuid den Chiste Slándála Inmheánaí, an ionstraim le
 haghaidh tacaíochta airgeadais do theorainneacha seachtracha agus víosaí
 (COM(2011) 750.
 [49] COM(2010) 93 an 19 Márta 2010.
 [50] COM(2011) 398 an 29 Meitheamh 2011.
 [51] Is féidir mionsonraí ar na modhanna bainistíochta agus tagairtí don
 Rialachán Airgeadais a fheiceáil ar shuíomh gréasáin DG Budg: http://www.cc.cec/budg/man/budgmanag/budgmanag_en.html
 [52] Dá dtagraítear dóibh in Airteagal 185 den Rialachán Airgeadais.
 [53] LD = Leithreasuithe difreáilte / LN = Leithreasuithe neamhdhifreáilte
 [54] CSTE: Comhlachas Saorthrádála
 na hEorpa.
 [55] Tíortha is iarrthóirí agus, nuair is iomchuí, tíortha ó na Balcáin
 Thiar a d'fhéadfadh a bheith ina n‐iarrthóirí.
 [56] Is féidir éagsúlacht costas agus go háirithe na costais arda in 2015
 agus in 2017 a mhíniú ar an mbealach seo a leanas: Ag tús na tréimhse forbartha, in 2015 déanfar gealltanais i ndáil le
 forbairt (costais aon‐uaire chun costais crua earraí, costais bogearraí
 agus costais chonraitheora a chlúdach ar feadh trí bliana). Ag deireadh na
 tréimhse forbartha, in 2017, déanfar na gealltanais a cheanglaítear i ndáil
 leis na hoibríochtaí. Bíonn costais
 ar riar crua-earraí agus bogearraí ag athrú de réir na tréimhse.
 [57] Cúnamh agus caiteachas teicniúil agus/nó riaracháin ar mhaithe le cláir
 agus/nó bearta AE (seanlínte "BA"), taighde indíreach, taighde
 díreach a chur chun feidhme.
 [58] Is í bliain N an bhliain a gcuirtear tús le cur chun feidhme an
 togra/tionscnaimh.
 [59] Is ionann aschur agus táirgí agus seirbhísí atá le soláthar (e.g.: líon na mac léinn a maoiníodh, líon km de
 bhóithre a tógadh, etc.).
 [60] Mar a thuairiscítear i Roinn 1.4.2. "Cuspóirí sonracha..."
 [61] I dtaca leis an bhforbairt lárnach, áirítear sa mhéid seo go háirithe
 bonneagar an líonra, na ceadúnais crua-earraí agus na ceadúnais bogearraí a
 éilítear agus na costais don chonraitheoir seachtrach chun an córas lárnach a
 fhorbairt. I gcás na forbartha
 náisiúnta áirítear ann freisin na costais ar na ceadúnais crua-earraí agus ar
 na ceadúnais bogearraí chomh maith le forbairt chonarthach sheachtrach.
 [62] Leis an méid seo clúdaítear na costais is gá chun an córas lárnach a
 choimeád i mbun oibre, go háirithe oibríocht an líonra, cothabháil an chórais
 lárnaigh ag conraitheoir seachtrach agus na ceadúnais le haghaidh crua‐earraí
 agus bogearraí a cheanglaítear. I
 gcás na n‐oibríochtaí náisiúnta, clúdaítear sa mheíd sin na costais a
 éilítear le haghaidh oibríocht na gcóras náisiúnta, go háirithe ceadúnais le
 haghaidh crua-earraí agus bogearraí, agus costais le haghaidh conraitheoirí
 seachtracha a cheanglaítear.
 [63] Cúnamh agus caiteachas teicniúil agus/nó riaracháin ar mhaithe le cláir
 agus/nó bearta AE (seanlínte "BA"), taighde indíreach, taighde
 díreach a chur chun feidhme.
 [64] CA= Gníomhaire ar conradh; INT=
 Foireann ghníomhaireachta ("Intérimaire"); JED = "Jeune Expert en Délégation"
 (saineolaí óg i dToscaireacht); LA=
 Gníomhaire áitiúil; SNE= Saineolaí
 náisiúnta ar iasacht;
 [65] Faoin uasteorainn do phearsanra seachtrach ó leithreasuithe faoi
 chomhair oibríochtaí (na seanlínte "BA").
 [66] Le haghaidh na gCistí Struchtúracha, an Chiste Eorpaigh Talmhaíochta um
 Fhorbairt Tuaithe (CETFT) agus an Chiste Eorpaigh Iascaigh (CEI) go bunúsach.
 [67] Féach pointí 19 agus 24 den Chomhaontú Idirinstitiúideach
 [68] A fhad a bhaineann le hacmhainní dílse traidisiúnta (dleachtanna
 custaim, tobhaigh siúcra), ní mór na méideanna a luaitear a bheith ina
 nglanmhéideanna, i.e. méideanna comhlána agus 25 % de chostais
 bhailiúcháin a bheith bainte astu.